
x14 Driſeliche Lirchen⸗ 
T7 þ 2 ordnung ſtehet furnem⸗ 
TRY lich in fuͤnff ſtuͤcken. 
\ SOD Erſilich/ In pflan- 
-> 2 kung vnd erkentms der ei 
nigen / warhaͤfftigen / ewigen / rechten le⸗ 
re des Euangelij .Die Gott gnediglich 
von anfang / fur vnd fur ſeiner Kirchen / 
mit gewiſſen zeugmiſſen geoffenbart vnd 
befohlen hat. Vnd in rechtem brauch 
der Sacrament / wie der Son Gottes 
ſpricht / Matth. am letzten / Ir ſolt ſie le 

Teil oder Stuͤck 


ren halten alles das ich euch geboten 


hab. Item / Wer mich liebet / der be wa 
ret meine Rede / vnd mein Vater wird 
jn lieben / vnd wir werden zu jm komen / 
vnd wonung bey jm machen. 


Zum andern / In erhaltung 
des Kirchcnampts / Nemlich / des Mis 
niſterij Euangelici. Denn Gott wil jm 
alſo ein ewige Kirche / aus groſſer barm 
hertzigkeit / vmb ſeines Sons Iheſu 
Chriſti willen / ſamlen / das oͤffentliche / 
ehrliche verſamlungen ſind / darin et⸗ 
liche Perſonen das Euangelium dem 
Volck furtragen / vnd die Sacrament 
reichen. Vnd iſt der Son Gottes ſelb 
im Paradis dieſer erſie Prediger vnd 
Prieſter geweſen. Vnd ernach da er 
Menſch worden / zum Predigampt ge⸗ 


ſand. Vnd hat zuuor die Propheten / 


vnd hernach die Apoſteln geſand. Wie 
er ſpricht / Wie mich mein Vater geſand 


hat / alſo ſende ich euch. 


"ER 


Vnd 


der Kirchenordnung. 


Vnd dieſes ſol fur vnd fur alſo 
von allen rechten Lerern / die zum Ampt 
beruffen ſind / verſtanden werden. Der 
Son Gottes ſendet ſie / vnd wil kreff⸗ 
tiglich durch das Euangelium wircken / 
vnd alſo eine ewige Kirche ſamlen. 


Alſo ſpricht auch S. Paulus vom 
Miniſterio Ephe. 4. Er iſt vffgefaren / 
etc. Vnd gibt Gaben den Menſchen / 
Apoſteln / Propheten / Euangeliſten / 
Hirten vnd Lerer. Er iſt fur vnd fur 
der ewige Prieſter vnd erhalter des Mi 
niſterij / vnd erhelt fur vnd fur ein oͤf⸗ 
fentliche / ehrliche verſamlung. Darumb 
er auch die Regiment erhelt / vnd er⸗ 
weckt bey weilen ſelbs Prediger / nicht 
durch Menſchen / als die Propheten vnd 
Apoſtel. Dabey aber hat er der Kirchen 
befohlen / das ſie ſelb Perſonen beruffen 
vnd ordinirn ſol. 

Darumb gehoͤren zu erhaltung 
des Minmiſterij / Erſtlich / Or dinatio der 

Teil oder Stuͤck 


Prediger / das das Predigampt tuͤg⸗ 
lichen Perſonen befohlen werde. Dazu 
erkuͤndigung von ſitten / beruff / vnd 
von der Lere gehoͤret. 


Zum andern / gehoͤren zum Mi⸗ 
niſterio / Kirchenrecht / das falſche Le⸗ 
re nicht geduldet werde / vnd ſonſt oͤf⸗ 
fentliche laſter geſtrafft vnd abgewand / 
vnd Chriſtliche zucht erhalten werde. 
Darzu gehoͤren hernach Synodi vnd 
Viſitatio. 


Das dritte ſtuͤck iſt / ehrliche / 
nuͤtzliche / cuſſerlichen Ceremonien in 
Kirchen / mit Lection / geſeng / feſten / in 
rechtem Chriſtlichen verſtand / one ver 
blendung des glaubens / vnd one ſtrick 
des gewiſſens / das dennoch oͤffentliche / 
ehrliche verſamlungen ſind / wie es Gott 
gefellig iſt. 


Das 


der Kirchenordnung. 


Das vierde ſtuͤck iſt / Erhal⸗ 
tung Chriſtlicher Schulen vnd ſtudien. 
Denn dieſes iſt gewislich Gottes wille / 
das etliche Leut alſo vffgezogen vnd vn⸗ 
ter wieſen werden / das ſie der Propheten 
vnd Apoſteln ſchrifft leſen lernen / vnd 
hernach andern furle ſen koͤnnen. Dazu 
ver ſtand der Sprachen / vnd mehr kuͤn⸗ 
ſte dienen. Wie S. Paulus Timotheo 
gebeut / Er ſol anhalten mit leſen / Le⸗ 
ren vnd troͤſten / Das kan nicht ſein / wo 
micht recht beſtelte Schulen ſind. 


Das fuͤnffte ſtuͤck iſt / Vers 
ordnung gewiſſer guͤter vnd einkomen / 
damit die Prediger in Kirchen / vnd Le⸗ 
rer in Schulen / gebuͤrliche vnterhal⸗ 
tung haben / Wie offt in goͤttlichen ge⸗ 
boten gemeldet wird. Ind S. Paulus 
mit ausgedruckten worten ſpricht / . Co 
rinth. 9. Alſo hat es der HERR geord⸗ 
net / das dieſe / ſo das Euangellum vers 
kuͤndigen / vom Cuangelio leben. 

A inj Vom 


Dom erſten Stück / 


| nemlich / von der Lere. 


Der allmechtige / warhafftige 
Gott / hat gewislich Engel vnd Men⸗ 
ſchen geſchaffen / mit wunderbarlichem 
rat / das er Creaturen habe / welchen er 
ſeine Weisheit vnd guͤtigkeit mitteile / 
vnd von jnen dagegen erkand vnd ge⸗ 
preiſet werde. Vnd hat dazu / nach dem 


fall Adams vnd Heua / aus groſſer 


barmhertzigkeit / vmb ſeines Sons wil⸗ 
len / die Me nſchen wider umb gnediglich 
angenomen / vnd wil jm fur vnd fur ein 
ewige Kirche im menſchlichen geſchlecht 
ſamlen . Hat ſich dar umb mit klaren / 
gewiſſen * * vnd mirakeln ge⸗ 
offenbaret. Hat ſeinen Son geſand / 
vnd ein gewiſſe Lere gegeben / dadurch 
wir jn erkennen / recht anruffen / vnd 
mit rechtem gehorſam ehren ſollen. 


Dieſe 


Von der Lere. 


Dieſe Lere hat er in den Prophe⸗ 
ten vnd Apoſtel ſchruften faſſen laſſen / 
vnd hat zeugnis dazu gegeben / vnd bin⸗ 
det die Kir che alſo an dieſe einige Lere / 
das gewislich keine Kirch / vnd keine Er⸗ 
ben ewiger ſeligkeit ſind, wo dieſe Lere 
nicht iſt / als bey den Heiden / Mahome⸗ 
tiſten / Juͤden / vnd Bepſtlichen ver fol⸗ 
gern des Euangelij. Denn alſo ſpricht 
S. Paulus / Es kan kein ander grund ge 
legt werden / denn dieſer / der geleget 1 iſt / 
der da iſt Iheſus Chriſtus . Item / Jo⸗ 
han.) /. Dieſes iſt das ewige Leben / das 
ſic erkennen dich einigen warhafftigen 
Gott / vnd Iheſum / den du geſand haſt / 
das er ſey C hriſtus 0 ; | 


Dagegen auch / wo reine Fo hriſt⸗ 
liche Lere geprediget wird / da iſt gewis⸗ 
lich Gottes Kirche / Denn da wircket 
Gott krefftiglich durch ſein Euange⸗ 
lium / vnd ſind in dieſer verſamlung fur 
vnd fur etliche Heilige vnd auserwelete / 

1 v die 


Non der Lere. 


die ſelig werden / wie der HERR Chri 
ſtus ſpricht / Meine Sche flin hoͤren mei 
ne ſtimme. 

Vnd ſind alle Menſchen ſchuͤldig 
glied mas dieſer warhafftigen Kirchen zu 
fein. Vnd ſollen dieſen groſſen troſt ha⸗ 
ben / das nicht in andern S ecten / ſondern 
in dieſer verſamlung Gott gefellige / hei 
lige vnd auser welte Menſchen ſind, 
Darumb ſpricht Dauid / Pſal. . Die⸗ 
ſes einige beger/1ch vom HERRN / 
das ich in ſeinem Hauſe allezeit wonen 
moͤge. 

So iſt ni das aller noͤtigſt / vnd 
erſte / das man Chriſtliche Lere / rein vnd 
gantz pflantze vnd erhalte / die Gott von 
ſemem Weſen vnd willen geoffertbaret 
hat / vnd in der Propheten vnd Apoſteln 
ſchrifften / vnd in Symbolis / Apoſtoli⸗ 
co / Niceno vnd Athanaſiano gefaſſet 
it. Mit welchen auch gleich ſtimmen / 
der Catechiſmus vnd Bekentms Luthe⸗ 
ti / vnd Confeſſio / die dem Keiſer zu 

Augſpurg 


Von der Lere. 


* 5 30. vberantwortet 
iſt. 

Dieſer Lere ſumma / vnd alle noͤti 
ge ſtuͤck / ſollen die Paſiorcs ſelb wiſſen 
vnd lernen / vnd dem Volck vngefelſcht / 
or denlich vnd verſtendlich furtragen , 
Das das Volck ordenlich mercken koͤnne 
alle noͤtige ſtuͤck / vnd verſtehe vnter⸗ 
ſcheid rechter Lere / vnd falſcher Sccten. 
Vnd Gott wircket / vnd iſt krefftig 
durch ſein Wort / Wie der HERR 
bittet / Vater / heilige ſie prey deiner 
Warheit / dein Wort iſt die Warheit. 
Qnd j. Pet. j. Ir ſeid widergeboren 
durch das lebendige wort Gottes. Item 
Rom j. Euangelium iſt die krafft Got- 


tes / zur ſeligkeit / allen die daran gleuben. 


Vnd ſind in ſonderheit gedachter 
Catechiſmus / vnd erklerung des Sym 
bol / dem Volck nuͤtzlich / die noͤtige ſtuͤck 
or denlich zu faſſen / darumb ſie nach ge⸗ 
legenheit der zeit offt ſollen repetirt wer 


den. | Vnd 


Von der Lere. 


Qud bedencken wir / das die 
Or dinanden vleiſſig in allen dieſen Ar⸗ 
tickeln examiniert werden / welcher repe 
titio auch ſonſt dem Volck gute anlei⸗ 
tung gibt. 

Vou vnterſcheid Chriſtlicher 

Lere / vnd Heidniſcher religion / 
vnd anderer Secten / fol. 8. 
Vom gottlichen einigen We⸗ 
ſen / 9. 
Von den dreien Perſonen in der 
Gottheit / 9. 
Von vereinigung beider Naturn in 
Chriſto / der aus der Jungfrawen 
geborn iſt / 3. 
Von vnterſcheid C hriſtlicher an⸗ 
ruffung / vnd Heidmiſcher an⸗ 


ruffung . IF. 
Von der erſchaffung aller Creatu⸗ 
ren / 6. 


Vom fall der erſten Menſchen / 17 
Von Suͤnd / Erbſuͤnd / vnd wirck⸗ 
lichen juͤnden / 19. Von 


Non der Tere, 


Von Goͤttlichem ewigem geſetz / vnd 
von vnterſcheid der Zehen gebot / 
vnd der andern Geſetz in Moſc / 
von den leuitiſchen Ceremomen / 
vnd Buͤrgerlichen geſetzen / 22. 
Von vnterſcheid des Geſetzes vnd 
des Euangelij / 24. 


Von veracbung der ſuͤnden / vnd wie 


der Menſch fur Gott gerecht 

wird / vmb des HERRN Ehri 

ſti willen / durch glauben / 28. 

Ob dieſe Rede rech iſt / Allein -_ 
glauben wer den wir gerecht? 3 

Von vnterſcheid der Lere in onſcrn 

Kirchen in dieſem Artickel / vnd 

der Bepſtlichen falſchen lere / 37. 

Ob die Bepſtliche lere recht ſey / das 

ein Menſch fur vnd fur in zwei⸗ 

uel bleiben ſol / ob er vergebung 


habe / vnd Gott gefelligſcy? 40. 


Von guten wercken. 


Welche werck ſol man thun: 44. 
| Wie 


Von der Lere. 


Wie gefallen ſie Gott? 4 Fo 
Bleibt auch ſuͤnd in den Heiligen oder 
bekerten in dieſem leben? 47. 
Welche ſuͤnd ſtoſſen den heiligen 
Geiſt aus / das der Menſch wi⸗ 

der umb in Gottes zorn vnd in 
verdamnꝛis felt / ſo er nicht beke⸗ 
ret wird? 47. 


Von den Sacramenten . 
Von der Tauffe / | 48, 
Ob bie jungen Kindlin ſollen getaufft 
werden / 49. 
Von des HERRN Chriſti Abend⸗ 
mal / was man da reiche / vnd wo⸗ 
zu man cs empfahen ſol / Fo, 
Von vnterſcheid des rechten brauchs 
vnd misbrauchs / 52. 
Warumb die Bepſtliche opffer meſs / 
damit ſie vergebung der ſuͤnden 
verdienen wollen / vnrecht vnd ab 
zu thun iſt / 2. 
Von der Bekerung / oder Poenicen - 


Von der Abſolution vnd Glau'- 
_ --: EV; 
Von den furnemeſten falſchen leren 
der Bepſilichen / in dieſem Arti⸗ 
kel von der Pœnitentia, pq. 
Was Chriſtliche Kirche ſey / vnd wo 
ſic ſey / vnd durch welche zeichen 
ſie zu erkennen ſey / 62. 
Warumb die Chriſt liche Kirche vn⸗ 
ter das Crcus gelegt ſey / vnd 
vom troſt der betruͤbten Chri⸗ 


ſten / 65. 
Vom Gebet / FAY 
Von anruffung der geſtorbencn Hei 

ligen / SF. 


Von den Ecremonien/die von Men 
ſchen in der Kirchen geordnet 
ſind / | 88. 

Von Chriſtlicher Freiheit / 9. 

Vom geſetz Moſe / vnd von vnter⸗ 
ſcheid der dreier teil im Geſetz / 

92. 

Vom Theſtand/ 97. 

N Von 


Von der Lere. 8 

Von der Lere. 
| ; Von Ehegeluͤbden / 102. 
| Von weltlicher Oberkeit / Jo. 


| On dieſen notigen fragen / 
|» ſol man die Ordinanden hoͤren / 
| vnd ſie vnterrichten/vnd verma⸗ 
Fon das ſic in jren predigten / ordenlich 

ieſe Fragen / zur gelegen zeit faſſen / Al⸗ 

ſo / das die Leut ein klare vnd gruͤndliche 


j Summa der Chriſtlichen lere / bey ſich 
b ſelbs betrachten / vnd gedencken koͤnnen / 


L dic jnen zur bekerung / zum glauben / zu 


rechter anruffung / zu troſt in allem truͤb 
ſal / vnd zu vnterricht von jrer ſelbſt ſe⸗ 
ligkeit / noͤtig iſt. 
Auch ſind dieſe fragen in der 
Viſitation zu repetirn / bey den Paſtori 
bus / vnd bey den Leuten. 


AS iſt vnterſcheid der 
Chriſtlichen Lerc / vnd ans 
derer Secten / Heidni⸗ 
ſchen / Nahometiſchen e etc 


„ 


Ant 


Examen der Ordinanden. 


Antwort. Alle andere Se— 
cten / Heidniſche / Mahometiſche/ etc. 
ſind grauſame / verdampte Abgoͤtterey / 
vnd haben daneben nur ein ſtuͤcklin vom 
Geſetz / von cuſſeruchen Sitten / Aber 
vom Euangelio / von vergebung der 
Suͤnde durch den Son Gottes Jhez 
ſum Chriſt um / wiſſen ſie nichts. Vnd 
die weil ſie den Son nicht erkennen / vnd 
micht ehren / ſo ſind ſic vom warhaffti⸗ 
gen Gott weg / vnd tichten Abgoͤtterey / 
wollen nicht das dieſer der warhafftige 
Gott ſey / der ſich durch den Heiland 
Chriſtum geoffenbart hat. 


Wie ſol man Gott erkennen? 


Antwort. Wie er ſich ſelb 
gnediglich geoffenbaret / vnd ſeine of⸗ 
fenbarung in der Propheten vnd Apo⸗ 
ſteln (chriffe/ vnd in die Symbola ge⸗ 
faſſet hat. Daraus wir lernen / das ein 
einig Goͤltlich Weſen 17/ allmechtia / 

S wiſe 

Examen der 


weiſe / warhafftig / gut / gerecht / rein 
vnd keuſch / barmhertzig / wolthetig / 
freywillig/das ernſtlich zuͤrnet wider al- 
le Suͤnd / vnd ſuͤndige Creaturcn, 


Vnd in dieſer einigen Gottheit 
ſind drey vnterſchiedne Per ſonen. Der 
ewige Vater / der ewige Son / vnd der 


ewige heilige Geiſt. Vnd hat der ewige 


Vater / ſampt dem Son vnd Heiligen 
Geiſt / aus nichts erſchaffen Himel vnd 
Erden / Engeln vnd Menſchen / vnd al⸗ 
le andere Ercaturen / Wie dieſer Arti⸗ 
ckel weiter in Gottes wort / vnd in den 
Symbolis erkleret wird. 


Wie ſol man die Perſo⸗ 
nen vnterſchciden ? 


CAE! ewige Vater iſt die cr, 
& [ie / allmechtige / ewige Perſon / 
S vol weisheit / gerechtigkeit / guͤ⸗ 


tigkeit / war heit vnd reinigkeit / die nicht 


von 


Ordſnanden. 


von einer andern Perſon geboren iſt / 
vnd nicht von einer andern Perſon aus- 
gehet / ſondern hat den Son / ſein wes 
ſentlich vnd volkomen Ebenbild von 
ewigkeit geboren / vnd vom Vater vnd 
Son gehet aus der Heilige Gciſt/ ond 
hat dieſer ewige / allmechtige 2 Vater / 
ſainpt ſeinem ewigen Son / vnd cis 
gen Heiligen Geiſt / fre ywilliglich alle 
Crcaturen / Himel vnd Erden / Engeln 
vnd Menſchen erſchaffen / vnd erbelt 
ſampt dem Son vnd heiligen Geiſt / 
aller Creaturen weſen. 


Der ewige Son iſt die ander All⸗ 
mechtige / ewige Perſon / vol Jcis⸗ 
heit / Gerechtigkeit / guͤtigkeit / w arbeit 
vnd remna leit / geboren von Ewigkeit 
vom Vater / vnd des Vaters weſentlich 
vnd volkomen Ebenbild geboren vom 
Vater / da er {rh ſelb an chawet vnd 
betracht / Und iſt vns alſo geoffen⸗ 
bart / das dieſer Son ſey das Wort des 

2 cwigen 
=, 

Examen der 


ewigen Vaters / dadurch der ewige Va 
ter ausſpricht die ordnung der Schep⸗ 
ffung vnd der Erloͤſung vnd ſeligmach⸗ 
ung der Menſchen / vnd iſt geſand von 
anf ng die verheiſſung der Gnaden zu- 
verkuͤndigen / vnd dieſen wunderbarli⸗ 
chen / allerheimlchſten / goͤttlichen Rat 
v- zu offenbaren / Vnd hat ernach die⸗ 
ſe einige Perſon / der Son / menſchliche 
natur in der Jungfrawen an ſich geno⸗ 
men / vnd iſt verordnet / das er fur das 
Menſchliche geſchlecht / Mittler / Op⸗ 
fir / Verſuͤner vnd Heiland ſey / vnd gi 
bet der ewige Vater durch jn vnd vmb 
ſeinet willen vergebung der Suͤnden / 
Gerechtigkeit vnd ewiges Leben / vnd 
wird fur vnd fur durch jn das Preoig⸗ 
ainpt erhalten / vnd ein ewige Kirche ge⸗ 
ſamlet / vnd der troſt in der Gleubigen 
hertzen mit dem Euangelio geſprochen / 
den ewigen Vater zu erkennen / vnd gi⸗ 
bet alſo der Son mit dem Euangclio 
vnd troſt / den heiligè Geiſt in die hertzen 
der 


Ordinannen. 


der Gzleubigen / das ſic leben vnd freud 
an Gott haben / vnd jn recht anrufe 


fen. 


Der heilige Geiſt iſt die drit⸗ 
te allmechtige Perſon / vol Weisheit / 
Gerechtigkeit / Guͤtigkeit / Warheit 
vnd Reinigkeit / welche Perſon von 
ewigkeit vom Vater vnd Son ausge⸗ 


het / vnd iſt weſentliche Liebe vnd freud 


in Gott / vnd wird in der Gleubigen 
hertzen durch das goͤttlich Wort geben / 
troſt vnd freud an Gott in jnen zu wir⸗ 
cken / vnd ꝛſt reaung zur anruffung zu 
Gott / vnd zu allen tugenden / wie S. 
Paulus ſpricht /& al. + (37 hat den 
Geri ſeines Sons in ewre herzen ge⸗ 
ſand / dadurch jr ſchreiet Abba lieber 
Vater / And ꝛ. Cor z. Wir ſehen in 
den HERRN Chriſtum als in emen 
Spiegel / vnd werden in die ſelene 
Wildms verwandelt / durch den Geiſt 
des HERRN. 

Examen der 
Warumb ſol man drey Goͤttli⸗ 
che Perſonen erkennen / cz 
ren vnd anruffen / vnd 
nicht mehr vnd nicht 

weniger? 


ern Gottes weſen vnd 
. ſol man alſo erkennen / 
wie er ſich ſelb geoffenbart hat / 
u iſt die offenbarung vom Vater vnd 
= klar vnd vnwider ſprechlich aus⸗ 
gedruckt um erſten Capitel Johanms / 
Jin anfang war das Wort / vnd das 
IVort war bey Gott / vnd das Wort 
war Gott / etc. Vnd iſt dieſe oſfenba⸗ 
rung ſonſt in vielen klaren Spruͤchen 
erholet / Vnd in der Tauff des HC X- 
R 92 Chriſti offentlich fuͤr augen ge⸗ 
ſtelt / da die drey Perjonen vnter ſchied⸗ 
lich ange zeigt ſind, 


Er nach ſind n wir auch zu dieſer 
Erkent⸗ 


| Ordinanden. 

Erkentnis vnd anruffung Gottes / in 
vnſer Tauff verpflicht / in dieſer re⸗ 
de / Ich teuffe dich im namen des Va⸗ 
ters / vnd Sons / vnd Heiligen Geiſts / 
das iſt / Ich bezeuge mit dieſer euſſerli⸗ 
chen Tauff von Gott befohlen / das 
dich der warhafftige Gott zu gnaden 
annimet / welcher iſt der ewige Vater 


des HERRN Chriſti / vnd iſt der 


Son Iheſus Chriſtus / des ewigen 
Vaters Ebenbild vnd Wort / vnd iſt 
der Heilige Geiſt / Vnd dieſer ewiger 
Vater mmet dich an / vmb des Sons 
willen / vnd heiliget dich unt einem 
Heiligen Geiſt / Vnd dieſen warhaffti⸗ 
gen Gott ſoltu alſo / wie dich dieſe 
Tauff crinnert / erkennen vnd anruffen / 
vnd kein ander ding anbetenete. Crs 
nach iſt auch dieſe offenbarung klar in 
die Symbola gefaſſet / Dieſe zeuams 
fol man dem Volck offt furbalten vnd 
erkleren. 

Auch ſol man dabey vnterricht thun / 
B un vnd 

Examen der 


vnd hoͤren / was genennet iſt Perſona / 


1:5322*< / das niht erticht iſt / vnd iſt 
lcht ain todter gedancke / iſt auch nicht 
Celli wandelbar ding / das an ei⸗ 
nai audern weſen klebet / vnd iſt nicht 
em 37:17 oder zertrenlich ding / Son⸗ 
deen; tetwas weſentlich / lebendig / nicht 
1 dtelen / ſondern vnterſcheiden / einig 
vid vernuͤnfftig / wird auch nicht getra 
gen vnd erhalten von einem andern mit 
vere nugtem Weſen / Als / du biſt ein 

eren / aber deen Leib allein iſt nicht 
an i Per ſon / denn er wird getragen von 
einer edler Natur / nemlich von der 
Secl / vnd ſo die Scel abſcheidet / ſo zer⸗ 
felt der Leib / vnd verffaulct. 


Welche Perſon iſt Menſch 
worden? 


CD; de ander Perſon n / 


der ewige Son Gottes / der des 
migen Vaters Ebenbud vnd 
Wort 


ld. AR. AE. > AE. - . Ow. 


Ordtinanden. 


Wort iſt / hat menſchlich Natur an ſich 


genomen / in der Jungfraw Maria / vnd 
find alſo beide Naturn / die Goͤttlich 
vnd Menſchlich wunderbarlich verei⸗ 


nigt / das dieſer Heiland Iheſus Chri⸗ 


ſtus iſt ein einige Perſon / Gott vnd 
Menſch / vnd werden dieſe Naturn in 
jm nicht von einander getrennet. 


Warumb iſt der Son Got⸗ 
tes genant / Wort? 


Rſtlich darumb / das er des 
SOlgen Vaters gantz Ebenbild 

iſt / das alſo geboren wird / ſo der 
Vater ſich anſchawet. Item / das der 
Son dieſe Porſon iſt / durch welche die 
Schepffung ausgeſprochen wird / vnd 
alſo die Creaturen durch das ſelbig aus- 
ſprechen erſchaffen werden. Item / das 
dre (Gottlichs verbeiſſung durch jn aus- 
geſprochen iſt / vnd alſo die Gottheit 
vnd goͤrtlicher Will vnd gnad geoffen⸗ 
B v bart 

Examen der 


bart iſt / welche keiner Creatur weis⸗ 
heit hette eſchen oder finden moͤgen / ON 
umb in Johanne _geſchrichen iſt / 

Son / der in des Vaters ſchos iſt / ** 


hat es vns ausgesprochen / 0 Vnd dieſer 


Son iſt die Perſon / die fur vnd fur mit 
den Vetern redet / vnd erhelt das Euan 
gelium / vnd ft kreffrig bey dem cuſſerli⸗ 
* Predigampt des Euangelij / wie 

S. Paulus ſpricht / Chriſtus der in mir 
redet. Dieſer ſpricht auch durch die cuſ⸗ 
ſerliche Predigt den troſt in dein hertz 
vnd gibet den heiligen Geiſt / wie in Jo⸗ 
hanne geſchrie ben iſt / j. Johanns 4, 
Daran erkennen wir / das wir in jm blei⸗ 
ben / vnd er in vns / Denn von ſeinem 
Geiſt gibet er vns / welches wir fuͤlen / 
ſo wir in groſſen ſchrecken / troſt vnd 
freud an Gott fuͤlen / vnd aus der Hel⸗ 
len geriſſen werden. 


Vnd die cr erklerung ſollen al⸗ 
le verſtendige Chriſten vleiſſig vnd in 
Got- 


* * 


t 8 

Ordinanden. 


Gottes furcht vnd danckſagung nach⸗ 
dencken / vnd dabey dieſen wuͤnderbar⸗ 
lichen Rat betrachten / warumb der 
Son Gottes geſand iſt / vnd Menſch⸗ 
lich natur an ſich genomen hat. Erſtlich 
hetten Adam vnd Heua nicht leben koͤn 
nen / ſo ſic micht durch dieſen Son / Got 
tes wort / vnd durch die ver heiſſung wi⸗ 
derumb aus dem Tod geriſſen / vnd alſo 
widerumb lebendig gemacheweren / vnd 
were alſo das ganz Menſchlich ge⸗ 
ſchlecht vertilget geweſen / vnd vergeb⸗ 
lich geſchaffen. Item / dieſe errettung 
were auch nicht geſchehen / ſo nicht d der 
Kat beſchloſſen were / das der Son 
menſchlich natur ſolt an ſich nemen / 


vnd das dieſelbi gc Perſon / Gottes zorn 


verſunen jolt / Imb dieſer Perſon wil⸗ 
len iſt die menſchliche Natur erhalten / 
vnd ſind Adam vnd Heua erquickt 
worden. 

Vnd dieweil die Menſchen ge⸗ 
ſuͤndigt hatten / ſolt auch ein Menſch die 
firaff 


Examen der 


ſtraff tragen / damit aber dicſe ſtraff ein 
gleiche bezalung were / iſt dicher Ver⸗ 
ſuͤner auch Gott. Item / keine © reatur 
hette dieſes leiden zu tragen vermocht. 
Item / die weil er der Schlangen den 
kopff zutrit / Suͤnd vnd Tod weg ni- 
met / vnd Gerechtigkeit vnd Leben wi⸗ 
der gibet / iſt er Gott / Vnd di ſes alles 
wird gewirckt durch den Son / der des 
ewigen Vaters Wort iſt / denn durch 

dieſe Perſon wird die Verheiſſung aus⸗ 
geſprochen / vnd des Vaters wille geof⸗ 
fenbart / vnd wirckt dieſe Perſon durch 
das Euangelium leben vnd troſt in den 
Gleubigen hertzen / vnd iſt warhafftiz⸗ 
lich Immanuel / Gott mit vns / vnd 
krefftig in ons / Wicwol nu dieſe hoße 
Weisheit niemand gnugſam ergruͤn⸗ 
den kan / ſo muͤſſen wir dech in diele m 
Leben ein anfang von duſer Wisheit 
lernen / vnd fol dieſes alles vlan 3 be⸗ 


tracht werden. 


Von 


Ordinanden. 


Don vuterſcheid Chriſilts 
cher auruffung / vnd der 
Heidniſchen. 


Arnemlich ſid : ws greſſe 

8 vmerſcheid / Die eine von Got⸗ 
r tes web. n / Die ander / von Got⸗ 
ee wilen. Von der erſten vnterſcheid / 
Wenm gleich die Heiden / Zuͤrcken / Juͤ 
den / vnd audere jrrigen Secten rhuͤ⸗ 
men / ſic ruffen Gott an / der Himel 
vnd erden erſchaffen hat / wie ſic viel 
dauon reden vnd ſchreiben / ſo ſind doch 
diefe jre gedonefen enel Luͤgen vnd Ab⸗ 
goͤreerey / Denn ſte ſprechen micht den 
war haf tigen Gott an ſondern tichten | 
et was / dar micht Goit iſt / denn ſie wol⸗ 
len dieſen Gott nicht haben / der ſich als 
ſo mit gew. ſſen z. ugniſſen in ſeiner Lere 
vnd in ſeiner Kuchen gcoffenbart hat / 
das ein goͤtilchs Wehen ſey der x ewige 
Vater / vnd der ewige Son / des Vaters 
Ctenbild 


Examen der 
Ebenbild vnd Wort / vnd der Heilige 
Geiſt / vnd das der ewige Vater ſampt 
dem Son vnd Heiligen Geiſt / alle 
Creaturen erſchaffen hab / vnd d as der 


Son / der des ewigen Vaters Wort 


iſt / geſand ſey / vnd habe Menſchlch 
natur an ſich genonicn ete. Wer nu den 
Son Iheſum Chriſtum leſtert / der le⸗ 
ſtert auch den ewigen Vater / wie der 
Spruch ſagt in Johanne / Wer den 
Son nicht ehret / der chret auch den 
Vater nicht. | 


Dar umb ſollen wir alle in tegli⸗ 
cher anruffung ernſtlich betrachten / 
was vnd wen wir anſprechen in vnſer 
anruffung / vnd ſollen bedencken / was 
Gott iſt / vnd wie der Son vnd heiliger 
Geiſt ſollen erkandt werden / wie dro⸗ 


ben erinnerung geſchricben iſt / vnd ſol⸗ 


len wir alſo vnſere anruffung weit ab⸗ 
ſondern / von der Heidniſchen vnd Tuͤr 
ckiſchen etc. Vnd ſol das hertz mit glau⸗ 

ben 


z ⁵— 


Mea 


Ordinanden. 
ben den warhafftigen Gott anſchawen / 
der ſich durch den HE R RN Chri⸗ 
ſtum geoffenbaret hat / wie er ſpricht / 
Niemand koͤmet zum Vater / denn 


durch den Son. 


Zum andern / wiſſen die Heiden 
nichts vom Mittler / vnd ob Gott die 
elenden Menſchen erhoͤren wil / vnd 
war umb er ſie er hoͤret / ſo ſic doch Suͤn 
der ſind / ſchreien in die Lufft mit zwei⸗ 
uel vnd vngedult wider Gott / Dicſcs 
alles 1ſt leſterung vnd nicht beten / Wir 
aber ſollen den Mittler Iheſum Chri⸗ 
ſtum den Son Gottes anſchawen / 
vnd feſtialich gleuben / das vns Gott 
vmb dieſes Mittlers willen gewislich 
gnedig ſein wil⸗ vnd wil vns vmb des⸗ 
ſelbigen willen Na oͤren vnd helffen / 
vnd das er vns dureh d ieſen ſeinen Son 
Iheſum A aus der Hellen 
reiſſt / gibet vns leben / Heiligen Geiſt / 
Gerechtigken vnd das ewige Leben / 

wie 


Examen der 
wie der Son ſpricht / Niemand wird 
meine Schafe aus meinen henden reiſ- 
ſen / In dieſem glauben vnd vertrawen 
vff den Mitler / ſol das gebet zum war⸗ 
hafftigen Gott gericht ſein. 


Von der erſchaffung al⸗ 
ler Creaturen. 


C S ſind viel hoher Lere be⸗ 
Open im Artickel von der Er⸗ 

ſchaffung aller Creaturen / die in 
dieſer kurtzen anleitung zu erzelen / zu 
lang iſt. Dieſes aber ſollen die Leut offt 
erinnert werden / das die Erſchaffung 
von allen dreien Perſonen geſchehen iſt / 
vnd hat der ewige Vater / ſampt dem 
ewigen Son / vnd heiligen Geiſt / alle 
andere ding / Himel vnd Erden / En⸗ 
gel vnd Menſchen / vnd alle andere 
Creaturen / vngezwungen / freywillig / 
aus nichts erſchaffen. Denn der Ewige 
Vater hat das Wort geſprochen / vnd 
im Wort 

Ordinanden. 


im Wort alles gebildet / durch welches 
Wort alles geſchaffen wird / vnd durch 
den heiligen Geiſt wird regung geben. 


— 


Zum andern / iſt hoch noͤtig zum 
troſt vnd zur anruffung / dabey zu wiſ⸗ 
ſen / das bey der Erſchaffung ſol die Er⸗ 
haltung der Creaturen auch verſtanden 
werden. Denn Gott iſt nicht von ſei⸗ 


nem Werck weg gangen / wie ein Zim⸗ 


merman vom Schiff / das er gebawet 
hat / weg gehet / vnd leſſt es darnach an⸗ 
dere regieren vnd flicken. Sondern er 
bleibet bey ſeinen Ereaturen / bey Himel 
vnd Erden / Engeln vnd Menſchen / 
vnd macht die Erden jerlich fruchtbar / 
gibet allen gewechſen / Thieren vnd 
Menſchen / krafft vnd Leben. Wie in 
Actis geſchrieben iſt / In jm haben wir 
leben / regung vnd weſen. 


Vnd iſt dieſes auch ſeer noͤtig zů 
mercken / Gott exhelt ſeine ordnungen 
C in Creas 


Examen der 


in Creaturen / doch vngezwungen vnd 
freywillig / verhindert offt / vnd ſegnet 
nicht die Er den / vnd leſſt die Menſchen 
ſterben vmo groſſer Suͤnden willen. 
Da gegen ſegnet er offt die Erden / gibet 
geſundheit / ſterckt die Natur / vnd gibet 
ſonſt gluͤck / vnd allerley groſſe Gaben / 


ſeiner Kirchen zu gut / die jn anruffet / 
wie er ſpricht / Deut. 30 Gott iſt dein 
Leben / vnd die lenge deiner Tage. Die⸗ 
ſes ſol man im Gebet betrachten / das 
man wiſſe / das Gott die Creaturen vnd 
vnſer Leben in ſeiner Hand hat / vnd 
kan vnd wil helffen / auch vber die natuͤr 
liche gemeine weiſe. 


Vom Fall der erſten 


SS 


Menſchen. 


Jeſes iſt gantz gewis / vnd 
feſtiglich zuhalten / das Gott al 
le Creaturen gut erſchaffen hat. 


Wie im erſten buch Moſc/ im]. C ap. 
5 5 lar 


Otrdinanden. 


klar ausgedruckt iſt. Vnd iſt gewislich 
war / das der Menſch dazu erſchaͤffen 

iſt / das Gott in jm wonen / vnd jm 
Gott ſeine weisheit vnd guͤtigkeit mit⸗ 
teilen wolt. Hat jn darumb erſtlich alſo 
erſchaffen / das er jn begabt hat mit den 
hoͤheſten guͤtern / die in Gott ſind. Nem⸗ 
lich / mit Weisheit / Gerechtigkeit vnd 
ftciem willen / das er ein rein Ebenbild 
N Gottes were. 
; Vnd haben die erſten Menſch⸗ 
| en / Adam vnd Heua / dieſe guͤter ſol⸗ 
len vff die Nachkomen erben / fo ſic im 
gehorſam beſtendig geblieben weren. 
Vnd hette Gott ſeine Wonung vnd 
freude in den Menſchen gehabt. Aber 
Adam vnd Heua ſind durch des Teu⸗ 

ffels anreitzung / vnd durch jren freien 
willen / dem goͤttlichen Gebot vngehor⸗ 
ſam worden / vnd ſind alſo in vngnad / 
Suͤnd vnd Tod gefallen / vnd ſind von 
dem Morder verwundet vnd beraubet 


wy fizz pad 
* * 


worden / Wie ſolchs Luc im jo. Cap. 
r C ij ange⸗ 

Examen der 


angezeigt iſt. Beraubt ſind ſie der Gna⸗ 
den / das ſie nicht mehr Gott gefellig ge 
weſen ſind / vnd haben dazu verlorn die 
hohen Gaben / das ſchoͤne Liecht von 
Gott / im verſtand / vnd den gehorſam 
im hertzen. Item / das Leben. Vber dis 
ſind ſie verwundet / das der Verſtand 
vol zweiuels vnd jrthums iſt / vnd das 


hertz vol vnordenlicher neigung / flucht / 


vnd toͤdlichen ſchreckens / in allerley be⸗ 
truͤbnis. Vnd hetten alſo die Menſchen 
im leiblichen vnd ewigen tode bleiben 
muͤſſen / ſo nicht der Son Gottes Fur⸗ 

bitter vnd Mittler worden were. | 


Vnd iſt noͤtig hie zu erinnern / das 
gewislich war iſt / vnd jc-i1glich zu gleu⸗ 
ben / Das Gott nicht vrſach iſt der 


Suͤnden. Er wircket ſie nicht / hilfft 


nicht dazu / wil ſie nicht / Sondern zuͤr⸗ 
net grauſamlich wider ſie. Aber der Teu 
ln vnd Menſchen wille ſelb iſt vrſach 

er Suͤnden. 
Was 


| Ordinanden. 19 
a- Was iſt Suͤnd / Erbſuͤnd / 


„ 


— vnd wirckliche Suͤnde⸗ 
on In der erſten Epiſtel Johannis / t 


sein kürtzer Spruch / der deutlich leret / 
| was Sund iſt / Nemlich / Suͤnde iſt / 


as was wider Gottes geſetz iſt. | 

_ Dieſe rede ſol man wol betrach⸗ 

en ten / vnd recht verſtehen / nicht allein von 

en euſſerlichen Wercken / Sondern auch 

1 von aller blindheit / vnordnung / vnd boͤ⸗ 

ſen neigungen / in allen krefften der Teu⸗ | 
feln vnd Menſchen. Vnd iſt dabey zu⸗ | 

1s verſtehen / das dic ſuͤndige Perſon / dar⸗ | 

1 umb in Gottes onanaden iſt / vnd iſt ' 

er  [chnldigcwiger ſtraff. * 

ft Erbſuͤnde iſt von wegen der | 

erſten vbertrettung Adams vnd Heua / 14405 


u vnd von wegen der angebornen blind⸗ 
h het von Gott / vnd boſen neigungen 

die in vns durch denſelbigen fall komen ; 
C nj ſind | 

ſind / in Gottes vngnaden ſein / vnd iſt 
dꝛefe Suͤnde in allen Menſchen die aus 
Menlichem ſamen natuͤrlicher weiſe ge⸗ 
boron werden / vnd ſind dar umb alle in 
Gottes vngnaden / vnd ewiglich ver⸗ 
dainpt / welche nicht durch den HER⸗ 
R Chriſtum vergebung der Suͤn⸗ 


den erlangen vnd wider geboren wer⸗ 


den / Dem wie Adams vnd Heua na⸗ 
ur nach dem fall zerſtoͤret iſt / alſo ſind 
jre Kinder vnd alle Menſchen / die na- 
t uͤr icher weiſe geborn ſind / hernach zer⸗ 
ſtoͤret / ſind nicht Gottes wonung / ſon⸗ 
dern ſind vol zweiuels von Gott / vnd 
vol boͤſer neigung / vnd dieſe blindheit 
vnd vnordenliche neigung / ſtreiten wi⸗ 
der Gott / vnd ſind Suͤnde / wie Paulus 
aus druͤcklich ſpricht / Rom. 8. Fleiſch⸗ 
lich geſinnet ſein iſt feindſchafft wider 
Gott / dar umb ſo der Menſch nicht ver 
gebung erlanget / durch Chriſtum / blei⸗ 
bet er von wegen dieſer Suͤnden in ewi⸗ 
gem zorn / ſtraff vnd ver damnis. 

Wirck⸗ 

Ordinanden. 


Wirckliche Suͤnd ſind alle 
Werck wider Gottes gebot / innerlich 
in der Seel vnd un hertzen / vnd euſſer⸗ 
lich in allen gliedmaſſen. Vnd iſt der 
Theter auch vmb der ſelbigen willen / in 
Gottes vngnaden vnd verdampt / ſo er 


nicht zu Gott bekert wird / vnd verge⸗ 


bung der Suͤnden erlanget / durch den 
HERR Chriſtum, 


Vnd ſollen die Leute ernſtlich 
vnterricht wer den / das der Suͤnde fur⸗ 
neme / gleiche ſtraffe iſt⸗ die grauſame / 
ewige angſt / darm die Teufel vnd die 
verdampten Menſchen / den gerechten 
vnd ernſtlichen zorn Gottes / fuͤlen 
werden. 


Daneben in dieſem leiblichen Le⸗ 
ben ſind auch ſtraffen / Nemlich / der 
Tod / vnd alicrl-y leibliche plagen. Die⸗ 
fe alle ſind ein anfang der ewigen ſtraf⸗ 
fen / in den Vuvcierten. 

E ny Sie 

Sie ſind aber auch vmb dieſer drei⸗ 
er vrſachen willen / den Menſchen vff⸗ 
gelegt / Erſtlich / Das wir alle dadurch 
erinnert werden / das vnterſchied ſey 
zwiſſchen tugend vnd vntugend / vnd 
das Gott gewoslich ein weiſe / guͤtig / 
warhafftig / gerecht / keuſch Weſen ſey / 
Vnd wider alles warhafftiglich zuͤrnc / 
das dieſer ſeiner Weisheit widerwertig 
iſt. Das wir nu dieſe vnterſchied / vnd 

gerechten zorn erkennen / hat er auch die 
1 lblichen Plagen / die nicht gering ſind / 
vf# dic Menſchen geleget. 


Zum andern / Gott wil durch dieſe 
leibliche Plagen / euſſerliche zucht vnd 
frieden erhalten / vnd die Gottesleſterer / 
Eidbruͤchige / Moͤrder / Reuber / Ehe⸗ 
brech er / vnd andere / befleckt mit Bluͤt⸗ 
ſchanden / wegreumen. Vnd helt Gott 
ſelb feſt ob dieſer Regel / das vber euſſer⸗ 
liche Suͤnden / auch in dieſem leben / ge⸗ 
— leibliche ſtraffen folgen / Wie ge⸗ 
ſchrieben 


Ordinanden. —— 
geſchrieben iſt / Wer das Schwert ni⸗ 
met / wird mit dem Schwert vmbko⸗ 
men etc. Jiem / von Biutſchanden / Huͤ⸗ 
tet euch / das euch das Land nicht aus⸗ 
ſpeie / von wegen der Blutſchanden / 

wie es die Canancer ausgeſpeiet hat. 
Gott wil euſſerliche zucht haben / Hat 
dazu das Geſetz geben. Nu were das 
Geſetz one Executio vnd ſtraffe / nur ein 
ſchwache ſtimme vnd gedoͤn. Dar umb 
helt Gott ſelb dar ob / ernſtlich vnd 
ſchrecklich / Wie die groſſen zerſtoͤrun⸗ 
gen in der Welt fur vnd fur beweiſen. 


CCC / Aa TW 


. Die dritte vrſach iſt / Das viel Men⸗ 
ſehen durch ſolche ſtraffen erinnert wer⸗ 
6 den / das ſic wider umb zu Gott ſeuff⸗ 
c tzen / vnd bekert werden. Item / das die 
Heiligen / fur vnd fur mehr den zorn 
Gottes wider die Suͤnd betrachten / 

vnd Gottes furcht / glauben vnd an⸗ 
ruffung in jnen zuneme / vnd ſtercker 
werde. Wie Paulus ſpricht / Wenn wir 

= geſtrafft 

geſtrafft werden / ſo werden wir gezuͤch⸗ 
tiget / das wir nicht mit dieſer Welt ver 
dampt werden ctc. 


Vnd dieweil noch in dieſer ver⸗ 
derbten Natur viel zweiuel vnd vnor⸗ 
denlicher flammen iſt / Dazu fallen auch 
etliche / die heilig geweſen ſind / in euſſer 
liche groſſe ſuͤnd / Als Aaron / Dauid / 
vnd andere / So leſſt Gott die leibliche 
Plagen / noch vff allen Menſchen / auch 
vff den Heiligen / in dieſem leben blei⸗ 
ben / das ſie dadurch erinnert werden / 
ob gleich die ewige ſtraffe weggenomen 
iſt. Dauon ernach weiter geſagt wird / 
in der Frag / warumb die Heiligen vn⸗ 
ter das Creutz gelegt ſind. | 


Vom Goͤttlichen ewigen 
Geſetz / vnd von vnter⸗ 
ſchied der Zehen gebot / 
vnd der andern geſetz in 
Moſe 


Ordinanden. 
Moſe / nemlich der Leuiti⸗ 
ſchen Ceremomen vnd 


. 


Bürgerlichen geſetzen. * 
Der alte gewoͤnliche weiſc / "0 


die geſetze in Moſe in drey teil 

zu teilen vnd zu vnterſcheiden / 
iſt ein zimliche anleitung / die Leute zu 
vnterrichten von vielen groſſen ſachen / 
nemlich alſo, 


Es ſind dreierley geſetz im 
Moſe / Etliche ſind genant / Lex mora- 
lis, das nennen wir das ewige Geſetz / 
oder vrteil wider die Suͤnde / in allen 
Menſchen / wie wir ernach weiter erkle⸗ 
ren wollen. | 

Die andern Geſetz heiſſen / Cere- 

moniales, das iſt / von Kirchengepreng / 

1 vnterſchied der Spei⸗ 
ectc, 

Die dritten heiſſen Iudiciales, das 

: iſt / Buͤrgerliche geſetz / von Erbſchafft / 

e Land frie⸗ 

Examcy der | 
. Landfrieden/Halsgerichten/vnd ſolch⸗ 
en ordnungen / damit die Regiment / 
zucht vnd frieden erhalten ſollen. 


Nu iſt zu wiſſen / das dieſe zwey 
teil / die Leuitiſchen Kirchenpreng / vnd 
Buͤrgerlichen geſetz / ſind zum Regi⸗ 
ment Iſrael / vff eine gewiſſe zeit ge⸗ 
ordnet / vnd haben allein Iſrael binden 
ſollen / vnd ſind mit der endlichen zerſtoͤ⸗ 
rung Jer uſalem / zu gleich gefallen / vnd 
binden vns nicht / Wie klare zeugnis 
ſind in Actis im 15. Cap. vnd in der 


Epiſtel zu den Galatern. Vnd ſollen 


By Gelerten weitern bericht dauon wiſ⸗ 
en. 

Aber dieſer Teil / den man mit 
einem ſchwachen namen nennet / Lex 
moralis, jſt nicht ein vergenglich Ge⸗ 
ſetz / oder erſtlich mit Moſe angefangen / 
Sondern es iſt die ewige / vnwandel⸗ 
bare Weisheit in Gott ſelbs / vnd die 
cwige Regel der gerechtigkeit / in ſeinem 

| Gottli- 

Ordinannen. 


N Cʒoͤttlichen willen / die er aus vnaus⸗ 

ſprechlicher guͤtigkeit / in die vernuͤnffti⸗ 

ge Creaturen gebildet hat. Vnd hat ſie 
darnach allezeit / fur vnd fur in ſeiner 
Kirchen / von Adams zeiten / mit ſeiner 
Predig erkleret vnd erholet. Das wir 
wiſſen ſollen / wie er ſelbs iſt / Nemlich / 
weiſe / guͤtig / warhafftig / gerecht / 
keuſch / vnd das er wolle / das die ver⸗ 
nuͤnfftige Creatur / jm gleichformig ſein 
ſol. Darumb er jr dieſe hohe Weis⸗ 
heit mitgeteilet hat / die bindet alle ver⸗ 
nuͤnfftige Creaturen / der wegen auch 
Gott warhafftiglich vnd grauſamlich 
zuͤrnet / wider alles / das dieſer ſeiner vn⸗ 
wandelbaren Weisheit widen wertig iſt / 
vnd zerſtoͤret es. * | 

nd dicſes Geſetz nennet man mit ge 
woͤnlichem namen / Zehen gebot / Denn 
darein ſind die fuͤrnemeſten Spruͤche / 
or denlich gefaſſet / Die man aber alſo 
verſtehen ſol / wie ſte Gott ſelb erkleret 
| f hat. 

Examen de 
Hat, Did wiewol keine Crcatur / diefe 
Weisheit ergruͤnden oder ausreden 
kan / So muͤſſen wir dennoch als Kind⸗ 
lin / die Zehen gebot fur vnd fur lernen / 
Vnd wiſſen / das dieſes Geſetz alle ver⸗ 
nuͤnfftige Creaturen bindet / das iſt / 
Gott ſelbs bindet ſie / Vnd dieſe reden 
ſind ein ernſtlich Vrteil / wider alle ſuͤn⸗ 
dige Creaturen vnd zeugnis / das Gott 
warhafftiglich wider ſie zuͤrnet. Vnd 
dieſes vrteil fuͤlen alle Menſchen / wenn 
das gewiſſen in ſchrecken vnd angſt felt / 
die ſo gros iſt / das ſie leiblichen vnd ewi 
gen tod mit bringet / wenn nicht troſt 
koͤmet / durch erkentnis des HERRN 
Chriſti / aus dem Euangelio. In ſolcher 
angſt lernet man was die ſes Geſetz iſt / 
Vnd ſonſt kan man es mit worten nicht 
ausreden. 


Darumb iſt auch allezeit dieſes 
ewig Geſetz / Lex moralis, vnd vrteil 
wider die Suͤnd / in Gottes kirchen / von 

a Adams 

Ordinanden. 


Adams zeiten geprediget / Vnd hat es 
der HERR Chriſtus ſelb offt erholet. 
Vnd ſpricht Paulus / Durchs Geſes 
iſt erkentnis der Suͤnd. Vnd iſt gantz 
gewis / das Gottes wille vnd ernſtlicher 
befehl iſt / das man dieſes ewige Geſetz in 
ſeiner Kirchen predige / Aus dieſen bei⸗ 
den vrſachen / Das wir dadurch wiſſen / 
wie der gehorſam / den wir Gott ſchuͤl⸗ 
dig ſind / ſein ſolt / vnd alſo vnſere ſuͤn⸗ 
75 vnrein ma keit vnd vbertrettung er⸗ 


kennen / vnd fur Gottes zorn erſchre⸗ 


cken. Vnd das die bekerten / Gottes 
Wort haben / daraus ſie gewis ſind / 
welche werck die rechten Gottes tos 
ſind. 


Vnterſchied zwiſſchen dem 
Geſetz vnd dem Euan⸗ 

gelio. TE 
>. nterſchied / iſt der 
Heubtlere eine in der Kirchen. 

| Vnd 


Examen der 


Vnd wo man ſic verleſſchen leſſt ( wie 
ſie denn bey den Papiſten ausgetilget 
iſt) folget grauſame blindheit / das man 
tichtet / der Menſch ſcy gerecht durch ei 
gene Werck / vnd verdiene vergebung 
der Suͤnden / mit eigenen Werckenetc. 
Vnd dieweil doch alle Menſchen ſuͤnd 
bey ſich fuͤlen / bleiben ſie im zweiuel / koͤn 
nen Gott nicht anruffen / vnd ſincken 
endlich in verzweiuelung vnd ewigen 
Tod / Vnd wiſſen nicht / warumb der 
Son Gottes geſand iſt. Wie die Pha⸗ 
riſeer bey den Juͤden / in ſolcher blind - 
heit ſteckten / vnd hatten den rechten ver 
ſtand von Meſſia verloren. 


Aber Gott hat fur vnd fur Pro⸗ 
pheten er wecket / die rechte vnterſchied 
des Geſetzes vnd der Verheiſſunge / ge⸗ 
predigt haben. Wie auch der HERR 
Chriſtus ſelbſt / vnd die Apoſtel ernach 
geleret haben, 

Das 

Ordinanden. 
As Gecſetz iſt dieſe ewige / 
goͤttliche Weisheit / wie geſagt 

c 


iſt / die Gott auch in die ver⸗ 

nuͤnfftige Ercaturen gebildet hat / in der 
Erſchaffung / Vnd ernach im Predig⸗ 
ampt fur vnd fur erholet. Die leret vnd 
bezcuget/ das man Gott recht erkennen 
ſol / vnd das man jm gehorſam ſchuldig 
ſey / vnd wie derſelbig gehorſam in allen 
vnſern krefften ſein ſolt. Vnd iſt alſo 
nach der Suͤnd / ein ſchrecklich Vrteil 
wider alle menſchen. Denn kein Menſch 
on allein der Son Gottes hat dieſen 
gantzen gehorſam. Vnd gibet das Ge⸗ 
ſetz nicht vergebung der Suͤnden / ſon⸗ 
dern zeuget allein von Gottes zorn wi⸗ 
der die Suͤnd. 


Vnd ob wol Verheiſſungen an 
das Geſetz gehenget ſind / ſo foddert es 
doch gantzen gehorſam dabey. Spricht 
nicht / das Gott one vnſere verdienſt 
Suͤnd vergebe / vnd wegneme etc. 

; D Aber 

Examen der 


Ber das Euangelium iſt ei⸗ 
gentlich die gnedige / froͤliche Vre⸗ 

digt / vom Son Gottes / Iheſu 
Chriſto / der in dem wunderbarlichen 
Rat Goͤttlicher Maieſtet / zu Mitt- 
ler vnd Verſuͤner / vnd zu vnſer gerech⸗ 
tigkeit / vnd zum Seligmacher verord⸗ 
nel iſt. 

Dieſe Predigt ſtrafft erſtlich alle 
Suͤnd / vnd furnemlich dieſe groſſe ſuͤnd 
im gantzen menſchlichen geſchlecht / das 
auch nach gegebener verheiſſung / die 
Welt den Son Gottes nicht erkennen 
wil. Darumb ſpricht der HERR ſelb / 
im 16. Cap. Johannis / Der Heilige 
Geiſt wird die Welt ſtraffen / von wes 
gen der Suͤnd / das ſie nicht an Mich 
gleuben / Vnd der ander Pſalm ſpricht / 
Oſculamini Filium & c. 


Vnd neben dieſem ſtraffen des vn⸗ 
glaubens / vnd aller anderer Suͤnden / 
verkuͤndiget das Euangelium dieſen ewi 

| gen 

Ordinannen. 


gen / gnedigen Troſt/das vns Gott ge⸗ 
wislich vmb ſeines Sons Iheſu Chriſty 
willen geben wil / aus gnaden / on vnſer 
verdienſt / gratis, vergebung der Suͤnd / 
Vnd wil vns vmb ſeines Sons willen 
gerechtigkeit zurechen / vnd vns anne⸗ 
men / durch den Glauben an den H) Ea 

RR Iheſum Chriſtum/d er als denn 
vns dieſen troſt in die hertzen ſpricht 
vnd in vns iſt / vnd gibet vns ſeinen hei⸗ 
ligen Geiſt / vnd machet vns Erben der 
ewigen Seligkeit. 

Dieſes aber geſchiet nicht anders / 
denn alſo / allein durch Glauben / das 
ſt / ſo dein hertz in rechter Angſt vnd 
ſchrecken vor Gottes zorn / dem Cuans 
gelio gieubet/das dir ſelb vmb des HE⸗ 
RR N Chriſti willen / gewielich deine 
Sande vergeben ſind / Rnd das dir 
Gott gnedig ſey / vnd neme d dich an vmb 
' des HERRN Chriſti willen / meht 
von wegen des Geſetzes / oder aus ver⸗ 
dienſt demer werck. 

Examen der 


Vnd iſt das Euangelium nicht 
eine newe Predigt / die vor der geburt 
Chriſti aus der Jungfrawen Maria / zu 
uor nicht geweſen were / Sondern die 
Verheiſſung vom Heiland Chriſto / 
der Suͤnd vnd Tod wegnimmet / vnd 
Gnad vnd ewiges Leben wider gibet / iſt 
als balde verkuͤndiget worden / nach 
Adams vnd Heua vbertrettung / Vnd 
iſt alſo die Predigt des Euangelij zur 
ſelbigen zeit angefangen / vnd iſt der 
Son Gottes ſelb der Prediger gewe⸗ 
ſen / der erſtlich die groſſe ſuͤnd Adams 
vnd Heua geſtrafft hat / Vnd hat dabey 
die gnedige Verheiſſung ausgeſproch⸗ 
en / die zuuor keine Creatur gewuſt hat / 
Der Frawen Samen wird der Schlan 
gen den kopff zertretten. 


Dieſen troſt hat der Son Gottes 
zu gleich im euſſerlichen Wort jnen fur 
getragen / vnd ſelbs in jre hertzen geſpro⸗ 
chen / vnd hat alſo Adam vnd Heua aus 

dem 

Ordinanden. 


dem ewigen Tod erret / vnd widerum 


lebendig gemacht / wie Joh. j. geſchrie⸗ 
ben iſt / In jm war das Leben. Vnd hat 
ſie zu gleich mit ſeinem Heiligen Geiſt 
geſterckt / das ſie widerumb freud an 
Gott gehabt haben / vnd haben alſo wi⸗ 
derumb Gott duͤrffen anruffen / vnd ſei⸗ 
ne Gnad vnd gegenwertigkeit erkent / 
vnd haben in dieſem Glauben vff den 
kuͤnfftigen Samen / den ſie dieſelbige zeit 
im Wort erkennet haben / fur vnd fur 
troſt gehabt / das jnen Gott vmb desſel 
bigen HERRN willen gnedig ſey / 
vnd haben jn angeruffen / jm gedienet / 
vnd das ewige Leben erwartet. 

Durch dieſe Verheiſſung / hat der 
Son Gottes fur vnd fur ein oͤffentliche 
Kirche erhalten / darin allezeit etlich au⸗ 
ſſer welte geweſen ſind / vnd iſt ſonſt keine 
verſamlung auff Erden / die warhafftig 
Gottes Kirche ſey / denn allein dieſe / 
darin rechte Lere vom Son Gottes ge⸗ 


prediget wird. | 
Onj Vnd 

Examen der 


Vnd iſt hie ſeer noͤtig offt zu erin⸗ 
nern / die Ordinanden vnd ander Leut / 
das ſie feſtiglich gleuben ſollen / das die 
Predigt oder betracht ung des Euange— 
lij / nicht ein vergeblich ſchallen oder 
fliegende gedancken ſey / ſondern das der 
Son Gottes ſelb damit krefftig ſein 
vnd wircken wil / Wie Rom j. geſchrie⸗ 
ben iſt / Das Euangelium iſt ein krafft 
Gottes zur Seligkeit allen die daran 
gleuben. 

2. Cor. 3. Das Euangelium iſt ein 
ampt des Geiſtes / Das iſt / dadurch der 
_ Geiſt gegeben wird / vnd wir⸗ 

et. ä 
Gal. 3. Das wir die verheiſſung 
des Geiſtes empfahen durch glauben. 
j. Pet. j. Ir ſeid wider geborn durch 


das lebendige wort Gottes / vnd das al- 


lezeit bleibet. 

Eſaia 45. Durch mich ſelb habe ich 
geſchworen / Aus meinem mund wird 
ein Wort der Gerechtigkeit ausgehen / 


das 

Ordinanden, 


i das wird nicht vergeblich ſein / nemlich / 
/ das vor mir alle die knie biegen ſollen / 
ie vnd mich anruffen / vnd ſprechen / War 
e⸗ hafftiglich im HERRN habe ich ge⸗ 
er rechtigkeit vnd ſterck / Vnd ſolche wer⸗ 
er den zu jm komen / vnd alle die jm wider⸗ 
in ſtreben / werden zu ſchanden werden / 
's Aber aller ſame Iſrael wird im HERs 
ft RN gerecht werden / vnd jn preiſen. 


Dieſe vnd dergleichen zeugnis ſol⸗ 
in len wir offt betrachten / das wir feſtiglich 
er gleuben / das Gott durch ſein Euange⸗ 
's lium gewislichkrefftig ſey. 


Yon vergebung der 


3 
Suͤnden / Ind wie der Menſch 
þ fur Gott gerecht werde / vmb 


des HERRN Chri⸗ 


h ſti willen durch 
glauben. 
8 

Examen der 


Wic erlanget der Menſch 
vergebung der Suͤn⸗ 
den? 


Antwort. Allein durch den glau- 
ben an den Son Gottes Iheſum Chri⸗ 
ſtum / aus gnaden / Gratis, nicht von 
wegen vnſer eigen werck oder verdienſt / 
ſondern von wegen des einigen Mitt⸗ 
lers Iheſu Chriſti / der fur vns ein Op⸗ 
ffer worden iſt / vnd iſt der Verſuͤner / 
empfahen wir gewislich vergebung der 
Suͤnden / Vnd ſpricht der Son Got⸗ 
tes ſelb dieſen <roſt in vnſere hertzen 
durch das Euangelium / ſo wir gleuben / 
reiſſt vns aus der angſt vnd Helle / vnd 
gibet vns ſeinen heiligen Geiſt / das das 
hertz freud hat an Gott / vnd wird vns 
des HERRNC hriſti gerechtigkeit zu⸗ 


gerechnet / das wir Gott gefellig ſind / 


darumb / das ſein Gehorſam vnd Lei⸗ 
den / fur vns die be zalung iſt / vnd er der 
Verſuͤ⸗ 

Ordinanden. 


Verſuͤner iſt / vmb welches willen wir 


gerecht vnd Erben ewiger Seligkeit 


ſind / ſo wir an jn gleuben. 


Dieſe Heubtlere / iſt offt klar 
ausgedruckt in goͤttlicher Schrifft / 
Johan. 11. ſpricht der Son Gottes 
ſelbs / Alſo hat Gott die Welt geliebet / 
das er ſeinen Eingebornen Son gege⸗ 
ben hat / das alle die an jn gleuben / nicht 
verloren werden / ſondern haben das 
ewige Leben. f 3 

Act. x. Dieſem HERRN Chri⸗ 
ſto / geben alle Propheten zeugnis / ver⸗ 


gebung der Suͤnden zu empfahen 


_ ſeinen Namen / alle die an jn gleu 
en. 

Rom. 11j. Wir wer den gerecht 
on vnſer verdienſt / durch ſeine gnad / 
durch die Erloͤſung / welche iſt in Chri⸗ 
ſto Iheſu / den Gott furgeſtcllet hat 
zum gnadenſtuel / durch glauben in ſei⸗ 


nem Blut ete. 


Dieſe vnd etlich der gleichen Heubt⸗ 
Dr (pruche 

Examen der 


ſpruͤche ſollen alle Menſchen wiſſen. 
das ſie rechten verſtand vnd troſt von 
dieſem hoch wichtigen Artickel haben / 


wie die Menſchen vergebung der Suͤn 


den erlangen / vnd Gott gefcllig vnd 
Erben ewiger Seligkeit ſmd / vnd wie 
wir von Suͤnd / Tod vnd Helle erledi⸗ 
get werden / vnd wider umb zum ewigen 
Leben / vnd ewiger Gerechtigkeit ko⸗ 
men. Denn dieſes iſt der gnedige troſt / 
der in den erſten Ver heiſſungen / vnd 
im Euangelio beſonder geoffenbart iſt. 


Vnd ſollen die Leute wol vnter⸗ 
richt werden / das dieſer troſt nicht re⸗ 
det von ſichern Leuten / die in Suͤnden 
wiſſentlich fort faren / Sondern ſo das 
hertz warhafftiglich / fur Gottes zorn 
wider die Suͤnd erſchr ocken iſt / ſoltu 
zum HERRN Chriſto zuflucht ha⸗ 
ben / vnd in dieſer angſt gleuben vnd 
vertrawen / das dir gewislich vmb des 
HERAN Chriſti willen / on deine 
ver dꝛenſt 

Ordinandeu. 


verdienſt / deine Suͤnd vergeben wer⸗ 


| de n Bnd dicſcr Glaub fol den HER @ 


RN Chriſtum/ Gott vnd Menſchen / 


der fur dich ein Oper vnd Verſuͤner 
worden iſt anſchawen. 


So du nu alſo das Euangelium 
hoͤreſt / vnd dich mit Glauben an den 
HERRN Chriſtum ſterckeſt / ſpricht 
er ſelbs dieſen troſt in dein hertz / das dir 
Gott gnedig ſey / Wie er offt ſpricht im 
Euangclio- / Deine Suͤnde ſind dir 
vergeben / Vnd iſt in dir / vnd leſſt 
dich nicht in die Helle verſincken / gi⸗ 
bet auch den Heiligen Geiſt / das du 
freude an Gott haſt / Vnd alſo erken⸗ 
net dein hertz Gottes gegenwertigkeit 
vnd gnade / durch den Son / der durchs 
Euangelium dir Gottes Gnad im hers 
gen zeiget / vnd durch den Heiligen 
Geiſt dir freude gibet an Gott / vnd dich 
treibet zur anruffung vnd zum gehor⸗ 


ſam gegen Gott. 
Alſo 


Examen der 
Alſo leren dieſe Spruͤche j. Joh. y. 
Wer den Son hat / der hat das Leben / 
vnd alſo haſtu den Son Gottes / ſo du 
an jn gleubeſt / vnd durch das Euange⸗ 
lium troſt empfaheſt. | 


Item / j. Johan. 9. Dabey er⸗ 
kennen wir / das wir in jm bleiben / vnd 
er in vns / Denn er gibet vns von ſeinem 
Geiſt. | 

Gal. tif. Das wir die Verheiſ⸗ 
ſung des Geiſtes empfahen durch den 
Glauben. 


Vnd iſt die Regel Athanaſij ſeer 
wol zu mercken vnd zu betrachten / die 
lautet alſo / Wo geſchrieben iſt / das der 
Heilige Geiſt in jemand ſey / ſoltu wiſ⸗ 
ſen / das er durch das Wort in jm iſt / 
vnd redet vom Son Gottes / der das 
hertz erleuchtet / vnd wird alſo Got⸗ 
tes erkentnis / Lieb vnd freude an Gott 
in vns durch den Son vnd Heiligen 
Geiſt / Vnd dieſes geſchiet / ſo man in 

war⸗ 

Ordinanden. 


warhafftigem ſchrecken das Euangeli⸗ 
um mit glauben annimet. Alſo geſchiet 
in vns die widergeburt / vnd wird das 
hertz Gottes wonung / wie Joh. 14, ge⸗ 
ſchrieben iſt / Wer mich liebet / der wird 
meine reden bewaren / vnd mein Vater 
wird jn lieben / vnd wir wollen zu jm ko⸗ 
men / vnd wonung bey jm machen. 


Vnd Eyhe. j. Er iſt das Heubt 
der Kirchen / die ſein Leib iſt⸗ vnd er 
wircket alles in allen. 

Item / Ephe. 3. Das jr durch ſei⸗ 
nen Geiſt geſterckt werdet / das Chri⸗ 
ſtus in ewren hertzen wone durch den 
Glauben. 

21. Corinth. 2. Nu aber ſchawen 
wir in des HERR klarheit / Wie in 
einen Spiegel mit vffgedecktem Ange⸗ 
ſicht / vnd wir werden verkleret in das⸗ 
ſelbige Bild / von einer Klarheit in die 
ander / als vom Geiſt des HERRN. 
Hie ſind alle Perſonen ordenlich ange⸗ 
zeigt / 


Examen der 
zeigt / Der ewige Vater / Welchen er | 
nennet den HERR) / Sein bald vnd | 
klarheit oder glans iſt der Son / der vis 
erkentnis gibet des Vaters / vnd der | 
Heilig Geiſt der vnſere hertzen ſtercket 
das ſie in dieſer erkentnis bleiben / vnd 
nicht dar aus fallen / Sondern fur vnd | 
fur gleichfoͤrmiger werden dem Wort / 
das dem ewigen Vater gleich iſt / vnd jn 
offenbart. Dieſes ſollen Chriſtliche her⸗ 
tzen / in rechter bekerung vnd ernſtlichem 
froſt fur vnd fur lernen. 


Ob dieſe rede recht 
ſey / Allein durch Glau— 
bein werden wir ge⸗ 
rechte 
Antwort. Dieſe rede / Allein 


durch den Glauben werden wir 
gerecht / Sola fide iuſtificamur, iſt eben 
dieſe rede / Gratis iuſtiſicamur fide, 
One vnſere verdienſt werden wir fur 

Gott 

e5ott gerecht / das iſt / One vnſer ver⸗ 
dienſt haben wir vergebung der Suͤn⸗ 
den / vnd ſind Gott gefellig vmb des 
HERRN Chriſti willen / durch glau⸗ 
ben. Vnd iſt dieſe rede recht / vnd mit 
dem wort Gratis, in S. Paulo offt aus 
gedruckt. | | 


Contra. Sind doch viel Tu⸗ 


genden in der Bekerung / War⸗ 
umb ſprichſtu denn / Sola fide, 
Nus doch rew vnd leid im 
Menſchen ſcin 2 Item / gu⸗ 
ter furſatz / lieb vnd 
hoffnung 2 ctc, 


Antwort. Ob gleich viel Tu⸗ 


genden in der Bekerung ſind / vnd ſein 
muͤſſen / ſo ſind ſie doch nicht verdienſt 
oder cauſæ, oder vrſach / darumb die 
Perſon vergebung der Suͤnden ha⸗ 
be / vnd fur Gott gerecht / _ 
Gott 

Gott gefellig ſey / Sondern allein vmb 
des HERRN Chriſti willen / empfa⸗ 
hen wir vergebung der Suͤnden / vnd 
ſind gerecht / das iſt / Gott gefellig / 
Vnd dieſes kan anders nicht denn durch 
Glauben angenomen werden / der die 
Verheiſſung faſſet / Wie S. Paulus 
ſpricht / [deo ex tide, gratis, ut lic fir- 
ma promiſsio. 


Contra. Gleuben doch die 
Teuffel auch / vnd ſind nicht ge⸗ 
recht. Warumb ſprichſtu denn / 

Allein durch Glauben ſind 
wir Gerecht? | 


Antwort. Die Teufel glctt- 
ben nur die Hiſtorien. Sie gleuben aber 
nicht / das Chriſtus jnen zu gut geſand 
ſey / vnd jr Heiland ſey / Ja ſic wiſſen / 
das er ſie in grauſame / ewige ſtraff ver⸗ 
damnet / Haben derhalben ein grimmi⸗ 

| gen 

gen zorn vnd haſs wider Gott / vnd den 
Hex RNChriſtum. Aber wir ſollen 
gleuben / das der HERR Chriſtus vns 
zu gut geſand iſt / vnd vns zu gut ein op⸗ 
ffer worden iſt / vnd vnſer gerechtigkeit 
vnd verſuͤnung iſt / Wie im Symbolo 
ſtch:t / Qui propter nos homines, & 
propter noſtram ſalutem deſcendit de 
cœlo. nd in Eſaia iſt geſchrieben / 
Der Son iſt BNS gegeben. Vnd 
dieſen einfeltigen bericht / von vnters 
ſchied des glaubens in Teuffeln / vnd des 
rechten Glaubens / ſol man den Leuten 
trewlich erkleren. 


Contra. Iſts doch vnmuͤglich / 

das etwas gerecht ſey / allein 
durch wiſſen. Nu iſt der | 

Glaub nur ein qviſſen 2 

Antwort. Der Glaub da— 
durch der Menſch vergebung der Suͤn 
den erlanget / vnd gerecht iſt / iſt nicht al⸗ 
E lein 

lein das wiſſen / wie auch in den Teufeln 5 
vnd gottloſen Menſchen / ein erkentms [ 
der Hiſtorien iſt / Sonder * rechte . 


Glaube iſt / alle Artickel des glaubens. N 
wiſſen / vnd fur war halten / vnd darin L 
auch dic Verheiſſung der gnaden Chri⸗ 1 
ſti / darauff alle Articcl/ als v} das en⸗ | 
de gerichtet ſind. Vnd it alſo ein war⸗ v 
hafftig / hertzlich vertrawen off den d 
Son Gottes / Iheſum & hriſtum den h 
Mittler vnd Verſuͤner / das wir vmb it 
ſeinet willen / vnd durch jn / haben ver⸗ b 
gebung der Suͤnde / gnad vnd Selig⸗ I 
keit. Dieſes vertrawen / iſt ſo fern von er 
des Teuffels glauben / als der Himel di 
von der Hell / vnd Leben vom Tod. 


Vnd man fol die Leute wol vnter⸗ zu 
richten / das ſie im Symbolo dieſen de 
Artickel mercken / Credo remiſsionem M 
peccatorum. Ich gleube vergebung re 
der Suͤnden / Verſtehe nicht wie die 8. 
Teuffel gleuben / das andern / als dem Y 


Dauid 

Dauid / dem Petro / die Saͤnde verges 
ben ſind / Sondern / alſo verſtehe dieſen 
Artickel / Ich gleube vergebung der ſuͤn 
den / das fic mir ſelbs vergeben ſind / 
vmb des HERR Y Chriſti willen / on 
meine verdienſt. | 
- Dieſer Glaub begreiffet alle Areickel | 
vnd iſt dazu das vertrawen / das durch 
den Son Gottes / zu Gott zuflucht 
hat. Wie Rom. F. geſchrieben iſt. So 
wir ger echt werden durch glauben / ha- 
ben wir frieden bey Gott. Item / Eph. 2. 
Durch Chriſtum haben wir ein Kick 
en zutrit / mit vertrawen / das da loͤmet 
durch den glauben vff jn. 


Alſo iſt dic vnterſchied klar 
zu verſtehen. Die Teufel aleuben nicht 
_ jnen jre Suͤnde vergeben werd cn. 

Wir aber ſollen gleuben / das vns vife 
re Suͤnde gewislich vr rache werden 
Vnd das vns Gott gnedilich ven de 
Mittlers willen ammimnect. 

En Atem- 


Examen der 


Item / Das wiſſen in den Teu⸗ 
feln bringet in jnen furcht / ſchrecken / 
flucht / grimmigen zorn vnd haſs wider 
Gott. Aber der Glaube vnd das ver⸗ 
trawen vff den Son Gottes in vns / 
bringet troſt vnd freude an Gott / Das 
wir zu Gott zuflucht haben / vnd jn an⸗ 
truffen etc. F 


Contra, - Qu ſprichſt/ durch 
glauben ſind wir gerecht. Nu iſt 
der Glaub auch ein werck / So 
mus nu folgen / das wir dennoch 

durch werck gerecht ſind? 


Antwort. Dieſc erklerung 
iſt hochnoͤtig. Wenn man ſpricht / durch 
Glauben ſind wir gerecht / Sol dieſe re 
de alſo verſtanden werden / Vmb des 
HERRN Chriſti willen ſind wir ges 
recht / vmb dieſes Mittlers willen ha⸗ 
ben wir vergebung der Suͤnden / vnd 
ſind 

4 ſind gnediglich von Gott angenomen / 
: vnd mit des HERRN Chriyjiz gerech⸗ 
q tigkeit bekleidet / Alſo das vns vinb ſer- 
net willen / gere cht igkeit zugerechnet iſt / 
N Der auch zu alcich vns von ſeinem 
ö Geiſt gibet / Vie Johahannes ſpricht. 


Vnd dieſes geſchiet allein durch 
glauben / damit das hertz die Verb: iſo. 
ſung faſſet / ond den HERRN Chri⸗ 
ſtum anſchawet / vnd anmmpt. 


Vnd iſt nicht zuuerſtehen / das der 
Glaub gerecht mache / Darumb / das er _—_ 
ein beſonder hohes Werck iſt⸗ ſondern 
correlatiue ſol dieſe rede verſtanden wer⸗ 
den / Durch den Son Gottes Iheſum 
Chriſtum / haben wir vergebung der 
Suͤnden vnd Gnad / weil wir mit 
glauben annemen. 


Contra. Gercchtigkeit iſt er⸗ 
fuͤllung des Geſetzes / oder iſt 
E ly alcichs 


— 
Examen der 


gleichformigkeit mit Gott. 
Da ju gehoͤren alle Tugen— 
— Licht allein Glaube. 

Zar umb ſprichſtu denn al; 
— durch Glauben 


Antwort. Alle dieſe Argu⸗ 
ment / die wir hie geſetzt haben / ſind er⸗ 
innerung / wie die woͤrter zuuerſtehen 
ſind / Glaub / vnd Gerecht werden. 


Nemſich / das do Glaub in dieſen 
reden heiſe / Alle artickel des Glaubens 
wiſſen / vnd fur war halten / vnd darin 
auch dic Verheiſſung der gnaden / Vnd 
ſey alſo ein hertzlich vertrawen vf den 
Son Gottes / Iheſum Chriſtum Gott 
vnd Menſchen. 

Gerecht ſein / heiſſt vergebung der 
Suͤnden haben / vnd Gott gefellig ſein / 
durch den Glauben / vmb des DE R⸗ 
RN hriſt willen / welcher der Verſuͤ⸗ 
rafts 

ner iſt / vnd vns bedecket mit ſeiner ge⸗ 
rechtigkeit / das iſt mit ſeinem Gehor⸗ 
ſam / das der gerechte zorn Gottes nicht 
vff vns ausgegoſſen werde / die weil vn⸗ 

ſere arme / elende Natur ſuͤndig iſt / vnd 
hat die ander gerechtigkeit nicht / welche 
iſt die crfallung des Geſetzes / oder / die 
gleichformigkeit mit Gott. Dauon der 
Pſalm ſpricht / Kein lebendiger wird fur 
dir gerecht ſein / Vnd Mob. Ich weis 
warhafftiglich / das der $ nicht 
gerecht iſt fur Gott. 


Vnd dieſes lernet man erſilich in 
rechter bekerung / vnd aljo fur vnd fur 
in aller anruffung / denn das lern er⸗ 
ſchrickt fur Gottes zorn wider vnsere 
Suͤnd / vnd kan micht freude an Gott 
haben / anders denn durch den Mittler 
Iheſum Chriſtum / Gott vnd Menſch 
en / ſo du gleubeſt das diefer Mittler dei⸗ 
ne Suͤnde zudecke / vnd wolle dir ſei⸗ 
ne Gerechtigkeit zu rechnen / des du 

E un (Voti 


_— —_— — — 
- — 


—＋— — 
32 5 p 


— —— —-— — — — 
% — — — * 2 


Examen der 
Gott gefellig ſeieſt / Alſo hat das her 


ein zutrit fur Gott / vnd nicht anders 


fur vnd fur in dieſem Leben / Suchet 
allzeit erſtlich vergebung der Suͤnden. 
Darumb ſpricht S. Paulus alſo / 
Rom. F. Durch dieſen haben wir einen 
zutrit / d durch glauben in dicſe Gnad. 


Vnd iſt dabey gewislich war / in 
dieſem Trost dur ch glauben / wircket der 
HERR Ehriſtus ſelb in deinem hertz⸗ 
en leben / vnd iſt in dir / left dich nicht in 
die Helle verſincken⸗ gibet auch den 
heiligen Geiſt / das du freude an Gott 
haſt / vnd erkennet dein hertz Gottes ge⸗ 
gemvertigkeit vnd gnade / durch den 
Son / der durch das Eua ngelum dir 
Gottes gnad un hertzen zeiget / vnd 
durch den heiligen (Beiſt / dir freude gi⸗ 
bet an Gott / vnd dich trelbet zur anruf— 
fung vnd zum gehorſam gegen Gott. 

Wic wol nu die Widergeburt alſo 
geſchi 1 ſo ſol doch fur vnd fur dieſer 

Glaub fur leuchten / das du vergebung 


empfeheſt / vnd gerecht / das iſt / Gott 
gefellig ſeieſt / vmb des HER RN 
Chriſti willen / der der Mittler iſt vnd 


bleibet vnd ſtehet un heimlichen Rat 


goͤttlicher Maieſtet / vnd bittet fur 
vns / vnd treget vnſere ſeufftzen zum 
0 Vater / Vnd hat geſprochen / 
Jeh. 1+. Niemand koͤmmet zum Vas 
ter / denn durch mich. 


Wiewol aber etliche andere deu⸗ 
tung ſuchen vff das Wort / Gerechtig⸗ 
keit / ſo iſt doch dieſes gantz oͤffentlich / 
das wir allezeit fur vnd fur erſtlich muͤ⸗ 
ſſen vergebung der Suͤnde durch glau⸗ 
ben empfahen / vnd aljo hat das hertz 


troſt / vnd iſt die Perjon Gott gefellig / | 


Rom. F. So wir gerecht worden ſind 
durch glauben / haben wir frieden bey 


Gott. So iſt durch aus in aller Pro⸗ 


pheten ſchrifft vnd reden / allein dieſe 
Form zu bitten / vnd fur Gott zu komẽ / 
CY aus s 

ausgedruckt. HERR erbarme dich 
mein durch deine barmhertzigkeit / vnd 
iſt dabey der Mittler mit ausgedruckten 
worten genant / als in Damel / Nicht 
von wegen vnſer gerechtigkeit / erhoͤre 
vns Gott / ſondern aus deiner groſſen 
barmhertzigkeit / vmb des HERRN 
willen / Alſo ſollen wir auch bitten / vnd 
ſol der Glaub vff den Mittler Iheſum 
Chriſtum / Gott vnd Menſchen / vnd 
vff ſeinen verdienſt vnd verſuͤnung ge- 
gruͤndet ſein / vnd das hertz feſtiglich 
gleuben / das dich Gott gewislich an⸗ 
nimmet von wegen dieſer ſeiner verhe "I 
ſſen Barmhertzigkeit / vnd ſol niche in 
zweiuel vnd zappeln bleiben / Daraus iſt 
flar / das der troſt vff den 4) EN RN 
Chriſto vnd ſeinem ver dienſt / nicht vff 
vnſer reinigkeit / oder weſemlichen ge⸗ 
rechtigkeit ſtehet. 


Was iſt vnterſchied der war⸗ 
haͤfftigen Lere in vnſern Kir- 


chen / 

chen / in dieſem Artickel / vnd 
der Bepſtlichen falſchen 
Lere? 


Autwort. Furnemlich ſol 
man dieſe drey vnterſchied mercken? 


Der Erſt. Die Bepſtlichen tich⸗ 
ten / wie die Phariſcer / Heiden vnd 
Tuͤrcken / Ein Menſch ſey darumb ge⸗ 
recht / vnd Gott gefellig / wenn er in 
guten Wercken lebet / das iſt / So er 
chrlich lebt in euſſerlicher zucht. Vnd 
tichten die Papiſten weiter dazu / das die 
ſelligen Werck vergebung der Suͤn⸗ 
den verdienen. Item / das ſie verge⸗ 
bung der Suͤnden verdienen mit jren 
Orden / Meſsopffern / etc. Wie die Pha 
riſcer tichten / jre Opffer verdieneten 
vergebung der Suͤnden cte. 


Zum andern / Sprechen die Bepſt⸗ 
lichen / Diewerl aber memand weis 
wenn 

wenn er guter werck gnug habe / ſo ſol⸗ 
len alle Menſchen fur vnd fur im zwei⸗ 
uel bleiben / ob ſie vergebung der Suͤn⸗ 
den haben / vnd ob ſie Gott gefellig 
ſind. Dieſer zweiuel iſt eitel Heidniſche 
blindheit. 


Zum dritten / Tichten ſie / ein 
Menſch koͤnne das goͤttliche geſetz in 
dieſem leben erfuͤllen. Item / Sie ſagen 
nichts dauon / wie der Menſch durch 
das Euangelium vnd Heiligen Geiſt 
new geboren werde. 


Dagegen aber / iſt die war⸗ 
hafftige Lere in vnſern Kirchen. 

Er ſtlich / Das vns vergebung der 
Suͤnden gewislich allein vmb des HE⸗ 
RRN Chriſti willen / one vnſere ver⸗ 
dienſt / aus gnadẽ geſchenckt wird. Vnd 
iſt gewislich Abgoͤtterey / ſo man dieſes 
vertrawen vff eigene / menſchliche werck 
ſetzet / Das ſie vergebung der Suͤnden 
verdie⸗ 

verdienen / vnd Gottes gerechten vnd 
groſſen zorn verſuͤnen etc, 


Auch leren dieſe Kirchen / das der 
Menſch fur Gott nicht gerecht iſt / von 
wegen eigner werck / ob ſie gleich nach 
der Widergeburt geſchehen / Sondern 
vmb des HERRN Chriſti willen / 
durch glauben. 

Zum andern / Leret man in vn⸗ 
ſern Kirchen / das man nicht im zwei⸗ 
uel bleiben ſol / Sondern alle Menſch⸗ 
en / die in Suͤnden wider gewiſſen le⸗ 
ben / oder one Glauben an den HER- 
R N Chriſtum / die ſollen gewislich 
ſchlieſſen / das ſie in Gottes zorn ſind - 
vnd ſo ſie nicht bekert werden / fallen ſie 
in ewige ſtraff / Auch werden ſie in die⸗ 15 
ſem Leben mit leiblichen ſtraffen / blind⸗ | 1 
heit vnd andern Plagen geſtrafft wer⸗ 1 
den. 

Dagegen aber / alle die ſchrecken 
in jrem hertzen fuͤlen / fur Gottes zorn / 
vnd 

vnd wolten gerne zu Gott bekeret ſeim / 
vnd ſich beſſern/ dic ſollen nicht im zwei 
uel bleiben / Sondern ſollen feſtiglich 
gleuben / das Gott jnen jre Suͤnd ver⸗ 
geben wolle / aus gnaden / vmb des HE 
RAN Chriſti willen. Vnd ſollen alſo 
hinfoͤrder in Gottes furcht vnd glauben 
zunemen / vnd nicht in Suͤnden wider 
gewiſſen verharren. 2 Vnd die Bekerten 
ſollen gleuben / das fie @ Gott gefelli g vnd 
in gnaden ſind / vmb des HERRN 
Chriſti willen / ob ſic gleich noch ſcer 
ſchwach ſind. 


Zum dritten / Wird in vnſern Kir- 
chen geleret / das der Menſch Gottes 
geſetz in dieſem Leben nicht er fuͤllen kan. 
Vnd ob gleich ein Menſch cuſſerliche 
kucht / etlicher maſſe zuhalten vermag / 
aus natuͤrlichen krefften / So vermag 
er doch one das Euangelium / vnd one 
den Son Gottes / vnd one den Heili⸗ 
gen Geiſt/ dieſe werck im hertzen / auch 
nicht 

nicht anzufahen / Als rechte Gottes 
furcht / rechten Glauben vnd vertraw—⸗ 
en zu Gott / rechte Anruffung / rechte 
Liebe zu Gott. Sondern dieſer ange—⸗ 
fangene gehorſam folget der Widerges 
burt. 5 

Vnd ob gleich nach der Wider⸗ 
geburt dieſer geborſam angefangen 
wird / ſo iſt dennoch noch groſſe ſchwa⸗ 
cheit vnd ſuͤnd im Menſchen / Vnd ſind 
vnſere werck noch weit micht erfuͤllung 
des Geſetzes. 


Ob die Bepſtliche lere recht 
ſey / Das ein euſch fur vnd 
fur in zweiuel bleiben ſol / ob er 
vergebung der Suͤnde habe / 
vnd Gott gefellig ſey⸗ 


Antwort. Bepſtliche lere das 


die Menſchen in zweiuel bleiben ſollen / 
iſt grau⸗ 


Examen der 
- iſt grauſame Heidniſche blindheit. Dar 
umb iſt not dauon offt erinnerung zu⸗ 
thun / Beſonder / die weil die Bepſtlich⸗ 
en dieſen jren groſſen jrehum noch fur 

vnd fur ſtercken / Vnd haben in jrem 
falſchen Concilio zu Trident dieſen Ar - 
tickel geſetz: / das der Menſch fur vnd 
fur im zweiucl bleiben ſol / ob er Gott 
gefellig ſey. Haben auch den Spruch 
felſchlich vff jre meinung gezogen / da 
Salomon ſpricht / Der Menſch ſol 
nicht aus gluͤck oder vngluͤck in dieſem 
Leben ſchlieſſen / da; er Gott darumb 
gefellig oder nicht gefellig ſey. 


Dieſes iſt ein hoher Troſt / das 
Dauid weis / das er nicht verworfen iſt 
von Gott / ob er gleich veriagt 1K, Vnd 
Jeroboam ſol micht ſtoltz ſein⸗ ond tich⸗ 
ten / er ſey Gott gefell.g / denn er ſey an 
gewaltiger / ſieghaffuger Koͤnig wor⸗ 
den. Alſo wil Salomon / von Gottes 
willen ſol man aus ſeinem Wort es 
ſſen / 

ſſen / vnd nicht aus gluͤck oder vngluͤck 
in dieſem cuſſerlichen Leben. 


Darumb ſprich ich widerumb / 
wie zuuor geſagt iſt / Alle Menſchen / 
die in Suͤnden wider gewiſſen leben / 
oder one glauben an den HERRN 
Chriſtum / die ſollen gewislich ſchlieſſen / 
das ſie in Gottes zorn ſind. Vnd ſo ſie 


nicht zu Gott bekert werden / fallen ſie 


in ewige ſtraff. Denn alſo ſpricht Jo⸗ 
hannes / Wer nicht gleubet an den Son 
Gottes / der wird das Leben nicht ſe⸗ 
hen / ſondern der zorn Gottes bleibt vff 
jm. Item / j. Corinth. 6. Laſſt euch nicht 
betriegen / Hurer / Abgoͤttiſche / Ehe⸗ 
brecher ete. werden das reich Gottes 
nicht erben. 


Dagegen aber / alle die ſchrecken in 
jren hertzen fur Gottes zorn fuͤlen / vnd 
wolten gern zu Gott bekert ſein / vnd 
ſich beſſern / dieſe ſollen nicht im zwei⸗ 


uel bleiben / Sondern feſtiglich gleuben/ 
F das 

das jnen Gott jre ſuͤnde vergeben woͤl⸗ 
le aus gnaden / vmb des HERRN 
Chriſti willen / Vnd ſollen alfo hinfur⸗ 
der in Gottes furcht vnd glauben zune⸗ 
men / vnd nicht in Suͤnden wider ge⸗ 
wiſſen verharren. 


Vnd das der zweiuel vnrecht ſey / 

beweiſet erſtlich das Symbolum ſelbſt / 

5 darin du ſprichſt / Ich gleube vergebung 
der Suͤnden. Wenn nu dein hertz 
ſpricht / Ich zweiuel / ob mir meine 
Suͤnd vergeben werden / ſo reitet dein 

hertz wider die wort um Symbolo. 


Zum andern / Gottes verheiſ⸗ 
ſung vnd Eid iſt gewislich war / vnd al⸗ 
le / ſo nicht daran gleuben / die ſchmehen 

Gott / vnd wollen nicht erkennen / als 
warhafftig. 


Nu iſt 6Fentlich / das Gott ver⸗ 
gebung der Suͤnden / vmb ſeines Sons 
willen zugeſagt hat. Vnd gebeut dazu / 

das 

das man dem Son gleuben ſol. Denn 

alſo ſpricht Petrus Actorum 10. Die⸗ 
ſem geben alle Propheten zeugnis / das 
vergebung der Suͤnden empfahen / 
durch ſeinen Namen / alle die an jn gleu⸗ 
ben. Hie iſt die verheiſſung ausge- 
druckt / vnd allen Menſchen angeboten / 
vnd wird der Glaube ausdruͤcklich er⸗ 
fordert. Item / Rom. 4. Darumb aus 
Glauben / one verdienſt / das die Verheiſ 
ſung feſt bleibe. 


Dabey betracht auch den goͤtt⸗ 
lichen Eid / Ezechielis 32 So war ich 
lebe / ſpricht der HERR / Ich wil 
nicht das der Suͤnder ſterbe / Sondern 
das cr bekeret werde / vnd das Leben ha- 
be. Wer nu in der Bekerung nicht gleu⸗ 
ben wil / der verachtet den hohen Eid / 
den ons Gott ausdruͤcklich ſchweret / 
Item / er ſchmchet das goͤttlich Teſta⸗ 
ment / das mit dem Blut Chriſt ver ſie⸗ 
gelt iſt « | 

F ij Die⸗ 

Dieſes alles ſollen wir betrachten / 
ons wider den zweiuel zu ſtercken. Denn 
es iſt vnd bleibt / leider / fur vnd fur in die 
ſem leben / auch in den Heiligen / viel 
zweiueln vnd zappeln. Gleich wol ſollen 
wir vns mit dem Euangelio ſtercken / 
vnd alſo den zweinel vberwinden / vnd 
troſt vnd freude an (Bott haben 8 

Alſo ſollen die Bekerten fur vnd 
fur gleuben / das ſie Gott gefellig ſind / 
vmb des HERRN Chrrſti willen / ob 
ſie gleich noch ſchwach ſind. Rom. F. 
So wir ge recht worden ſind durch den 
Glauben / haben wir frieden bey Gott / 
durch vnſern HERRN? Iheſum Chri 
ſtum / durch welchen wir ein zutrit ha⸗ 
ben durch den Glauben / in dieſer gnade 
darin wir ſtehen. Darumnb wo dieſer 
Glaub vnd vertrawen vff Chriſtum 
nicht iſt / da iſt kein zutrit zu Gott / Vnd 
ſolchen dt (Bot mcht gd: ; | 

Item / Rom. j. Der Gerechte le⸗ 
bet durch ſeinen glauben. 

Item / 

Item / Ephe. 3. Durch jn haben 
wir ein froͤlichen zutrit / in vertrawen / 
das da iſt durch glauben an jn. 


Daraus iſt auch klar / wo dieſer 
Glaub nicht f/d a iſt kein rechte anruf⸗ 
fung zu Gott. Denn das hertz iſt fluͤch⸗ 
tig fur Gott / vnd verſinckt in betruͤb⸗ 
nis / vnd hat * icht tr rost an Gott. Da⸗ 
uon ſpricht Paulus/? Vie koͤnnen ſie an⸗ 
ruffen / wenn ſie nicht gleuben 2 


Dagcacn ſpricht aber das hertz / 
auch in den Heiligen / Ah wie ſol ich gleu 
ben / das ich Gott gefellig ſey / ſo ich doch 
fille / das ich ſo viel Sunde gethan ha⸗ 
be / vnd bin noch ſo vol boͤſer neigungen / 
vnd fiile nicht beſondere erleuchtung in 
mir? | 
Antwort Das vertrawen ſol 
nicht ſtehen vff | vnſern Tugenden / vnd 
vnſerer geit Sondern vff dem 
HHeRRN ehniſto / vmb welches willen 

F nj Gott 

Gott vns gnedig 1ſt. Vnd dieſes muͤſſen 
wir durch das Euangelium mit glauben 
faſſen / Wie der Pſalm ſpricht / Mein 
Seel wartet vff den HERRN / vnd 
nach ſeinem wort hoffe ich. Sollen nicht 
das Wort fallen laſſen / vnd andere 
zeichen ſuchen. 


Dis alles iſt wol zu mercken / wi⸗ 
der den leſterlichen / Bepſtlichen jrthum 
vnd Tridentiſchen Artickel / welcher 
ſpricht / Man ſolle im zweiuclb leben. 
nd koͤnnen Chriſtliche verſtendige 
Leut zu jeder zeit hie von weiter bericht 
thun. 5 

Man mag auch die folgend erin⸗ 
nerung tyun zu anleuung der vi geuͤb⸗ 
ten. 


Warumb mus man dic Ex⸗ 
cluſtuam Gratis, oder So- 
ia tide, crhalten? 


Antwort Eben daͤrumb / 
Denn 

Denn dieſer Troſt iſt der hohe Troſt/ 
der im Euangelto geoffenbart iſt. Vnd 
iſt durch das Wort g14r15, offt ausge⸗ 
druckt. Vnd die Propheten haben die⸗ 
ſc meinung mit der Negatia geben / 
alm. 1 4 3, Kein lebendiger 1ſt gerecht 
— dir. 

Vnd wie vnſer verdienſt aus⸗ 
geſchloſſen iſt / alſo mus dagegen 
der verdtenſt vnd die verſuͤnung des 
HERRN Cbhriſ / gegen Gottes zorn 
gehalten werden. 


Darumb ſprechen wir offt alſo / 
Vier vrſachen ſind / dar umb dic Exclu 
ſida zu erhalten noͤtig iſt. 


Die erſte vrſach / Das dem 
HERRN Chriſto ſeine ehre / die jm 
allein gebuͤrt / gegeben werde. 


Dic ander x orfach Das wir in erkent 
nis vnſerer Sund / on» warhafftiacm 
\ Wo ſ ſchrecken 

ſchrecken / gewiſſen troſt haben / wie jn 
Gott im Euangelio geoffenbart hat. 


Die dritte vr ſach / Das rechte 
anruffung zu Gott geſchehen koͤnne / im 
vertrawen vff den Mittler Chriſtum / 
vnd nicht vff eigene heiligkeit. 


Die vier de vr ſach / Das Geſetz 
vnd Euangelium klar zu vnterſcheiden , 


Denn das Geſch ſpricht nicht / gratis. 


Don guten wercken, 
Welche werck ſol 
man leren vnd 
thun? 


Antwort / Die Gott in ſcinen 
Zehen geboten geleret vnd geboten hat. 
Vnd ſollen die Zehen gebot erkleret vnd 
verſtanden werden / wie ſie der HERR 
Chriſtus ſelb / vnd die Apoſtel offt erkle⸗ 


ren. : 
3nd 

Vnd dannt wir troſt haben / in 
dieſer groſſen ſchwach. it / fol man auch 
von göttlicher Hit! life wiſſen / das ge⸗ 
wis lich der HERRN Cbriſtus / ſo wir in 
rechter bekerung getroͤſtet wer den / vnd 
jn anruffen / ſeinen Heiligen Gerft gi⸗ 
bet / das er in vns rechte Gottes ſurcht / 
glauben / freude an Gott / lieb / keuſcheit / 
vnd andere tugenden anzuͤnde. 


Alſo geſchehehen gute Werck / 
mit goͤttlicher Hu ilfe. Vnd werden die 
gleubigen wunderbarlich bewarcet / durch 
den HERRN Chr; ſum/ dcr ſte gewal 
tiglich ſchuͤtzet / wider den Teufßft o vnd 
er helt (cn armes heuſfe no mancher⸗ 
ley fehrligkeit / ver folauſg / fs vnd 
zerſtorung der groſſen $6mgreich. Wie 
er ſpi icht / ie mand wird meine Schef⸗ 
lin aus meinen henden reiſſen. 


Wie gefallen die guten werck 
Gott / So wir doch alle noch 
v in die 

in dieſem leben Suͤnde / ond 


groſſe ſchwacheit an vns ha⸗ 
ben? 


Antwort / Die guten werck 
gefallen Gott durch den glauben an den 
HERRN Chriſtum. Vnd dieſes ſoltu 
erkleren mit dieſen dreien Artickeln. 


Erſtlich ſoltu gleuben / das Gott 
deine arme / elende Perſon aus gnaden / 
vmb des HERRN Chriſt willen / one 
deine ver dienſt / angenomen hat / durch 
den glauben. Vnd das die Perſon alſo 
gerecht / das iſt / Gott gefellig ſey / vmb 
des HERRN ö Chriſti willen. 


Zum andern / Soltu wiſſen / be⸗ 
kennen / vnd mit warhafftigem ſchmer⸗ 
tzen beklagen / das noch in dir viel Suͤn⸗ 
den ſind / viel vnwiſſenheit / vnordenli⸗ 
cher flammen / verſcumnis / vnd ſicher⸗ 
beit / das dein hertz nicht ſo groſſe Got⸗ 

| tes 


tes furcht / Glauben / Liebe vnd Hoff—⸗ 
nung hat / wie wir haben ſolten Wie en 
Johanne geſchrieben 1 if / Wenn wir 
ſprechen / das nicht Suͤnd in vns iſt / ſo 
betriegen wir vns ſelb / vnd iſt die war⸗ 
heit nicht in vns. 


Zum dritten / Soltu wiſſen / das 
gleichwol Gottes ewiger vnd vnwan⸗ 
der barer wille iſt / das wir jm gehorſam 
ſein ſollen / vnd das in den Bekc —— der 
gehorſam angefangen ſein mus. Wie die 
(cs auch in den Eid gefaſſct iſt / So war 
ich lehe / ſpricht Gott / wil ich nicht das 
der Sunder ſterbe / ſondern das er be⸗ 
kert werde / vnd habe das Leben. 


Ju iſt oͤffentlich / das in ſolchem 
hertzen micht bekerung iſt / das in ſuͤnden 
wider gewiſſen verharret. Vnd iſt ge⸗ 
wislich Goͤttliche / vnwandelbare wars 
heit / das die bekerung zu Gott in die⸗ 


[cu leben / vor dem tode geſchehen _ 
ie 

Wie der Spruch ſagt / Wir werden 
vberkleidet / ſo wir nicht blos gefunden 
werden. Vnd bleibet das ſchrecklich Ge 
richt feſt vber die Vnbcekerten / Laſſt 
euch nicht ver fuͤren / Die Hurcr / Ehe⸗ 
brecher / Abgoͤrtiſche etc. werden das 
reich Gottes nicht beſitzen. 


Dar umb ſollen wir feſtiglich gleu 
ben / Das bekerung vnd newer gehor⸗ 
ſam noͤtig iſt / Vnd das dieſer ſchwache 
angefangene gehorſam in den bekerten / 
Gott gefellig iſt / vmb des HERRNY 
Chriſti willen / durch glauben / j. Pet. 2. 
Opffer geiſtliche Opffer / die Gott an⸗ 
genem ſind / durch den HERRO Shes 
ſum Chriſtum, 


Vnd dick 10 igen bekerten zu Gott / 
die Fo vnd fur m Gottes furcht vnd 
glauben zunemen / werden jre Sünden / 
die noch in jnen ſind / durch den glauben 
zugedeckt / Wie der Pſalm ſpricht / Se⸗ 

| lig ſind 

lia ſind dieſe / welchen jre miſſethat ver⸗ 
geben ſind / vnd jre Suͤnde zugede ct. 


Bleiben auch noch Suͤnd 
in den Heiligen / in die⸗ 
ſem Leben? 

Antwort / Es bleiben in den 
Heiligen in dieſem leben viel Suͤnden / 
Nemlich / boͤſe neggung / viel vnorden⸗ 
licher flammen im hertzen / ſicher heit / vn 
keuſcheit verſcumnis etc. Aber wenn 
einer wider gewiſſen / Gottes gebot 
vbertrit / der iſt nicht mehr heilig / be⸗ 

truͤbt vnd ſtoͤſſt von ſich den Heiligen 


Geiſt / felt widerumb in Gottes zorn / 
vnd wird ſchuͤldig der ewigen Straff; 
Vnd ſo er nicht widerumb zu Gott be⸗ 
kert wird / bleibt er im ewigen zorn / wie 
Saul / vnd viel hundert taufent Men⸗ 
ſchen / wider umb aus der gnad durch jren 
eigen willen / fallen / vnd die Teuffel er⸗ 
nach in jnen herrſchen / Wie die gleich⸗ 


nis aus⸗ 

nis ausdruͤcklich lcret/ Matth. 12. vom 
Haus das gereiniget geweſe n iſt / vnd 
aber muͤſſig ſtehet / das iſt / das furchtlos 
ſt / vnd huͤtet ſich nicht fur vrſach d.r 
Sinden, Ein ſolch Haus wird wider⸗ 
umb aus Gottes tempel / ein Teuffels 
neſt, Vnd zuͤrnet Gott schrecklich dars 
uͤber / wie 2. Pet. 2. auch klar ausge⸗ 
druckt iſt. 

Von dieſem oticerſthen iſt hoch 
noͤtig die Leute zu vnter richten / das ſie 
rechten ver ſtand dieſer Lere haben / wel⸗ 
che Suͤnden in den Halligen ſind / vnd 
welche Suͤnden den Menſchen wider⸗ 
umd aus der gnad in Gottes zorn wer⸗ 
ffen / vnd den heiligen Geiſt ausſtoſſen. 


Vnd iſt ſeer wol zu mercken / das 
ein ſeer groſſe / weite vnterſcheid iſt / zwi⸗ 
ſchen Suͤnden wider gewiſſen / vnd der 
vnordnung / die vns angeboren iſt. Wie⸗ 
wol dieſe angeborne ſchwacheit / zwei⸗ 
uel vnd boͤſe neigung auch groſſe Suͤn⸗ 
den 

den ſind. Dennoch mus man vnter⸗ 
ſchied halten / lnter peccatũ regnans & 
nõ regnans, Wie dauon noͤtig iſt in 
Kirchen die Leute offt klar zu vnterrich⸗ 
ten. | 
Die vngeuͤbten ſollen auch vleiſ⸗ 
ſig vnter richt werden / von vnterſchied 
der Suͤnden wider das gewiſſen / vnd 
der Sunden wider den Heiligen Geist. 


Lon den Sacramen⸗ 


ten. 


You der Tauffe. 


Was iſts geredt / Ich teuffe 
dich im namen des Vateis / 
Sous / vnd Heiligen Geiſts e 
Antwort / Ich / ſpricht der Dic⸗ 
ner / teuffe dich / vnd ruffe vber dich an 


den waren Gott / welcher iſt der ewige 
| Vater 


E ramen der 
Vater vnſers HERRN Iheſu Chri⸗ 
ſti / vnd ſein ewiger Son / vnd ewiger 

Heiliger Geiſt. Vnd bezeuge / das dich 
dieſer warhaßftiger Gott annumpt/ vnd 
virgibet dir deine Suͤnde / vmb des 
Sous Iheſu Chriſti wi:len / nd 
weſche dich mit duſer Tauffe, zur be⸗ 
deutung / das dir deine Sünde mit ſei⸗ 
nem Blut abgewaſchen ſind / Vnd das 
er dich nut dem Hagen Geiſt / zu ne⸗ 
wer vnd ewiger gerechtigkeit vnd ſeltgs 
keit heiligen wil. 


Dieſes alles wird dir in der Tauff 
gnedialich zugeſagt. Ind alſo / laut die⸗ 
ſer zuſage / ſoltu dieſen waͤrhafftigen 
Gott erkennen / anruffen / preiſen / vnd 
von aller Abgoͤtterey abſondern. 


Die ſen verſtand der Tauff / ſol 
man den Leuten offt furhalten vnd er- 
kler en / das ſie aus der Tauff fur vnd fur 
troſt nemen muͤgen. 


Sol 

Sol man die kleinen Lind⸗ 
lin auch tcuffen 2 


| Antivort / Man ſol die klei⸗ | 
nen Kindlin teuffen. Denn das iſt gantz | 
| 

| 


gewis / das dic verheiſſung der gnaden / 
Heiligen Geiſts vnd Seligkeit / auch 
den flemen Kindlin gehoͤret. Wie der 
Hegg ſpricht / Solcher iſt das Hi⸗ 
melreich. Item / Es iſt nicht des Va⸗ 
ters wille / das eins von dieſen Kindlin 
verloren werde. 


Nu iſts gewis / das dieſes allein 
geredt iſt von dieſen Kindlin / die der 
Kuchen eingeleibt / vnd zum HERRN 
Chriſto gebracht ſind. Denn auſſer der 
Kirchen / iſt nicht Seligkeit. Daraus fol 
get / das man die Kindlin teuffen / vnd 
alſo zum HERRN Chriſto bringen / 
- ſie glicdmas der Kirchen machen 
ol. 

Dieſen Troſt / von der Kinder⸗ 

G tauff / 

tauff / ſollen die Leut wol mercken / das 
ſie wiſſen / vnd Gott dancken/ das jre ge 

tauffte Kindlin / gliedmas der warhaffti 
gen Kirchen / vnd in Gottes gnaden vnd 
ſchutz ſind. 


Das aber die teufliſchen Wider⸗ 
teuffer ſchreien / die Kindlin verſtehen | 
noch nichts / vnd haben nicht gla uben / 
Darumb ſey jre Tauff ein nichtige / vn⸗ 
nuͤtze Ceremonia. Dagegen ſ oltu feſtig⸗ 
lich dieſe wort des HERR 02 Chriſti 
halten / Laſſet dic Kindlin zu mir komen / 
denn ſolcher iſt das Himelreich Nu iſt 
gantz gewis / das niemand ein Erbe iſt 
des Himelreichs / one durch den HE⸗ 
RR Chriſtum / vnd durch den 30 
gen Geiſt / Joh. z. 


Vnd Himelreich heiſſt in dieſem 
Spruch / vergebung der Suͤnden / ge⸗ 
rechtigkeit / Heiliger Geiſt / vnd erb⸗ 
ſchafft der ewigen Seligkeit. Darumb 
iſt gewis / das der HERR C 2 

ä us 

ſtus den Kindlin in der Tauff den Heili 


gen Geiſt gibet / der wirckt in jnen / nach 
jrer maſs . . 


Dom Abendmal des 
HERRN Chriſti, 


Was wird im Abendmal des 
HERRN Chriſti aus getei⸗ 
let vnd empfangen? 


Antwort / Warer Leib vnd 
Blut des HERRN Jheſu Chriſti. 
Denn der HERR Iheſus Chriſtus 
hat dieſe Nieſſung eingeſetzet / das er be⸗ 
zeuget / das er warhafftiglich vnd we⸗ 
ſentlich / bey vns vnd in vns ſein wil / 
vnd wil in den bekerten wonen / jnen ſei⸗ 
ne guͤter mitteilen / vnd in jnen krefftig 
ſein / wie er ſpricht Johan. jy. Bleibet in 
mir / vnd ich in euch. 


G if - ) 

Wozu ſol dieſe Nieſſung 
| geſchehen e 

Zu ſterckung des glaubens 
in den Bekerten. Denn der ewige Son 
Gottes ſamlet jm fur vnd fur ein ewige 
Kirche / durch euſſerliche predigt des 
Euangelij / vnd durch ſicht bare Zeich⸗ 


chen / die in a6ttlichem Wort eingeſetzt 
ſind. Dabey wil « gewislich wircken. 


| Vnd nach dem dic Verheiſſung 
eine rede iſt / die in gemein allen / die be⸗ 
kert werden vnd gleuben gnad anbeut / 
ſind die ſichtbarn Zeichen daran ge⸗ 
hengt / als erinnerung von der Ver⸗ 
heiſſung / vnd das ſie zeugen ſein ſollen / 

damit ein jeder in ſonder heit jm die 
Verheiſſung appliciren moͤge / durch 
auen un rechten brauch der Sacra⸗ 
ment. Vnd ſind alſo teltimonia promiſ 
fionum! & adplicationis. 


Alſo 

Alſo hat der HERR Chriſtus 
dieſe Nieſſung geordnet / das ſie vns er⸗ 
innern ſol / von dem gantzen newen Te—⸗ 
ſtament. Spricht darumb / Dieſes iſt 
das Blut des newen Teſtaments. Nu 
iſt das newe Teſtament / dieſer Bund / 
mit des HERRN Chriſti Blut er⸗ 
worben vnd beſtetiget / das vns verge⸗ 
bung der Suͤnden / Gnad / ewiges Les 
ben / vnd ewige Gerechtigkeit / zugeſagt 
vnd gegeben wird. 


Von dieſen guͤtern allen / erinnert 
vns dieſe Nieſſung. Vnd dieweil vns be 
fohlen / das jeder ſelbs die Sacrament 
brauchen ſol / iſt bezeuget / das die gemei 
ne verheiſſung gewislich auch zu dir ge⸗ 
ſprochen iſt / vnd das du ſelbs dieſer gna⸗ 
den vnd guͤter teilhafftig biſt. Dieſe 
vbung des Glaubens / ſol im brauch des 
Sacraments von einem jeden geſche⸗ 
hen. 

Darumb ſol auch niemand zu dieſer 
G mn Nieſſung 

Nieſſung komen / der nicht zu Gott be⸗ 
keret iſt / ſondern beharret in Suͤnden 
wider gewiſſen / Vnd ſolche verſtehen 
dieſen Troſt nicht. Wer aber zu Gott be 
kert iſt / vnd troſt am HERRN Chri⸗ 
ſto ſucht / der ſol zur Nieſſung komen / 
Vnd dabey betrachten vnd gleuben / das 
jm ſelb / ond nicht allein andern / verge⸗ 
bung der Suͤnden / vnd gnad gegeben 
werde / Nicht von wegen ſeiner ver- 
dienſt oder dieſes wercks / ſondern vmb 
des HERRN Chriſti willen / der den 
groſſen zorn Gottes verſuͤnet hat / vnd 
bezeuget mit dieſer Nieſſung / das wir 
ſeine gliedmas ſind / vnd mit ſeinem 
Blut gewaſſchen ſind. 


Nach dieſem troſt / vnd nach die⸗ 
ſer Adplicatio / ſollen ſampt der Nieſ⸗ 
ſung / in allen folgen / hertzliche danck⸗ 
ſagung vnd anruffung / fur vns ſelbs / 
fur die Kirchen / vnd fur Chriſtliche re— 
giment etc. | 


We 

EC S ſollen auch die Leute vn- 
terricht werden / von den Bepſt⸗ 
SS, lichen misbreuchen . | 


Erſtlich / Dieſer miobrauch iſt 


gantz grob vnd ſchrecklich / das viel das 
Sacrament empfahen / vmb der gewon⸗ 
heit willen / Die micht zu Gott bekert 

ſind / ſondern verharren in Suͤnden wi⸗ 


der gewiſſen. Von dieſen ſpricht S. 
Paulus / Sie empfahens zu groſſer 
ſtraffe / vnd werden ſchuͤldig am Leib 
vnd Blut Chriſti. 

Item / die Bepſtlichen thun vn⸗ 
recht / das ſie das Sacrament den Leien 
nicht gantz reichen. 


Item / das ſie ſagen / man verdie 


ne vergebung der Suͤnden mit dieſem 


werck / vnd ſaͤgen micht recht von Beke⸗ 
rung vnd glauben. 
Item / vnrecht iſts / das Sacrament 


verkeren in andere breuch / Als vmb zu⸗ 
G mij tra⸗ 

tragen vnd anzubeten. So doch kein 
ding / auſſer dem brauch / wie es Gott 


geordnet hat / kan Sacrament ſein. Nu 
ſpricht der text / Accipite, manducate. 


Warumb ſol man die Bepſt⸗ 
liche Meſſe abthun 2 


Antwort / Die Bepſtlichen 
ſagen / Der Prieſter verdiene vergebung 
der Suͤnden / mit ſeinem opffern / jm 
ſelb vnd andern. Vnd dazu ex opere 
operato, wie ſie reden / Das iſt / vmb des 
wercks willen / wenn gleich der Prieſter 
in oͤffentlichen Suͤnden lebet. 


Item / Sie ſagen weiter / ſie ver⸗ 
dienen damit den Todten erledigung 
des Fegfewrs / Item / den lebendigen 
geſundheit / gluͤck in aller fehrligkeit etc. 
Vnd machen mancherley Jar marck 
daraus / wie die Phariſeer vnd Heiden 
aus jren opffern gemacht haben. 


Dieſe 

Dieſe verkerung der Meſs iſt 
vol jrthum vnd Abgoͤtterey. Denn das 
ſic ſagen / ſie verdienen vergebung der 
Suͤnden / Dieſes iſt oͤffentlich wider den 
Artickel / Durch den glauben vmb des 
HERRN Chriſti willen / one vnſer ver 
dienſt / haben wir vergebung der Suͤn⸗ 
den. 

Item / Ebreos jo. Mit einem 
Opffer hat Chriſtus alle geheiliget etc. 
Darumb iſt kein andere Perſon / die ein 
opfer fur die Suͤnd thun tonne , 


Das ſie auch ſagen / Dieſes Op⸗ 
ffer helffe den todten / verdiene gluͤck in 
leiblichen ſachen / dagegen iſt oͤffentlich / 
das das Sacrament nicht fur die Tod⸗ 
ten eingeſetzt iſt / auch nicht zu leiblichen 
guͤtern. 
| Aus dieſem allen iſt klar / das viel 

jrthum vnd abgoͤtterey in der Bepſt⸗ 
lichen Meſs iſt Nu iſt gewis / das Gott 
die welt grauſamlich ſtrafft von wegen 
| G v Abgoͤt⸗ 

Abgoͤtterey / mord vnd vnzucht ete. 
Dieſen ernſten Gottes zorn ſol man be⸗ 
trachten / vnd den rechten brauch lernen 
vnd halten / vnd die Bepſtliche jrthum 
vnd Abgoͤttereien flihen. 


Newlich haben etliche angefan⸗ 
gen die Bepſtliche gewonheit zu ferben. 
Sprechen / Das Opffer iſt nicht ver⸗ 
dienſt / Es iſt aber ein Adplicatio / Ver⸗ 
wechſeln nur den namen / Denn mit die⸗ 
ſer farb gedencken ſie eben die vorigen 
jrthum zu ſtercken. 


D Arumb ſoltu wiſſen / das nicht 
des Prieſters werck eim andern die gnid 
adplicirt / Sondern ein jeder mus jm 
ſelb durch eigen glauben / die vergebung 

vnd gnad appliciren. Fide propria fit 
adplicatio, non propter opus alienum. 


Dieſen verſtand ſollen die Leut in 
der Nieſſung haben / das ein jeder ſelb / 
durch 

durch eigen glauben im brauch des Sa⸗ 
craments / jm die vergebung vnd gnade 
adplicire. | 


Bon vnterſchied der Bepſt⸗ 
lichen Meſs / vnd des rech/- 
ten Ampts / in Christlichen 
Kirchen. 


Die Bepſtlichen verkeren 
das Ampt / wie geſagt iſt / in Opffer⸗ 
meſs vnd verdienſt. Aber die rechten 
| Empter in vnſern Kirchen / die der 
HERR Chriſtus geordnet hat / ſind die 
predigt des Euangelij / die aus:ciſung 
des Sacraments / die nieſſung des 
Volcks im glauben / die danckfagung 
vnd rechte Anruffung in oͤffentlicher ver 
ſamlung. Denn Gott wil / das ſeine Kir 
che oͤffentliche verſamlungen habe / die 
er auch ſelb gnediglich erhelt. Dariin:b 

ſpricht der Pſalm / Sem lob iſt in der 


verfaniong der Heiligen. 
_ 


Examen der 


Denn Gott wil / das er im gantzen 
Menſchlichen geſchlecht / recht erkand / 
angeruffen vnd gepreiſet / Vnd das der 
Son vnd Mittler Iheſus Chriſtus / 
vnd ſeine groſſe gnad / allen Menſchen 
bekand / Vnd alle Abgoͤtterey vnd Suͤn 
den / oͤffentlich im Predigampt geſtrafft 
werden. Dazu ſind noͤtig oͤffentliche vnd 
chrliche verſamlungen. Vnd dazu gibet 
Gott den Kirchen Huͤtlin vnd Her - 
berge in etlichen Landen / Vnd ſchuͤtzet 
die wider den Teufel / Tuͤrcken vnd an⸗ 
dere Tyrannen. Wiewol die Teuffel 
aus haſs wider C hriſtum / gerne die gan 
tze Chriſtenheit auff ein mal vfffreſſen / 
vnd alles wuͤſt machen wolten. 


Darumb ſollen wir wiſſen / was 
die rechten Empter in der Kirchen ſein 
ſollen / vnd dieſelbigen Gott zu lob er⸗ 
halten / Vnd alle Abgoͤtterey wegthun / 
Wie geſchrieben iſt . C orinth. 0. 
Fugite idola. 

Von 

Yon der Bckerung / 


oder Pornictentia, 


Die erſte predig im Para- 
dis / die der Son Gottes ſelb gethan 
hat / ſtraffet erſtlich die Suͤnd in Adam 
vnd Heua ſeer ſchrecklich. Dar nach gi⸗ 
bet er jnen Troſt / vnd offenbart die 
wunderbarliche heimligkeit / von der Er⸗ 
loͤſung der Menſchen / vnd vergebung 
der Suͤnden / duͤrch den kuͤnfftigen Sa 
men / der der Sthlangen den kopff zer⸗ 
tretten wuͤrde. 


Vnd iſt dieſe Predigt nicht eine | 
faule vergebliche ſtimme geweſen / Son WF 
dern der Son Gottes iſt zugleich in jren | 
hertzen krefftig geweſen/ Da die Suͤnde 
angeklagt iſt / mit dieſen tieffen worten / 
Warumb haſtu das gethan? Da ſind 
ſie beide in groſſeß ſchrecken / vnd in tod 
gefallen / wie wir ſelb in angſt an” 

nicht 

nicht auszureden iſt / wenn wir Gottes 
zorn fuͤlen. Denn ob gleich die Menſchen 
einc kleine zeit in der blindheit one ſchmer 
tzen leben / ſo koͤmet doch ernach das ge⸗ 
richt v4 ſtr affe / wie mit Adam / Saul / 
Dauid ctc. | 

Darnach haben Adam vnd He⸗ 
ua auch leben / troſt vnd freude an Gott 
gefuͤlet / vnd ſind widerumb aus dem 
Tod vnd aus der Hellen geriſſen / da ſie 
dieſe wort gehoͤrt haben / Des Weibes 
Samen wird der Schlangen den kopff 
zutretten. Vnd dieſe Predigt iſt fur vnd 
fur in Goltes Kirchen geweſen. Vnd iſt 
der Son Gottes dadurch krefftig / vnd 
ſamlet jm alſo ein ewige Kirchen. 


Denn dieſes iſt gantz gewis / Gott 
iſt ein gerechter Gott / Zuͤrnet vber die 
Suͤnde / vnd ſtraffet ſie mit ſeinem 
Wort / mit leiblichen ſtraffen / vnd mit 
grauſamen ſchrecken / Dieſes er faren wir 
alle. 


Dabey 

Dabey wil er dennoch nicht / das 
wir in ewigkeit ſeine Feinde / vnd in 
der grauſamen ſtraff / bleiben. Dauon 
ſpricht der Eid / So war ich lebe / ſpricht 
Gott / Ich wil nicht das der Sunder 
ſterbe / ſondern das er bekert werde / vnd 
das Leben habe. | 


Dieſe Predigt wird fur vnd fur 
in den Propheten erholet , Vnd wie der 
Son Gottes ſelbs im Paradis / vnd er⸗ 
nach in den Propheten gepredigt / alſo 
ſpricht er auch / da er ſichtiglich im ampt 
geweſen iſt / Marc. j. Bekeret euch / vnd 
gleubet dem Euangelio. Vnd gibet den 
Apoſteln die ſen Heubtbefehl / Predigt be 
kerung vnd vergebung der Suͤnden / in | 
meinem Namen. | 


Aus dieſem allen iſ offentlich 
vnd gantz gewis / das Gottes ernſtlich⸗ 
er vnd vnwandelbarer wille iſt / das man 
von der Bekerung / oder Pœnitentia, 

recht 


CES 

recht predigen ſol / Vnd das wir dieſe 
Predigt vom zorn vnd ſtraff der Suͤn⸗ 
den / vnd von vergebung der Suͤnden / 
annemen. Vnd das Gott gewislich mit 
dieſer Predig krefftig iſt / vergibet ſuͤnd / 

vnd gibet wider umb Heiligen Geiſt / 
ewiges Leben / Gerechtigkeit vnd Freude 
an jm. 

Die weil nu die reine Lere von 
dieſem hoch wichtigen Artickel / ſonder⸗ 
lich durch die Bepſt vnd Muͤnche aus⸗ 
getilget iſt / ſollen die Ordinanden vom 
rechten verſtand vleiſſig gefraget wer⸗ 
den / vnd vermaͤnet / die Leute auch da⸗ 
uon recht zu unterrichten. 


Erſtlich) Damit man das 


wort Bekerung / oder Pœnitentia, recht 
verſtehe / ſollen ſie wiſſen / das die Pro⸗ 
pheten das wort Bekerung brauchen / 
wie es im Eid ſtehet / nemlich alſo / Das c 
Bekerung heiſſet / erſchrecken fur Got⸗ d 
tes zorn wider die Suͤnd / vnd doch ſ 
nicht 

nicht in ſchrecken ver ſincken / Sondern 
durch glauben an den HERRN Chri⸗ 
ſtum / vergebung der Suͤnden / gnad 


vnd Heiligen Geiſt empfahen / vnd alſo 


in dieſem troſt widerumb Gott gehor⸗ 
ſam ſein / vnd ein Erbe ſein ewiger Se⸗ 
ligkeit. 

Dieſe verenderung im Menſchen / 
nennet offt die Schrifft Ponitentia, 
Vnd hat hernach die Kirche das wort 
Paœnitentia, auch gebraucht fur das 
wort Conueclio, Darumb brauchen 
wir auch beide woͤrter / Bitten / man 
wolle dauon nicht wortgezenck machen. 
Das deudſche wort /Buſs/ iſt tunckel / 
Man braucht es aber auch fur das wort 
Conuerſio. 


Nd mag zu anlcitung die Be 

kerung oder Cõuerſio oder Buſs / 
oder Poenicenria, alſo erkleret werden / 
ſic drey ſtuͤck furnemlich in ſich faſ⸗ 
>, 


J) Das 

Das erſte / in Conuerſione, 
iſt genant Contritio, Das man ſonſt 
nennet / Rew vnd leid von wegen der 
Suͤnden / das iſt eigentlich / warhafftig 
erſchrecken fur Gottes zorn wider die 
Suͤnd. Dauon Ezechias ſpricht / Wie 
ein Lew hat Gott alle meine gebeine 
zerſchmettert. Vnd das dieſe angſt nicht 
faule gedancken ſind / lernen endlich alle 
Menſchen in grauſamer er farung. 


Dass ander ſtuͤck in Conuer 
ſione, iſt gleuben / das dir deine Suͤnde 
vergeben ſind / vnd das dir Gott wider- | 
umb gnedig ſey vmb des HERRN 
Chriſti willen / on verdienſt / gratis. 


Wein das hertz alſo mit glauben 
vnd vertrawen vff den Son Gottes 
getroͤſtet wird / So wircket der Son 
Gottes im hertzen Leben vnd freud / vnd 
gibet dir ſeinen Heiligen Geiſt. 


Denn 

Denn die weil es bekerung ſein ſol / 
ſo muͤſſen wir nicht in der angſt vnd Hel 
le ſtecken bleiben / da fluch vnd zorn wi⸗ 

der Gott iſt / Sondern wir muͤſſen wi⸗ 
derumb zu Gott komen / der vns Leben / 
Gnad vnd Gerechtigkeit mitteilen wil / 
durch den Son. Vnd das dieſer Troſt 
auch nicht ein fauler gedanck ſey / wiſ⸗ 
ſen die Chriſtlichen hertzen / die aus 
der groſſen angſt / durch Glauben er⸗ 
quickt ſind . Wie Paulus ſpricht / So 
wir durch glauben gerecht ſind / ha⸗ 
ben wir frieden bey Gott. Vnd denn 
verſtehet man den Spruch Auguſiini/ 
| Credens ſcit ſe credere. 

Von dieſem Glauben iſt zuuor 
geſagt / das er das Euangelium / das iſt / 
die Verheiſſung der gnaden anſchaw⸗ 

et. Vnd dienet dazu die Abſolutio / 
welche auch das Euangelium den ge⸗ 
engſtigten hertzen / die troſt begeren / fur⸗ 
tregt / vnd adplicirt. Vnd ſpricht / Nicht 
| Hy allein 

allein andern / ſondern auch dir / ſind dei 
ne Sund ge wislich vergeben / ſo du vff 
den HERRN C hriſtum vertraweſt. 


Vnd ſolt die Abſolutio / als die 
ſtimme des Euangelij annemen . Wie 
Dauid ſeine Abſolutio anzunemen / vnd 
zu gleuben ſchuͤldig war / da Nathan 
ſprach / Der HERR hat deine Suͤnde 

weggenomen. | 

Vnd iſt der befehl / Stinden zu 
vergeben / ausgedruckt / Johan. jo. Wel⸗ 
chen jr die Suͤnde vergebet / denen ſind 
ſie vergeben / vnd welchen jr ſie behaltet / 
denen ſind ſic behalten. Vnd Makth.js. 
Wie offt ſol ich vergebene etc. Sic ben⸗ 
tzig mal ſieben mal. | | 


Darumb/wiewol die Leut wiſſen 
ſollen / das erzelung der Suͤnden in der 
Beicht nicht noͤtig iſt / vnd niemand da⸗ 

zu ſol gedrungen werden / ſol dennoch 
die priuat — in der Kirchen er⸗ 
halten 

halten werden / Welche alle betruͤbten / 

geſund oder kranck / begeren moͤgen / ſo 
offt ſie wollen. Vnd iſt dieſer Brauch 
etlicher Kirchen nuͤtzlich / das jede Per⸗ 

e ſon in ſonderheit / vor der Communio / 

e die Priuat Abſolutio ſuchet. In dieſem 

geſprech / kan man das junge Volk 

1 | vom Glauben fragen / vnd vnterrich⸗ 

ten. Vnd dieſen Brauch wollen wir in . 

vnſern Kirchen auch behalten. Vnd ſol 

len die Paſtores niemand / der in oͤffent⸗ 

„lichen laſtern / die Notoria ſind / behar⸗ 

ret / zur Communio zu laſſen. | 

{ 


Das dritte ſtuͤck / iſt ange- 
fangener Gehorſam. Das du nach der 
Bekerung forthin nicht widerumb in 
Suͤnden wider gewiſſen lebeſt. Denn 
| Sande wider gewiſſen / ſtoſſen den Hei 
ligen Geiſt aus / vnd werffen den Men⸗ 
ſchen widerumb in Gottes zorn. Son⸗ 
dern die angefangen Bekerung ſol in 
dieſer Regel bleiben / dauon Paulus 
| H ij ſpricht / 

ſpricht / Bbe ein gute ritterſchafft / er # 
halt glauben vnd gut gewiſſen. Item / 
Rom. 6. Die Suͤnd ſol nicht herrſchen 
in ewrem Leibe / Sondern ewre glied⸗ 
mas follen Waffen ſein der gerechtig⸗ 
keit. Wir ſollen Gottes wonung blei⸗ 
ben / das er vns fur vnd fur mehr erleuch 
te vnd reinige / das Anruffung vnd 
die erkentnis des HERRN Chriſti / 
vnd recht vertrawen vff den Son Got⸗ 
tes / in vns ſtercker werde / Vnd wir vn⸗ 
ſere vnreinigkeit mehr erkennen vnd be⸗ 
klagen / vnd die Suͤnde / vnd vr ſachen 
der Suͤnden meiden / Vnd nicht wider⸗ 
umb / wie die Hunde vſiecren/wag. wir 
geſpien haben. 


Was ſtraffen wir furnemlich 
in der Bepſtlichen lere / in die⸗ 
ſem Ar tickel / von der Pani 
tentia7 


Die Bepſtliche lere von der 


Panitentia 

Pcenitentia, iſt ein grundſuppe vieler 
groſſer jrthum. Vnd iſt bey jnen ſelb al⸗ 
ſo verwirret / das ſie ſich ſelb nicht ver⸗ 
ſtehen. Haben auch damit viel Men⸗ 
ſchen vff falſch vertrawen / oder in ver⸗ 


zagung gefuͤret. 


Sie nennen drey teil / Contritio, 
Confeſſio vnd Satisfactio. 
Von der Contritio, haben ſie die 
ſe zween grauſame jrthum / die man ſtraf 
fen mus / das ſie ſagen / man mus gnug⸗ 
ſame Rewe vnd leid haben. Item / dieſel 
bige gnugſame Rewe vnd leid / verdiene 
vergebung der Suͤnden. 


Dagegen ſollen wir wiſſen / das 

kein Menſch gnugſame Rewe haben 
fkan. Vnd ſo die rew vnd ſchrecken wach 
| ſen / vnd das hertz nicht troſt hat an Chri 
ſto / ſo ver ſinckt es gantz in die Helle. 
Vnd wiſſen die Bepſtlichen nicht was 


ſie reden. 
H tj Weiter 

ie ano noch ein grober jrthum/ 
das ſie ausdruͤcklich ſchreiben vnd le⸗ 
ren / die Rew verdiene vergebung der 
Sinden. Dieſes iſt 6ffentliche leſterung 
wider den HERRN Chriſtum / Vnd 
iſt die Bepſtliche lere in dieſem Artickel 
hoch zu ſtraffen / das ſie in der Beke⸗ 
rung gantz kein meldung thut vom 
Glauben / dadurch allein dic erſchrocke⸗ 
nen hertzen / vergebung der Suͤnd / vnd 
troſt erlangen / wie nu offt geſagt iſt. 
Vnd iſt gewislich die Bepſtliche lere / 
das Contritio vergebung der Suͤnden 
verdiene / eitel blindheit vnd jrthum / 
Sondern vergebung de der Suͤnden hat 
man allein durch den Son Gottes Ide 
ſum Chriſtum / durch glauben. Vnd in 
dieſer angſt / vnd rechter Bekerung/ kan 
man verſtehen / was diefer Glaub iſt / 
der die verheiſſung der gnade annimet / 
vnd vff den HERRN Chriſtum ver⸗ 
traivee .. 
Von der Confellto ſtreiten die 
Bepſtlichen 

Bepſtlichen noch jtzund hefftig / das noͤ⸗ 
tig ſey / alle. Suͤnde dem Prieſter in der 
Beicht zu er zelen. Vnd haben dieſen jr⸗ 
thum jtzund im Conciito zu Trident ge 
ſcherfft / mehr denn zuuor. Denn ſie 


ſprechen ausdruͤcklich / dieſe erzelung ſey 


aus Goͤttlichem gebot noͤtig / Vnd dar⸗ 
umb / damit man einem jeden gebuͤrliche 
Satisfaction vfflegen moͤge . Dieſes 
ſind oͤffentliche luͤgen / Denn im Euan⸗ 
gelio iſt kein gebot von dieſer erzelung / 
Auch iſt die er zelung aller Suͤnden vn⸗ 
muͤglich. Wie der Pfalm ſpricht / We 
verſtehet ſeine mizterhat 5 


Contra, Ein Richter kan micht 
vrteil ſprechen / oder jemand ledig ſpre⸗ 
chen / er habe jn denn verhoͤret. 

Der Prieſter iſt da als Richter / 
ſprechen fic. 
Daͤrumb iſt die verhoͤr noͤtig. 
Antwort. Dieſes Argument zthen 
v ſie an / 


it!??? 

fic an / im Concilio Tridentino / vnd iſt 
fre blindheit hierin zu mercken. Der 
Prieſter iſt in den heimlichen Suͤnden 
nicht als Richter / ſondern als der Die⸗ 
ner Iheſu Chriſti / der befehl hat / dieſe 
Menſchen / die bekert werden / vnd troſt 
ſuchen an Chriſto / ledig zu ſprechen / wie 
der Spruch Johan. 20. ſagt. Vnd wird 
dieſe Abſolutio geſprochen / nicht ratio⸗ 
ne luditij, ſondern ratione Miniſterij. 
Und iſt krefftig aus dieſem hohen befehl 
des HERRN Chriſti / Wie mich mein 
Vater geſand hat / ſo ſende ich euch. 
Denn der Son Gottes iſt ſelb krefftig 
durch das Euangelium. 
Was aber von der Kirchen gerich 
ten zu ſagen iſt / in oͤffentlichen vnd be⸗ 
kandten Suͤnden / vnd vom Bann / da⸗ 
uon wird ernach erinnerung geſchehen. 


Das dritte ſtuͤck / bey den Bepſtli⸗ 
chen / iſt genent Satis factio, Daraus viel 
groſſer blindheit vnd WW 
get iſt. 

get iſt. Vnd heiſſen bey jnen Satisfactio 

oder Ggnugthuung / Werck / die Gott 

nicht geboten hat / Sondern welche den 

| Leuten vffgelegt werden / anſſcr Gottes 
geboten / durch die Perſonen / welche die 
Beicht hoͤren / Als vnterſchied der ſpei⸗ 

ſe / Walfarten / etlich jar nicht eheliche 
pflicht thun / anruffung der geſtorbenen 

eiligen / Meſs beſtellen etc. 


Vnd aus dieſen jrthumen / ſi nd 
ernach gefolget die Indulgentien / wie ſie 
es nennen / Welche nicht anders gewe⸗ 
ſen ſind / denn nachlaſſung der Satis fa 
ction. Daraus man ernach einen Jar⸗ 
marckt gemacht hat. Vnd iſt in ſumma 
die Bepſtliche lere von der gnugthuung 
vol luͤgen vnd Abgoͤtterey. Vnd iſt dage 
gen der einig Spruch zu halten / Matt. 
J. Vergeblich ehren ſic mich mit Men⸗ 
ſchen geboten. Denn ſte bekennen ſelb / 
vnd wiſſen / das dieſe Satisfaction 
werck ſind / von Gott nicht geboten etc. 
Weiter 


0 al # 8 8 


Examen der 


Weiter / ſo ſind ſie eine groſſe ver⸗ 
blendung des Enangelt . Denn ſie wei⸗ 
ſen den Menſchen vff eigene beſondere 
werck / vnd nicht vff die vergebung vmb 

des HERRN Chriſti willen / one ver⸗ 
dienſt / zugeſagt. 

Dieſes iſt hie zu erinnerung der 
Ordinanden / kurtz gemeldet / vnd ſollen 
die Gelerten aus des Ehrwirdigen 
Herrn Lutheri ſchrifften dauon weitern 
bericht haben. Denn es ſtecken viel gros⸗ 
wichtiger ſachen im gantzen Artikel von 
der Bekerung / vnd iſt hoch nog / rech⸗ 
ten verſtand dauon in der C hriſtenheit | 
zu erhalten. 


Mas Cbriſtliche IKir- 
che ſey / Vnd wo ſic ſey / vnd 
durch welche Zeichen 
ſie zu erkennen ſey. 
uus, Kircht / in oy 


leben 

leben / iſt ein ſichtbare verſamlung aller 

Menſchen / die reine lere des Euange⸗ 

lu annemen / vnd rechten brauch der 

Sacrament haben. In welcher verſam 

lung der HERR Chriſtus / durch den 

dienſt des Euangelij / krefftig iſt / vnd 

viel zum ewigen Leben bekeret vnd heili⸗ 

get / Vnd ſind gleichwol in dieſer ver⸗ 
ſamlung viel die nicht heilig ſind / doch 
in euſſerlicher gemeinſchafft / eintrech⸗ 

tig mit den Heiligen in der Lere. 


Hie merck / das wir nicht von der 
Kirchen / als von einer Idea Plaronica, 
reden / da niemand wiſſe / wo ſie zu fin⸗ 
den ſey. Sondern wie droben geſagt iſt / 
Gott wil aus groſſer Barmhertzigkeit 
gegen dem nenſchlichen geſchlecht / 
jm fur vnd fur ein Heuflin ſamlen / das 
jn vnd den Heiland Iheſum Chriſtum 
recht erkenne vnd ann uffe. Vnd wil 
darumb / das ſeine Lere oͤffentlich ge⸗ 
predigt werde / Wie im Pſalm geſchrie 

5 ben iſt / 

ben iſt / In alle Land iſt jre Stim aus⸗ 
gangen 

— So offt wir nu dieſen Artikel im 
Symbolo ſprechen / Ich gleube das eine 
heilige Kirche ſey / das iſt / Eine verſam⸗ 
lung / die das Euangelium in rechtem 
gleichen ver ſtand helt / darin viel auser⸗ 
welte ſind zu ewiger Seligkeit / ſollen 
wir vns der Goͤttlichen zuſage troͤſten / 
die bezeuget / das der Son Gottes ge⸗ 
wislich fur vnd fur / bis zu der vfferwe⸗ 
ckung der Todten / ein ewige Kirche in 
menſchlichem geſchlecht ſamlet. 


Darnach ſollen wir vns auch 
vmbſehen / wo dieſelbige iſt. Nemlich wo 
dieſe Zeichen gefunden wer den / die nicht 
verborgen ſein koͤnnen / Sondern mit 
ohren vnd augen zu mercken ſind / Nem 
lich / reine lere des Euangelij / rechter | 
brauch der Sacrament / vnd der gehor- 
ſam gegen demJNiniſterio/in goͤttlichen 
geboten. 
Da iſt 

Da iſt nu klar / das alle Menſchen 
ausgeſchloſſen werden / die dieſe Zeichen 
nicht haben. Als nemlich / Heiden / Ma⸗ 
hometiſten / die jtzigen Juͤden / Ketzer / 
Ebioniten / Manicheer / Ar ianer / Pela⸗ 
gianer etc. Vnd alle verfolger reiner Le 
re des Euangelij / Bapſt / Biſchoue / 
vnd jre anhenger / die auch wiſſentlich 
zur verfolgung helffen. | 


LS Vnd dieſen bericht miiſſen alle 

Miaenſchen wiſſen / rechte gliedmas der 
Kirchen von den falſchen zu vnter ſchei⸗ 
den. Dazu iſt die Regel allen Menſchen 
furgeſtelt / Gal. 1. Wer ein ander Cnans 
gelium pre diget / denn ich geprediget ha 
be / ſpricht Paulus / der ſey verflucht. 


So wir nu wiſſen / wo vnd wel⸗ 

(he die rechte Kirche Gottes iſt / ſind alle 
Menſchen ſchuͤldig / ſich zu derſelbigen 
zu halten / Vnd in derſelbigen Baͤr⸗ 

ger vnd gliedmas zu werden / Mit der 

ſelbigen 

ſelbigen Gott anruffen / bekennen / Sa⸗ 
crament empfahen / rechte Lere helffen 
pflantzen / vnd dieſe verſamlung helffen 
erbawen / nicht zerruͤtten / wie dieſesaus⸗ 
gedruͤckt iſt / Pſal. 26. Ich haſſe die ver⸗ 
ſamlung der Gottloſen / Ich halte mich 
HERR zu demem Altar. Vnd Pſal, 
27. Dieſes eimg hab ich gebeten vom 
HERNN / das ich alle meine tage blei⸗ 
be im hauſe bes HERRN. Vnd 
Pſal. 8 4. Wol denen / die im hauſe des 
HERRN wonen. Vnd Pſal. 29. Die 
in das haus des HER R)' gepflantzt 
ſind / die werden bluͤen. Vnd Pſal.122, 
Ir ſolt Jeruſalem alles guts wuͤnd⸗ 
ſchen / Vnd wer ſie liebet / dem wird gu⸗ 
tes widerfaren. Matth. j 2. Wer nicht 
mit mir iſt / der iſt wider mich. Item 
Rom. 8. Welche er erwelet hat / die hat 
er auch beruffen. 


Dieſes alles ſol man betrachten / ſo 
wir dieſen Artickel ſprechen / Ich gleube 
| eine 

eine heilige Kirche. Vnd ſollen vns ſel⸗ 
ber zur rechten Kirchen halten / vnd 
nicht zu den Verfolgern. Sollen auch 
nicht wollen Neutrales ſein / Sollen 
nicht im Land jrr lauffen / vnd eigene opi 
niones tichten / vnd alle Miniſteria vnd 
Kirchen taddeln / wie Stenckenfeld 
thut etc. 

Vnd ſo wir in der rechten Kir⸗ 
chen gliedmas ſind / vnd ſind zu Gott be 
keret / ſo haben wir im hertzen zeugnis / 
das wir Gottes kinder ſind. Vnd fuͤlen 
warhafftigen troſt an Gott / Rom. S. Ir 
habt empfangen den Heiligen Geiſt / da⸗ 
durch jr zu Gott ruffen kund / Abba lies 

ber Vater. 


Warumb die Chriſtliche 
Kirch vnter das Creutz 
gelegt ſcy * 
Dieſer ſchein macht die vers 


nunfft jrr / das zu gleich Gottes volck / 
J im 

im leiden vnd elend iſt / wie andere Heid 
niſche voͤlcker / die Chriſtliche lere oͤffent⸗ 

ch verachten / als Heiden vnd Tuͤrcken 
etc. Dar umb iſt hoch nyag/ die Leut 
wol zu vnterrichten / das ſte wiſſen / 
warumb die Kirch vnter das Creutz ge⸗ 
leget / vnd alſo elendiglich zerſtrewet iſt 
in die Welt / vnter allerley Voͤlcker vnd 
weltliche Herrſchafften. Vnd ob gleich 
Gott dey weilen ein friedliche her berg 
gibet / vnter einer Herrſchafft / die auch 
Gott vnd den HERRN Chriſtum 
recht erkennet / vnd recht anruffet / ſo 

iſt doch die Kirche nicht ein Koͤmgreich / 
das eiqne weltliche macht vnd ſchutz ha⸗ 
be / wie ſich der Bapſt zu einem Koͤnig 
macht. 


Vnd iſt wunderbarlich / Gott er⸗ 
helt fur vnd fur ſeine Kirche vff erden / 
vnd leſſt ſic gleich wol in verfolgung blei 
ben. Als da Abel getoͤdtet war / vnd nu 
Cain von Gott abgefallen war / da war 


die 

die Kirch viel enger worden / vnd waren 
Adam vnd Heua ſelb in tieffer betruͤb⸗ 
nis. Aber ſie blieben die Kirch / vnd wur 
den durch Gott im glauben geſterckt / 
vnd im Leben er halten. Vnd gab jnen 
Gott ernach widerumb einen Son / der 
zu Gott bekert ward / vnd in rechter be⸗ 
kentnis blieb. Alſo fur vnd fur erhelt 
Gott eine verſamlung / ob gleich viel 
gliedmas getoͤdtet wer den / vnd die vbri 
gen auch in betruͤbnis leben. | 


Je ſollen wir vrſach vnd troſt wiſ⸗ 
ſen / damit wir nicht gedencken wie 
die Heiden / Die weil alle Voͤlcker man⸗ 
cher ley elend haben / vnd alle Menſchen 
des todes gewertig ſind / Gott achte ein 
Volck wie das ander. Vnd ſollen die 
Leut / wider die Heidniſchen gedancken / 
durch Goͤttliche lere vleiſſig vnterricht / 
vnd geſterckt werden. 


Erſtlich iſ war / Alle Nen⸗ 
Jy ſchen 


e 

ſchen / Heiden vnd Gottes kinder / ſind al 
le zu gleich in den tod geſteckt von wegen 
der Erbſuͤnd. 


Dazu ſtrafft Gott der Heiden 
vnd ſeiner Auscrweleten cuſſerliche 
Suͤnden / mit vielen leiblichen ſtraffen / 

hunger / kranckheiten / kricg / zerſtoͤrun⸗ 
gen. Dauid wird veriagt / von wegen 
des Ehebruchs vnd Todſchlages / wie 
andere Heidniſche Koͤnige / Thyeſtes / 
Tarquinius Superbus tc. Jeruſalem 
wird grauſamlich zerſtoͤret / wie Troia / 
oder Thebe etc. Dieſe ſtraffen gehen 
auch alſo durch die Welt / Heiden vnd 
Gottes volck. Denn Gott helt ſeine Re 
gel / Euſſerliche ſuͤnden ſtrafft er auch 
mit leiblichen plagen / alle Menſchen zu 
erinnern / das er weiſe vnd gerecht ſey / 
vnd habe einen ernſten / warhafftigen / 
groſſen Zorn wider die Suͤnd. 


Aber wie vnterſchied iſt / zwiſſchen 
den zweien Schechern / die neben dem 
HERRN 

HERRN Chriſto hangen / Alſo iſt vn 
terſchied zwiſſchen den Heiligen vnd 
Gottloſen / in dieſem leiblichen elend 
vnd ſtraffen. Der bekerte Moͤr der vnd 
der Spoͤtter / ſterben beide leiblich. Aber 
der Gottloſe felt in ewige ſtraff / Der 
ander koͤmet in ewige Seligkeit / vnd fuͤ⸗ 
let im hertzen freude an Gott / vnd den 
anfang ewiger Seligkeit. 


Alſo / ob gleich Abel / vnd die ar⸗ 
men Kindlin m Egypten / oder zu Beth⸗R 
lehem / grauſamlich ermordet wer den / 
ſo komen ſie doch in ewige ſeligkeit. Aber 
das Volck zu Sodoma etc. felt nach der 
** ſtraff / in ewige / groͤſſere ſtraf⸗ 
en. 

Offt wird auch die zeit liche ſtraff 
den Bekerten gelindert. Wie Gott 
ſpricht / Ruff mich an in der truͤbſal / ſo 
wil ich dich erretten ete. 


Alſo iſt nu dieſe er ſte vrſach / dar⸗ 
J uj umb 

umb die Kirche dem leiblichen tode / vnd 
andern ſtraffen noch vnterwor ffen iſt / 
das dieſe Menſchliche Natur ſuͤndig iſt / 
nd Gott wil das ſuͤndig weſen zer⸗ 
brechen. Darumb bleibt der leibliche 
Tod. Dieſes iſt alſo geordnet vnd ver⸗ 
kuͤndiget im erſten Buch Moſc / im drit 
ten Capitel / da Adam vnd Heua wider⸗ 
umd angenomen ſind / vnd gleichwol 
dem leiblichen Tode vnterworffen. 


Vnd fallen offt die Heiligen / Als 
Dauid / in cuſſerliche Suͤnden / ſo ko⸗ 
men andere leibliche ſtraffen dazu. 


Die ander vrſach / Der 
Heiligen elend in dieſem Leben / iſt zeug⸗ 
nis / das jre natur noch ſuͤndig iſt / Kalt 
in Gottes furcht / vnd ſchwach un olau- 
ben / Hat vicl zweiuels vnd viel vnoͤr⸗ 
denlicher neigzung. 


Dieſe Suͤnden achtet die Welt 
meht 0 

nicht. Aber Gott wil / das wir in der 
Kirchen / ſeinen willen lernen / vnd nicht 
ſtoltz werden / vnd vns ſelb ſeer klug / 


vnd gantz rein duͤncken / Vnd aus ei⸗ 
gener klugheit Lere oder Regiment ma⸗ 


chen wollen / wie Samoſatenus / Arius / 
vnd ſeer viel Menſchen / offt ſich vff⸗ 
geblaſen haben / Vnd man ſihet zu die⸗ 
ſer zeit auch viel vffgeblaſener Reforma 
tores. 


So ſollen wir nu vnſere ſchwach - 
heit / torheit vnd innerliche vnremig⸗ 
eit / mehr vnd mehr erkennen / bekla⸗ 
gen / vnd nicht gering achten / Sondern 
wiſſen / das Gott waͤrhafftiglich wi⸗ 
der die Suͤnd zuͤrnet / ob er gleich die 


Perſon / vmb des HERRN Chri⸗ 


ſti willen / aus barmhertzigkeit angeno⸗ 
men hat. Er wil denroch ſein Gericht 
vnuerachtet haben / vnd wil / das die 
Suͤnd gantz zerſtoͤret werde. Dazu dies 
nen allerley groſſe betruͤbnis / damit die 

J ij Helis 

Heiligen vberfallen werden / als Adam / 
Heua / Abraham / Iſaac / Jacob / Hiob / 
Jeremias etc. 


Solche Exempel gehoͤren alle in 
dieſe Regel im Pſalmen / Es iſt mir gut / 
das du mich demuͤtigeſt / damit ich dein 
Geſetz lerne. Wir ſollen anders nicht ge 
dencken / denn was hoch begabt iſt / wird 
auch wider umb tieff gedemuͤtiget. Denn 
Gott wil / das wir vnſere ſuͤnd / vnd ſein 
Gericht nicht gering achten. Es mus ci 
nem jeden auch dahin komen / das er mit 
hertzen ſpreche / Ich bin ein Woͤrmlin / 
vnd nicht ein Menſch / Ein ſpot der 
Leut / vnd ver achtung des Volcks. 


Vnd bleibet gewislich die Regel in 
Luca / im 16. Cap. Was bey den Men⸗ 
ſchen hoch iſt / das iſt ein grewel fur 
Gott. Dieſes ſind ſo hohe wort / das ſie 
keine Creatur gnugſam betrachten kan / 
Doch ſollen wir den HERRN Yr hri⸗ 

ſtum anſehen / Dieſer iſt das volkomen 
Exempel der demut. Er ligt fur Gott / 
vnd fuͤlet den vnausſprechlichen zorn 
Gottes / wider deine vnd meine Suͤnd / 
als hette er ſie ſelb gethan / vnd ſihet 
gruͤndlich des ewigen Vaters weisheit 
vnd willen / vnd demuͤtiget ſich vnter jn. 


Dieſe groſſe ding kan niemand 
ausreden. Aber dabey ſollen wir gleich⸗ 
wol lernen / als kleine Kindlin / das Got 
tes gerechter wille iſt / das wir vns vnter 
jn warhafftiglich demütigen ſollen / vnd 
ſollen dem HERRN Chriſto im lei⸗ 
den / nach vnſerer geringen maſs / fol⸗ 
gen / vnd ernach mewigkeit / vmb ſeinet 
willen / Goͤttlicher weisheit / gerechtig⸗ 
keit vnd freuden teilhafflig ſein. 


Die dritte vrſach / iſt der 
Teuffel wuͤten / die wider die Kirche 
grumnuger ſind / denn wider andere 

Voͤlcker. Denn ſie ſind Gott vnd dem 
v HERRN 

HERRN Chriſto feind / ond ſuchen/ 
wie ſic Gott leſtern vnd ſchenden koͤn⸗ 
nen / vnd von Gott viel Menſchen rei⸗ 
ſſen vnd verderben. Dieſes iſt ein beſon⸗ 
derer ſtreit. Vnd ſol vns troͤſtlich ſein / 
wie es auch allen Chriſtlichen Men⸗ 
ſchen iſt / das der HERR Chriſtus 
ſpricht / Niemand wird meine Schef⸗ 
lm aus meinen henden reiſſen. 


Die weil die Teufel ons feind ſind / 
furnemlich darumb / das ſie Gott vnd 
den HERRN Chriſtum / vnd den Hei 
ligen Geiſt / ſchenden vnd leſtern wol⸗ 
len / So ſollen wir gewislich wiſſen / 
das Gott vns armen Menſchen helffen 
wil / vmb ſeiner Ehre willen. Denn die 
<cuffel ſuchen vnſer elend / furnemlich / 
das ſie Gott ſchenden. Dieſes iſt offt zu 
betrachten / vnd ſollen vns troͤſten mit 
dieſem Spruch / Der Son Gottes iſt 
erſchienen / das er des Teufels werck zer 


ſtore. 
Die 

Die vierde vrſach iſt / das be⸗ 
ſonder Exempel / damit nicht alle Hei⸗ 
ligen beladen werden / das die hohen 
Heubter in der Kirchen / Chriſtus / A⸗ 
bel / Eſaias / Jeremias / Petrus / Pau⸗ 
lus etc. getoͤdtet wer den / iſt ein oͤffent⸗ 

lich zeugms / das ein ander leben vnd ge⸗ 
richt nach dieſem jtzigen Leben folgen 
wird / Denn dieweil jnen Gott zuuor 
zeugnis geben hat / mit vielen oͤffentli⸗ 
chen / gewiſſen zeichen / mit vfferweckung 
der Todten / vnd andern zeichen / das ge 
wislich Gott ſey / vnd das ſie Gott gefel 
lig ſind / vnd das jre Lere recht ſey / Vnd 
ſie jtzund von den Feinden ermordet wer 
den / mus folgen / das noch ein ander Ge 
richt ſey / darin Gott wider umb erkleren 
wird / das dieſe ſeine Prediger recht 
ſind / welchen er zuuor zeugnis geben 
hat / Vnd das die Feind vnrecht ſind / 
vnd geſtrafft werden. 


Die fuͤnffte vrſach ben 5 

wil das vieler Heiligen leiden / verfol⸗ 
gung vnd Cod / welche ſic von wegen der 
Bekentnis tragen / zeugms ſind / das ſie 
die ere gewislich fur warhafftig halten / 
vnd nicht zweiueln / Gott werde ernach 
in ewigkeit / einer Warheit zeugnis ge⸗ 
ben. 

Denn ſo man ſihet / das ſte von 
wegen der Lere / ſolchs elend / vnd den 
tod leiden / iſt daraus zu mercken / das ſie 
die Lere gewislich fur warhafftig halten. 
Denn wer williglich den tod leidet / hofft 
ein ander beſſer leben. 


Vnd iſt in ſumma Gottlicher rat 
vnd wille / das die Kirche vnter dem 
Creutz ſey. Vnd iſt ſolchs durch Goͤtt⸗ 
liche weisheit vnd gerechtigkeit alſo be⸗ 
ſchloſſen / wenn wir gleich nicht alle vr⸗ 
ſachen betrachten koͤnnen. Doch iſt die 
furnemeſt vrſach klar / nemlich / das 
Gott wil / das die ſuͤndige Natur zer⸗ 

brochen werde. Von dieſer vrſach redet 
Paulus 

Paulus Rom. 8. Der Leib ſteckt im I 
de / vmb der Suͤnde willen. 


Dieſes alles iſt geredt von vn⸗ 
ſerm leiden. Aber das Leiden / vnd der 
gantze gehorſam des HERRN Chri⸗ 
ſti / hat eine beſondere vrſach / Nemlich / 
| das es die Bazalung hat ſein ſollen / 
fur vns alle. Vnd ſollen alle Prediger / 
von vnterſchied des leidens Chriſt / vnd 

vnſers gemeinen leidens / die Leut vleiſ⸗ 
ſig berichten. / 

iſt / das die Kirche vnter dem 

Creutz ligt / ſollen wir auch wiſ⸗ 

ſen / welchs der fur nemeſte vnd krefftige 

troſt ſey. Denn die Heiden muͤſſen auch 

viel leiden / vnd wie zuuor geſagt iſt / der 

gottloſe Schecher henget am Creutz / 
wie der ander / Sie haben aber keinen 

troſt / der leben vnd freude an Gott brin 
ge. Nu iſts Gottes wille gewislich / das 
| die 


| JIG dem nu dieſes geſagt 

die bekerten nicht in der angſt ver ſin⸗ 
cken / vnd in ewigen ſchmertzen fallen. 


Wie nu menſchliche vernunfft 
bey den Heiden troſt ſuchet / dauon zu re 
den iſt hie zu lang. Aber wir ſollen dieſe 
drey Artikel ordenlich mercken. 


Der anfang im troſt / iſt 
dieſer. Vnſer elend komet nicht one 
Got tes rat / wie die blinde vernunfft in 
Heiden tichtet. Vnd iſt Gottes ernſtli⸗ 
cher wille / das wir jm in der ſtraff oder 
vbung / gehorſam ſind / Nicht wider jn 
zuͤrnen / Sondern vnſere hertzen dazu 
neigen / das ſie dieſe laſt / mit Goͤttlicher 
huͤlff tragen wollen. Alſo ſpricht Pe⸗ 
trus / Ir ſolt euch demuͤtigen vnter die 
gewaltige hand Gottes. Verſtehe / die 
gewaltiglich ſtraffen kan / Vnd wider⸗ 
umb gewaltiglich alle die erretten / die 
bekeret werden / vnd jn anruffen / Wie 
in Dauids ſtraff vnd errettung i, ſe⸗ 

en. 


- 

hen. Vnd ſolche Exempel ſol man an⸗ 
ſchawen. 


Zum andern / Mus man be 
trachten das end / War umb Gott die 
ſtraffen oder elend vber vns komen leſſt / 
Nemlich / Nicht das wir ewiglich ver⸗ 
ſtoſſen werden / Sondern / das wir zur 

Bekerung vermanet vnd getrieben 
werden / vnd im Elend vns bekeren / 
vnd vergebung der Suͤnden vmb des 
HERRN Chriſti willen / begeren / 
vnd ſie mit warhafftigem glauben an⸗ 
nemen. Wie in dieſem Eid zugeſagt 
iſt / So war ich lebe / ſpricht Gott / ich 
wil nicht das der Suͤnder ſterbe / Son⸗ 
dern / das er bekert werde / vnd das Le⸗ 
ben habe. Wie Manaſſes vnd Nabug⸗ 
donoſor / durch groſſe ſtraffen / zur Be⸗ 
kerung vnd ewiger Seligkeit beruffen 
ſind. Vnd iſt dieſes der gemeine weg zur 
bekerung. Darumb ſpricht Paulus / So 
wir geſtrafft werden / werden wir von 
Gott 

Gott gezuͤchtiget / das wir nicht mit die 
ſer Welt ewiglich verworffen werden. 
Bud die gantze Kirche ſpricht in Mi⸗ 
chea / Ich wil des HERRN zorn tra⸗ 
gen / denn ich habe wider jn geſuͤndiget / 


Ich wil aber in der ſtraff troſt von jm 


hoffen. 


Zum dritten / So wir nu 
vergebung der Suͤnden empfahen / ſol 
der Glaub fur vnd fur ſtercker werden / 
vnd feſtiglich ſchlieſſen / das dich Gott 
erhoͤren woͤlle / ſey bey dir / vnd ſtercke 
dich. Vnd ſol dieſe Hoffnung leuchten / 
das Gott das elend auch in dieſem leben 
gnediglich lindern wolle / oder gantz weg 
nemen. Vnd ob du gleich in dieſem leben 
nicht gantz erledigt wirſt / ſo biſtu den⸗ 
noch ein Erbe ewiger Seligkeit. 


Wer alſo im elend Gottes gegen 
wertigkeit / huͤlff / erledigung vnd ewige 
Seligkeit ſihet / der ſihet das hoͤheſt gut. 

| Darumb 

Darumb kan das hertz widerumb freu⸗ 
de haben / Vnd wird alſo durch Gott 

widerumb aus dem tode geriſſen / vnd fu 
let leben vnd linderung der angſt. Von 

dieſem troſt wiſſen die Heiden vnd 
Gottloſen gar nichts / Aber wir ſollen 
Gottes verheiſſung anſchawen / vnd 
glauben vnd hoffnung damit erwecken / 
vnd ſtercken. | 


— Pſal. 33. Der HERR iſt nahe 
bey denen / die ein betruͤbt hers haben. 


Eſa. 57. Gott wonet in den be⸗ 
truͤbten hertzen / das er ſie wider umb le⸗ 
bendig macht 6 


Pſal. 49. Ruff mich an in der not / 

fo wil ich dich erretten / vnd du ſolt mich 
preiſen - 3 

Nahum . Der HERR iſ guͤtig / 

vnd ſtercket in der truͤbſal / vnd erkennet 

die vff jn vertrawen. = 

Dieſe 

Examen der 
Dieſe vnd dergleichen Spruͤche 
ſol man wiſſen / vnd offt betrachten / 
Vnd als warhafftige / Goͤttliche ver⸗ 
heiſſungen annemen / vnd nicht in wind 
ſchlagen / als vergebliche reden. 


Wir ſollen auch die Exempel an⸗ 
ſchawen / wie Gott vielen geholffen hat / 
Adam / Heua / Dauid / Maͤnaſſe / Na⸗ 
bugdonoſor / dem Cananciſchen Frew⸗ 
lin etc. Alſo wil er gewislich allen helf⸗ 

fen / die jn anruffen / ob gleich die leibliche 
huͤlff nicht vff eine weiſe geſchiet. 


Denn wir muͤſſen dieſen vnterſchied 
auch mercken. Die endliche erledigung 
in ewiger Seligkeit / ſollen wir alle zu 
gleich gewislich hoffen / wens gleich 
Gottes wille iſt / das wir in dieſem le⸗ 
ben / nicht leiblich gantz erlediget wer⸗ 
den / Als Jonathas / Judas Macca⸗ 
beus / vnd viel andere / ob ſie gleich von 
Feinden erſtochen werden / ſind ſie den⸗ 
| | noch 

74 


noch Gott gefellig / vnd Erben ewiger 


Seligkeit / fuͤlen auch troſt in jren her⸗ 
Gen . Alſo ſpricht Job im) 3. Capitel / 
Wenn er mich gleich toͤdtet / ſo wil ich 
dennoch pff jn hoffen. 


Die zeitliche erledigung in dieſem 


Leben / iſt nicht gleich. Denn Gott hat 


dieſes aus ſonder lichem Rat alſo be⸗ 
ſchloſſen / das die Kirche in dieſem Le⸗ 
ben / vnter dem Creutz ſein ſol. Auch 
wil er den glauben in vns vben / Dar⸗ 
umb ſollen wir jm nicht zeit vnd maſs 


beſtimmen. Item / in ſtraffen wil er auch 


ſeine Gerechtigkeit erzeigen. Vnd lin⸗ 
_ dennoch den zorn mit Barmher tzig 


Pſal, 77. Er hat nicht den gan⸗ 


tzen zorn angezuͤndet. 


Hoſea j. Mein hertz iſt mit barm 
her tzigkeit bewegt / vnd ich wil den grim 
meines zorns nicht ausſchuͤtten. 

K ij Joel 

Joel 2. Der HERR iſt barm⸗ 
hertzig / vnd rewet jn die ſtraffe . 


Habacuc / Im zorn gedenckeſtu 
an deine barmhertzigkeit. 


Darumb / ob wol die leibliche er⸗ 
ledigung vngleich iſt / ſo iſt dennoch dein 
Glaub vnd anruffung / vnd hoffnung / 
nicht vergeblich / Sondern erlanget ge⸗ 
wislich linder ung der ſtraffen vnd des 
Elendes / vnd erlanget offt gantze erledi⸗ 
gung / wie Dauid vnd Manaſſes / wi⸗ 
derumb zum Koͤnigreꝛch kamen. 


Vnd in allen dieſen Artikeln 
vom Troſt / ſollen wir zu gleich den 
HERRN Ehriſtum anſchawen. Erſt⸗ 
lich iſt er das aller hoͤheſt Exempel der 
demut vnd gedult / Die weil er dem ewi⸗ 
gen Vater / in dem aller ſchreckligſten 
Leiden / gehorſam geweſen iſt / ſollen wir 
billich auch nach vnſerer geringen maſs/ 


gehorſam ſein, 
Dar⸗ 

Darnach ſollen wir wiſſen / das er 
ebcn darumb vnſere ſtraff getragen hat / 
das wir nicht in der ſtraff verſincken / 
vnd ewiglich verworffen werden / Son⸗ 
dern das wir allein vmb dieſes Mittlers 

willen / vergebung vnſerer Suͤnden / vnd 
gnad haben / durch glauben. 


Zum dritten / von der Huͤlff 
ſollen wir wiſſen / das der Son Gottes 
eben darumb menſchlich Natur an ſich 
genomen hat / das er huͤlffe thun / vnd 
ſic erhalten wil / in zeitlichen truͤbſaln / 
vnd im Tode. Denn wie ein menſch⸗ 
licher Leib ver faulet vnd zerfelt / wenn 
die Scel weg iſt / alſo were die gantze 
menſchliche Natur ewiglich verdorben 
geweſen / wenn ſie der Son Gottes 
nicht ergriffen hette / vnd angezogen / 
jr Leben vnd Gerechtigkeit zu geben. 
Darum iſt er bey vns / vnd vnſer Im⸗ 
manuel. Vnd iſt dieſes ein hoher troſt 

in aller betruͤbnis / gedencken / das deine 
K nj Natur 

Natur auch dem HERRN Chriſto 
am halſe hange/der nicht allein die ſtraff 
fur dich getragen hat / Sondern iſt auch 
ſelb der erhalter dieſer ſchwachen Na⸗ 
tur / dieweil er ſie ſelb alſo an ſich geno⸗ 
men hat. 


Yom Sebet. 


Was nennet man Gebete 


Antwort / Bitten vnd Danck⸗ 
ſagung. Dieſe zwey werck / ſollen beide 
zu gleich geuͤbt werden / Vnd ſind die 
hoͤheſten Gottes dienſt. Denn darin be⸗ 
trachtet man / wer Gott iſt / wie er ſich 
geoffenbaret habe / vnd erkennet jn als 
allmechtig / gnedig / vnd einen Helffer 
(tc, 


Bud iſt Bitten / vergebung 
der Suͤnd / gnad / geiſtliche vnd leibliche 
huͤlff / vnd guͤter von Gott / in gutem ge 

| wiſſen 

wiſſen vnd glauben / vmb des Furbitters 
Chriſti willen / begeren / vnd nicht im 
zweiuel ſtecken bleiben / ob dein gebet 
Gott gefellig / vnd fruchtbar ſey. 


Nd mag man zu vnterricht / die⸗ 


LJ; ordnung halten / das zum bit⸗ 
ten furnemlich dieſe fuͤnff ſtuͤck ge 
hoͤren. 

Das erſt / Du ſolt anfeng⸗ 
lich betrachten / wen du anſprechen wol⸗ 
leſt / Wer Gott iſt / vnd wie er ſich geof⸗ 
fenbaret hat. Vnd ſolt deine anruffung 
weit von aller Heiden / Tuͤrcken vnd ſe⸗ 
cten anruffung abſondern. Denn alſo 
ſtehet geſchrieben / den HERRN dei⸗ 
nen Gott ſoltu anbeten / vnd jm allein 
dienen. Darumb ſol dein hertz dieſen 
warhafftigen Gott anſprechen / der ſich 
durch den HERRN Iheſum Chri⸗ 
ſtum geoffenbaret hat / Vnd hat zeug⸗ 
nis von ſich geben / durch ſeine Wunder 


thaten / vfferweckung der Todten / vnd 
K üj andere 

anderc. Vnd ſolt weiter betrachten / wag 
er iſt / Nemlich / ein allmechtig / ewig / ei⸗ 
nig weſen / vol weisheit / guͤtigkeit / ge⸗ 
rechtigkeit / barmhertzigkeit / warhafft / 
rein vnd keuſch / freiwillig. Vnd das in 
dieſem ewigen Weſen / ſind drey Perſo⸗ 
nen / der ewige Vater / der Son Iheſus 
Chriſtus / vnd der Heilige Geiſt / Wel⸗ 
che Perſonen alles erſchaffen haben. 
Vnd das dieſes war hafftig Goͤttlich we 
ſen den Menſchen gnedig ſein wil / vnd 
wil ſie gewislich erhoͤren / vnd ſelig ma⸗ 
= vmb des HERRN Chriſti wilo 
en 0 F 


Das alles iſt n6tig in aller an⸗ 
ruffung / anfenglich zu betrachten. Vnd 
mageſt zu erinnerung die Tauff des 
HERRN Chriſti / mit dem glau⸗ 
ben anſchawen / gleich als wereſtu ſelb 
am Jordan die zeit geſtanden / bey Jo⸗ 
hanne vnd andern Heiligen / da die drey 
Perſonen vnterſchiedlich geoffenbaret 


ſind. | 
| Das 

| Das ander / Betrachtung 

der gebot vom anruffen / Vnd warumb 

ö Gott dieſes gebot gegeben habe / vnd ſo 
gros achte. Gott ſelbſt treibet dich zur 

anruffung. Denn er wil vns helffen / vnd 

wil dabey erkand ſein / wie er ſey / Nem⸗ 
lich / allmechtig / weiſe / guͤtig etc. Das 
lernet man furnemlich in der anruf⸗ 
fung / darumb achtet er dieſen dienſt 
hoch. Denn darin gibt man Gott die hoͤ 
heſte ehre / damit er vnterſchieden iſt von 
allen C reaturen, 

Dazu ſoltu etliche gebot gedencken. 

Matth. 7. Bittet / ſo werdet jr 
empfahen. 

Luc. 18. Man ſol alle zeit bitten / 
vnd nicht laſs werden. 


Pſal. o. Ruff mich an in der not / 
ſo wil ich dich erretten. 


Das dritte / Betrachtung 
K v betderley 

beiderley verheiſſungen / Von der 
Gnad / vnd von zeitlicher Huͤlff. 


Dieſe Spruͤch reden von verge⸗ 
bung der Suͤnden. Johan. 3. Alſo hat 
Gott die Welt geliebt / das er ſeinen 
eingebornen Son gegeben hat / das alle 
die an jn gleuben / nicht verloren wer⸗ 
den / ſondern das ewig leben haben. Vnd 

in Actis cap.)o. vnd Rom.z. 

Von zeitlicher huͤlff reden folgen⸗ 
de verheiſſungen. 

Matth. 6. Er ſtlich ſuchet das reich 
Gottes / vnd ſeine Gerechtigkeit / So 
wird euch dieſes alles zugegeben. 

| . Timot. 4. Die Gottſeligkeit hat 
verheiſſungen / des jtzigen / vnd des kuͤnff 
tigen Lebens. 

Pſal. 3 7. Zur zeit des hungers / 
wer den ſie geſpeiſet werden. 


Das vierde / Glaub vnd ver 


trawen / dadurch beider ley verheiſſun⸗ 
gen 

gen angenomen werden. Denn die ver⸗ 

heiſſungen ſind dem / der ſie nicht mit 
glauben annimet / vergeblich. Vnd iſt hie 
- ſeer wol zu mee cken / das dieſer Glaub / 
it der vergebung der Suͤnden / vnd Gnad 
n annimet / vmb des HERRN Ehriſts 
e willen / allezeit furleuchten mus. Denn 
= das hertz / das nicht vergebung der Sun 
d den hat / fleucht fur Gott etc. Item / wer 
in boͤſem gewiſſen vnd boͤſem furſatz ver 


is harret / fan auch nicht zu Gott vmb 
huͤlff ſchreien / Sondern in allem gebet 
h mus bekerung zu Gott ſein / vnd dicſer 


o glaub von der Gnad. Darumb ſpricht 
der HERR / Johan. 6. Warlich / war 


t lich / ſage ich euch / alles was jr den Va⸗ 
i] ter bitten werdet in meinem Namen / 
das wird er euch geben. In meinem Na 
men / das iſt / im glauben vnd vertrawen | 
vff den HERNN Iheſum Chriſtum , | 
3 Darnach folgen dre Bitt von zeit⸗ 


- licher huͤlff / Da bleibet der glaub in ge⸗ 
| | mein 

mein darauff / das dieſe anruffung nicht 
vergeblich ſey / vnd ſetzt Gott nicht zeit 
oder weiſe / wenn oder wie er helffen ſol. 
Denn wir wiſſen beides / das Gott ge⸗ 

wislich die Kirche in dieſem leben auch 
erhalten wil / vnd wil dennoch / das ſie 
vnter dem Creutz ſey. 


Vnd mus der Glaub von der gnad 
vnd hoffnung der ewigen erloͤſung / feſt 
bleiben / wenn gleich Gott die zeitliche 
ſtraff vber vns gehen leſſt. Wie die zeit⸗ 

liche ſtraff vber den bekerten Moͤr der 
am Creutz gieng / vnd viel Moͤrder die 
bekert werden / gleich wol die ſtraff tra⸗ 
gen muͤſſen / von wegen Goͤttlicher ord⸗ 
nung. Hie mus dennoch die Regel Hiob 
bleiben / Vnd ob er mich toͤdtet / ſo wil 
ich dennoch vff jn hoffen. 


Das fuͤnffte / Betrachtung 


geiſtlicher vnd leiblicher not dur fft / was 
man bitten ſol. Als nemlich / wir ſollen 


nicht 

nicht bitten was Gott verboten hat / 
Als huͤlff in vnrechten ſachen . Alles 
aber das vns gut iſt / nach Gottes gebo⸗ 
ten / das ſollen wir bitten / Vergebung 
der Suͤnden / Gnad / Verſtand / Ster⸗ 
ckung durch den Son Gottes vnd Hei 
ligen Geiſt / im Glauben vnd allen tu⸗ 
genden / ewiges leben / Troſt in betruͤb⸗ 
nis / Schutz wider die Teuffel etc. Dar⸗ 
nach alle noͤtige ding zum zeitlichen le⸗ 
ben / Geſundheit / Narung / guten Rat / 
vnd in gemein / ſelige Kirchen regierung / 
Landfrieden / die Fruͤchte der Erden / loͤb 

liche weltliche Regiment / wolfart deiner 
eignen Kinder etc. 


o rr 

Dieſes alles wil Gott n ge⸗ 
ſucht haben / das wir lernen / das er wei⸗ 
ſe vnd gut iſt / Vnd gebe darumb ſolche 
Guͤter / dieſes zu erkennen. Item / das 
er ſelb warhafftiglich das menſchliche le 
ben erhalte / Vnd wolle ſonderlich der 


Kirchen / vmb ſeines Sons willen / hul⸗ 
ffe thun / 


1 


O edinanden . 


fe thun / Vnd erhalte vnd ſchuͤtze ſie / 
durch ſeinen Son Iheſum Chriſtum / 
wider alle Teuffel. Vnd in Summa / 
ernſtlich Gebet iſt hohe Weisheit / vnd 
lernet ein Menſch ſeer viel in ſolcher be⸗ 
trachtung. Darumb {ollen die Predi⸗ 
ger das Volck zum Gebet offt verma⸗ 
nen / vnd jnen die gemeine form / die der 
HERR Chriſtus ſelb gemacht hat / 
trewlich erkleren. Das ſie jr ſelbs nots 
durfft darein faſſen lernen. 


um bitten gehoͤrt auch al⸗ 
lezeit Danckſagung / wie Paulus ſpricht 
j. Theſſ. y. Ir ſolt alle zeit beten / vnd in al 
len gaben dancken. 


Vnd Pſal. Fo. Ruff mich an in 
der not / ſo wil ich dich erretten / vnd du 
ſolt mich preiſen etc. 


Es iſt zumal vngleich / viel fors 
dern / vnd nicht wollen dancken. Dar⸗ 
| umb 

umb ſollen wir vns auch zu hertzlicher 
danckſagung erwecken / vnd wiſſen / das 
Gott danckbarkeit fordert. Vnd ſind 
zwo groſſer Tugenden in die danckbar⸗ 
keit Cha Warheit vnd Gerechtig⸗ 
keit. Warheit bekennet / von welchem die 
wolthat herkome / Gerechtigkeit ver⸗ 
pflichtet dich dern Woltheter widerumb 
zu dienen. . 


Vnd fordert Gott furnemlich 
dieſe Warheit von vns / das wir er⸗ 
kennen vnd bekennen / das er der Helffer 
F fey / damit wir alſo jn auch erkennen 
5 lernen / vnd wiſſen / das er weiſe vnd gut 
| iſt ete. Vnd wiſſen/das cr ons vmb des 
HERRN Chriſti willen / vnd durch 
jn / huͤlffe thut. 

Vnd damit das Volck ſich ge⸗ 
wehne zur betrachtung / wen ſte an⸗ 
ſprechen / vnd zu betrachtung der Perſo 
nen / mag man jnen dieſe oder dergleichen 
| form furſagen , | 

O All- 

Allmechtiger / warhaffti⸗ 
Men Gott / ewiger vnd eini⸗ 
ger Vater vnſers Heilan- 
des Jheſu Chriſtt / ſampt deinem 
Eingebornen Son / vnd Heiligen 
Geiſt / Erſchaffer Himels vnd der 
Erden / der Engeln / Meuſchen / 
vnd aller Creaturn / der du biſt 
weiſe / guͤtig / gerecht / warhaff⸗ 
tig / rein / barmhertzig vnd frey⸗ 
willig / Ich bekenne / das ich lei⸗ 
der ein armer ſuͤndiger Menſch 
bin / Vnd iſt mir hertzlich leid / 
das ich dich erzuͤrnet — Ich 
bitte dich aber / du wolleſt mir gne 
diglich alle meine Suͤnde verge⸗ 
ben / vnd mich gerecht machen / 
vmb deines aller liebſten Sons 
Iheſu Chriſti willen / vnd mw 
i 

jn / Der fur vnſere Suͤnd ein 

Opffer geweſen iſt / vnd am 
Creutz geſtorben / Vnd iſt wider⸗ 


umb aus dem tode vfferſtanden / 


vnd lebet in ewigkeit / Vnd iſt 
aus vnausſprechlicher weis heit 
vnd barmhertzigkeit / zum Mitt⸗ 
ler / Verſuͤner / Furbitter fur vns / 
vnd Seligmacher geordnet. Vnd 


wolleſt mich vmb ſeinet willen / 


vnd durch jn / mit dem Heiligen 
Geiſt fur vnd fur heiligen / zum 
ewigen Leben / vnd mich regieren / 
das ich dich warhafftigen Gott 


recht erkenne / vnd in rechtem 


Glauben anruffe / Vnd das ich 
dir diene in rechtem Gehorſam / 
vnd nicht in jrthum oder Suͤn⸗ 
den falle. Du wolleſt auch fur 
L vnd fur 


._— = WY & OO 


Examender 
vnd fur in dieſem Lande dir ein 
rechte / heilige Kirche ſamlen / vnd 
gnediglich erhalten / vnd ſelige 
Regiment vnd narung geben / 
vnd allezeit vnſer vnd vnſerer ar 
men Kindlin leib vnd Seel bewa⸗ 
ren. | 
Dieſes alles wolleſt gnedig⸗ 
lich thun / vmb deines lieben 
Sons willen / der gewislich vnſer 
ſeufftzen hoͤret / vnd fur vns bittet. 
Vnd gleuben wir / das vnſer an⸗ 
ruffung vmb ſeinet willen dir 
gefellig / vnd nicht verbeblich ſey. 


Credo Domine, ſed opem fer imbecil- 
litati meæ, Amen. 


HErr Iheſu Chriſte / all⸗ 
mechtiger Gottes Son / 
X vnd 

vnd des ewigen Vaters ebenbild / 
Gott vnd Menſch / der du fur vn 
ſere Suͤnd am Creutz geſtorben 
biſt / vnd widerumb aus dem To 
de vfferſtanden / vnd lebeſt vnd re 
giereſt in ewigkeit / Vnd biſt zu 
Mittler vnd Gnadenſtuel verord 
net / vnd haſt geſprochen / Komet 
zu mir / alle die jr geengſtet vnd be 
laden ſeid / Ich wil euch erqwick⸗ 
en / Ich bitte dich / du wolleſt mir 
gnediglich meine ſuͤnd vergeben / 
vnd fur mich armen Suͤnder 
Furbitter ſein / vnd mich gerecht 
machen / vnd mit deinem Heiligen 
Geiſt / zum ewigen Leben heiligen 
vnd regieren. Du wolleſt auch 
fur vnd fur in dieſen Landen dir 
eine ewige Kirche ſamlen / Vnd 
L ij wolleſt 

wolleſt gute Regiment geben / 
vnd vns wider die Teuffel bewa⸗ 
ren / Wie geſprochen iſt / Der Sa 
we der Frawen wird der Schlan 
gen den Kopff zertretten. Vnd du 
HERR Jheſu Chriſte / allmech 
tiger Gottes Son / haſt geſpro⸗ 
chen / Niemand wird mir meine 
Scheflin aus meinen henden reiſ⸗ 


ſen / Amen. 

Mbh Geiſt / warhafftig / guͤ 
tig vnd keuſch / der du vom 

kwigen Vater vnd ewigen Son 

aus geheſt / vnd wirdeſt geſand in 

der Gleubigen hertzen / in nen 

freud an Gott / ernſtliche anruf⸗ 


fung / keuſchheit / vnd alle Tugen⸗ 
; den 


Ewiger / allmechtiger Hei 

den anzuzuͤnden vnd zu wircken / 
Wie Gott ſpricht / Ich wil vff 
die Einwoner Jeruſaͤlem aus⸗ 
gieſſen den Geiſt der Gnaden vnd 
des Gebets / Ich bitte dich / du 
wolleſt in meinem hertzen woh⸗ 
nen / vnd mein hertz zu rechter be⸗ 
kerung zu Gott / zu rechter Got⸗ 
tes furcht / zu warhafftiger Lere 
vnd Glauben / vnd zur Llieb zu 
Gott treiben / vnd darin mein 
hertz feſt machen / das ich den 
woarhafftigen Gott / Vater vn- 
ſers HErrn Iheſu Chriſti / vnd 
| 
| 

den Son Jheſum Chriſtum / den 

Mittler / vnd dich Heiligen Geiſt / 

recht erkenne / recht ehre / vnd recht 

anruffe / vnd am HErrn Chri⸗ 
ſto / durch deine wirckung / troſt 
L if vnd 

vnd hoffnung habe / Wolleſt auch 
in meinem hertzen allen gehor⸗ 
ſam gegen Gott / gedult / keuſch⸗ 
heit / vnd alle Tugenden / wircken / 
vnd mich ſtercken vnd bewaren 
wider alle Teuffel / wider alle luͤ - 
gen / vnd wider alle boſe anrei⸗ 
tzung / das ich nicht in jrthum 
vnd in ſuͤnde falle. 


Du Heiliger Geiſt des ewi 
en Vaters / vnd ewigen Sons 
Iheſu Chriſti / wolleſt auch in 

der Kirchen Gottes / in der Predi 
ger hertzen wohnen / vnd fic zu 
Gottes lieb / zur Warheit vnd 
Einigkeit leiten / vnd durch zre 
Predigt krefftiglich der Men⸗— 

ſchen On zu Gott bekeren. 
Wolle 

| Wolleſt auch in der welt⸗ 
lichen Regenten hertzen wohnen / 

| ſic zu Gottes lieb / zur gerechtig⸗ 

| keit / tugend vnd frieden / vnd zu 
fülliger regierung treiben / vnd 
darin ſtercken. 


Dieſes alles wolleſt gnedig⸗ 

) lich wircken von wegen des Mitt 
lers vnſers HErrn Iheſu Chri⸗ 
ſti / Amen. 


{ 

| Danckſagung. 

| Allmechtiger/ warhaffti⸗ 

ger Gott / ewiger vnd eini⸗ 

ger Vater vnſers Heilan 

6 des Iheſu Chriſti / ſampt deinem 

5 eingebornen Son / vnd Heiligen 

; Geiſt / Erſchaffer Himels vnd der 
Erden / der Engeln vnd Men⸗ 

; ; L ij ſchen / 


- - £ * 84 | 7 


Ex amen der 
ſchen vnd = Crcaturn / der du 
biſt Weiſc / Guͤtig / Gerecht / War 
| ag Rcin/ Barmhertzig vnd 

reywillig / Ich dancke dir mit 
hertzen / fur alle gnaden vnd wol⸗ 
thaten / die ſo viel vnd ſo gros 
ſind / das man ſie nicht erzelen 
oder gnugſam bedencken kan. 
Erſtlich aber danck ich dir / das 
du dich gnediglich den Menſchen 
geoffenbart haſt / vnd haſt deinen 
lieben Son Iheſum Chriſtum 
zum Mittler / Verſuͤner vnd Se 
ligmacher geordnet / vnd zu vns 
geſand / vnd wilt vns durch jn ſe⸗ 
lig machen / Haſt auch dazu dein 

Euangelium geben / vnd ſamleſt 
ein ewige Kirchen / vnd heiligeſt 
ſie mit deinem Heiligen Geiſt / zu 

ewiger 

Eiger Seligkeit. Haſt auch 
mich armen Suͤnder / zu dieſer 
groſſen gnad beruffen / Vnd ver⸗ 
gibeſt mir meine ſuͤnde gnedig⸗ 
lich / vnd nimeſt mich an zu gna⸗ 
den / vmb deines Sons willen / 
vnd neigeſt mein hertz mit glau⸗ 
ben zu dir / durch den Heiligen 
Geiſt. Gibeſt vns auch leben / ge⸗ 
ſundheit / narung / Chriſtliche re⸗ 
giment / rechte Lere / Bewareſt vn 
ſere arme Kindlin vnd vnſere 
Huͤtlin. 

Fur dieſe vnd andere woltha 
ten / die ich leider nicht alle beden⸗ 
cken kan / danck ich dir mit hertz⸗ 
en / Vnd bitte dich / du wolleſt mir 
gnedig ſein / vmb deines Sons 
willen / Das ich nicht als dein 
L v feind 

feind vnd leſterer in ewigkeit 
verworffen werde / Sondern ha⸗ 
be in ewigkeit freude an dir / vnd 
moͤge dir ewiglich dancken / vnd 
dich preiſen / Amen. 


Bon anruffung der ge⸗ 
ſtorbenen Heiligen. 
Iſts auch recht / das man die 
geſtorbenen Heiligen anruͤffet? 
Antwort / Die geſtorbene 
Menſchen anruffen / iſt ein oͤffentliche 
Heidniſche Abgoͤtterey / vnd ſchreckliche 
Suͤnde / vnd verblendung der rechten 
Anruffung. Denn alſo iſt geſchrieben / 
Matt. 4. Den HERR deinen Gott 
ſoltu anruffen / vnd jm allein dienen. 
Dieſe wort gebieten oͤffentlich / 
das man allein Gott anruffen ſol. Vnd 
folget daraus / was goͤttliche Maie⸗ 
ft gebeut anzubeten / das iſt t 
ott. 

Gott. Als / den HERRN Chriſtum 
gebieten die goͤttlichen Spruͤch aͤn zu be 
ten / Dar umb iſts klar / das er warhaffti 
ger Gott iſt. | 


Vnd mag zu anleitung der 
Leute / dieſe vrſach dabey geſagt werden. 
Wenn man ein vnſicht bar weſen an⸗ 
rufft / ſo helt man daſſelbig fur allmech⸗ 
tig / Als nemlich / das es aller Menſchen 
hertzen erkennen koͤnne / vnd vnter ſchei⸗ 
den heucheley vnd hertzliche anruffung. 
Nu iſt gewislich / das allein Gott all⸗ 
mechtig iſt / vnd allein die hertzen erkent 
vnd richtet. Darumb iſts oͤffent lich / das 
man allein Gott anruffen ſol, 


Die ander vrſach / . Timo. 2. 
iſt geſchrieben / Es iſt ein einiger Mitt⸗ 
ler / zwiſſchen Gott vnd den Menſchen / 
der Menſch Chriſtus Iheſus. Vnd ge⸗ 
horen zu des Mittlers Ehre / dieſe zwey 
empter / Das er der Hoheprieſter ſey / 
der in das Heiligt hum gehet / das iſt / der 

Gottes 

Gottes heimlichen Rat vnd willen ſi⸗ 
het / erkennet auch aller Menſchchen her 
zen vnd ſeufftzen / Darumb iſt er auch 
Gott. Item / das er vns aus goͤttlichem 
Rat zum Verſuͤner / Gnadenſtuel vnd 
Furbitter geordnet ſey / das vns die goͤtt⸗ 
liche Maieſtet / vmb dieſes Verſuͤners 
willen / gnedig ſein / vnd vns erhoͤren 
woͤlle / Vnd das vns dieſes durch Got⸗ 
tes wort verkuͤndiget ſey. 

Dar umb ſollen wir in aller An⸗ 
ruffung dieſen einigen Mittler / den 
HERRN Iheſum Chriſtum an - 
ſchawen / vnd vff jn vertrawen / das vns 
Gott gnedig ſein / vnd erhoͤren wolle / 
vmb dieſes Mittlers willen / der in das 
Heiligthum gehet / vnd Gottes rat vnd 

willen allezeit anſehawet / Sihet auch 
vnſere hertzen vnd ſeufftzen / Vnd iſt der 
Verſuͤner / Nemlich / der Son Gottes 
Iheſus Chriſtus . 
Daraus iſt nu klar / das grauſame 
Abgoͤtterey iſt / andere Mittler / nemlich 
die 

die geſtorbene Menſchen zu tichten / vnd 
durch andere einen zutrit zu Gott furne 
men / Vnd der goͤttlichen Maieſtet eine 
andere ordnung machen. 


Die dritte vrſach / Man ſol 
keinen Gottes dienſt vnd anruffung in 
die Kirche einfuͤren / one Gottes wort. 
Nu iſt oͤffentlich / das von der geſtorbe⸗ 
nen Menſchen anruffung kein Gottes 
wort / oder Exempel / in goͤttlicher 
Schrifft ausgedruckt iſt. 


Die vierde vrſach / In der 
Anruffung ſol glauben ſein / der Got⸗ 
tes wort habe / das Gott ſolcher dienſt 
gefellig ſey. Das kan in der geſtorbenen 
Heiligen anruffung auch nicht ſein . 

Aus dieſem allen iſt klar / das gantz 
noͤtig iſt / der geſtorbenen Heiligen an⸗ 
ruffung zu ſtraffen / vnd das Volck zum 
HERRN Chriſto zu weiſen. Vnd wie 
wol jtzund viel Sophiſterey geſucht 
wird / dieſe abgoͤttiſche / Heidniſche ge⸗ 

won⸗ 

wonheit zu erhalten / So iſt doch oͤf⸗ 
fentlich / das dadurch das ampt des 
HERRN Chriſt verblendet wird. 
Item / ſo jemand die heiligen Men 
ſchen auch als Helffer anruffet / wie viel 
Bepſiliche geſenge lauten / der macht 6f- 
fentlich Abgoͤtter aus jnen. Wie die 
Heiden allerley Abgoͤtter gemacht ha⸗ 
Wie aber von den Heiligen recht 
zu predigen ſey / das werden die gelarten 
Paſtores ſelbs wiſſen / Vnd mag man 
die andern berichten / Nemlich / das man 
die Hiſtorien von anfang lerne / welchen 
Menſchen ſich Gott geoffenbaret hat / 
vnd ſein Wort gegeben. Vnd welche 
Lere zu jeder zeit die Heiligen gepredigt 
vnd geſtritten haben / das wir durch jr 
zeugnis geſtercket werden. Item / wie 
die Kirche fur vnd fur vnter dem Creutz 
geweſen ſey / vnd gleich wol durch goͤtt⸗ 
liche Macht erhalten etc. Vnd ſollen die 
gelar ten Paſtores vff die andern * ha 
en / 

ben / das nicht in ſolche Predigt jrthum 
eingemenget werden, 


Yon den Ceremonien/ 
die von Menſchcn in der 
Kirchen er dacht ſind. 


Iſts auch recht / das die Men⸗ 
ſchen ertichtet haben / vnterſchied der 
Speiſe / beſtimpte tage zu faſten / 
Ehe verboten / Muͤncherey vffge⸗ 
richts ete. | 

Antwort / Es iſt vnrecht vnd 

Abgoͤtterey / das Menſchen auſſer Got 
tes wort / Lere von Gottes weſen vnd 
willen / oder Gottesdienſt ertichten. 
Denn die Regel iſt gantz oͤffentlich / 
Matth. J. Vergeblich ehren ſte mich 
mit Menſchen geboten. Gott wil er⸗ 
kand / anger uffen vnd geehret ſein / wie er 
ſich ſelbs aus groſſer barmhertzigkeit / 
durch ſein Wort geoffenbaret hat. Aber 
| | 0 wie 

wie der Teufel die Heua im Paradis 
von Gottes wort / vff eigene gedancken 
fuͤret / alſo ernach / haben die Heiden 
Gottes wort verlaſſen/ vnd grauſam⸗ 
lich eigene fantaſeien von Gott ertich⸗ 
tet. Vnd mancherley Goͤtter vnd werck 
furgenomen / Endlich auch Menſchen 
zum Opffer getoͤdtet etc. 


Alſo ſind die Ketzer vnd Maho⸗ 
meth / auch durch die Teuffel getrieben / 
vnd von Gottes wort gewichen / vnd 
haben andere Goͤtter / vnd andere Got⸗ 
tesdienſt gemacht. Vnd mit dieſer wei⸗ 
ſe ſchleicht allezeit die Abgoͤtterey in die 
Welt / ſo man von Gottes wort wei⸗ 
chet / vnd folget eignen fantaſeien. 


Alſo haben Bapſt vnd Muͤnche 
Gottes wort verlaſſen / vnd eigne Got⸗ 
tes dienſt vffgericht / Ehe verbot / vnter⸗ 
ſchied der ſpeiſe / Heiligen anruffung / ge 
bot von er zelung der Suͤnden / vnd Sa 
tis factio / Bepſtliche Meſs / Muͤnche⸗ 
rey 

| rey etc . Vnd haben an ſolche jre werck 
dieſe leſterung angehenget / das dieſe 
| werck vergebung der ſuͤnden verdienen. 
Welches oͤffentlich iſt dem HERRN 
Chriſto ſeine eigene ehre geraubet. 


1 Dieſe jnt hum ſol man ſtraffen / vnd 
verlaſſen / Vnd dieſen Regeln folgen / 
Wer ein ander Euangelium prediget / 
ſol verflucht ſein. It em / Man ſol Gott 
mehr gehorſam ſein denn den Men⸗ 


ſchen. 

| Vnd ſol die Bekentnis folgen / 
| Wie die Iſraeliten zu Babylon / des Ko 
nigs goͤtzen nicht anbeten wolten / Vnd 
allezeit die Rechtgleubigen bekentnis ge 
than haben / wenn man ſie hat zwingen 
| wollen / Abgoͤtterey oder falſche Lere 
] anzunemen. 

| Darumb ſollen wir jtzund auch Be 
kentnis thun / Nicht die Bepſtlichen jr⸗ 
| thum / Interim / Widerteuffe rey etc. an⸗ 
| nemen / Sondern in remer / goͤttlicher Le 


| te des Euangelij bleiben. M Vid 


ee Cn © & & FF F 


Examen der 


Vnd ſollen Glaub vnd Werck 
durch Gottes wort regieret werden / 
Wie der Prophet ſpricht / Lucer na pedi 
bus mcis uerbum tuum. Vnd ſind alle 
Geſetz / die wider Goͤttliche gebot ſtrei⸗ 
ten / vnrecht. | 


Darumb / alle die Perſonen / wel⸗ 
chen der Eheſtand noͤtig iſt / ſollen in 
Ehelicher keuſcheit leben. Denn Gott 
zuͤrnet ernſtlich vber vnzucht / vnd alle 
vermiſchung wider ſeine gebot. Er ſelb 
iſt rein vnd keuſch / Vnd wil / das wir jm 
gleichformig ſein / nach ſeiner Ordnung / 
vnd vnter ſcheid mercken / zwiſſchen 
Keuſcheit vnd vnzucht / Vnd jn erken⸗ 
nen / als einen reinen Gott / der keuſcheit 
liebet / vnd dagegen wiſſen / das die 
Teuffel vnreine geiſter ſind / vnd trei⸗ 
ben grauſamlich zu allerley vnzucht vnd 
Blut ſchanden / Gott zur ſchmach vnd 
verdries / vnd den armen Menſehen zu 
ſchaden. Denn ſie wiſſen / das ſeer gr oſſe 
ſtrafſen 

k Afrraffen zeitlich vnd ewiglich / nach 
drr vnzucht folgen / wie die ſtraffen So 
— vnd der Cananeer etc. bewei⸗ 
en. 
5 Vnd iſt hoch zu beklagen / das der 
Teufel die elende menſchliche Natur / 
ſo mancherley zu grauſamer vnreinig⸗ 


4 keit treibet. Vnd iſt noch mehr zu bekla⸗ 
ngen / das ſolche Suͤnden geſterckt vnd 
t gemehret werden / durch dieſen ſchein / 
e das die Bepſt vnd Muͤnche / das Ehe⸗ 
b verbot fur ein beſonder heilig werck fur | 
n geben / wider klare oͤffentliche Gottes 
wort. 
g Darumb ſol den Prieſtern vnd 
* per ſonen / die in Kloͤſtern geweſen ſind / 
echelich zu werden / nach Chriſtlicher ord 
nung / zugelaſſen ſein. 
) Vnd ſollen die Leut von andern 
, Menſchen geboten in der Kirchen / auch 
[ recht vnterricht werden / das ſie wiſſen/ 
das allein dieſe werck Gottes dienſt ſind / 
| < ij die 

die Gott geboten hat / Vnd alſo al⸗ 
lein / ſo ſie in rechtem glauben zum 
HERRN Chriſto geſchehen . Vnd 
mag man die vnnuͤtzen Ceremomen 
gantz vnterlaſſen. 

Aber Sontags feier / vnd etliche 
andere Feſt / vnd ordnung der Hiſto⸗ 
tien / der zeit nach / im leſen / ſingen / pre⸗ 
digen / Als von der Geburt Chriſti / Lei⸗ 
den / Vffer ſtehen / Himelfart / Sendung 
des Heiligen Geiſtes etc . halten wir / 
Damit oͤffentliche / ehrliche verſamlung 
bleiben / zu erhaltung des oͤffentlichen 
Miniſterij vnd Predigampts . Denn 
wie droben offt geſagt iſt / Gottes wil⸗ 
le iſt / das ſein Euangelium oͤffentlich ge 
predigt werde / Vnd erhclt dazu ſelb gne 
diglich ehrliche verſamlungen. Zeit aber 
vnd ſtunden / leſſt er die Paſtores / ſampt 
der Kirchen / nach gelegenheit ordnen. 
Vnd ſol ſolche Ordnung recht verſtan⸗ 
den werden / das die gewiſſen damn nicht 
verwirret werden / vnd dennoch das Pre 
digampt / 

digampt / reichung des Sacramens / 
ſemptlich Gebet vnd Danckſagung / 
zuͤchtiglich gehalten werde / Vnd das 
das Volck gerne vnd vleiſſig dabey ſey. 


Don Chriſtlicher 


Freiheit. 
Was iſt Chriſtliche frelhelte 


Antwort / Chriſtliche frei⸗ 
heit iſt erſtlich dieſe hohe vnausſprech⸗ 
liche gnad / das wir on vnſere verdienſt 

vmb des HERRN Chriſti willen / ver 
gebung der Suͤnden haben / vnd gerecht 
ſind / das iſt / Gott gefellig / durch den 
glauben / ob gleich in dieſem elenden le⸗ 
ben noch viel ſchwacheit vnd Suͤnd an 
vns klebt. 


Vnd weiter iſt dieſe Freiheit / das 
der HERR Chriſtus ſelb / vns aus der 
Helle zeucht / vnd troſt vnd leben in vns 
wircket / vnd gibet vns ſeinen Heiligen 

vj Exiſt / 

Geiſt / ſchuͤtzt vns wider die Teu⸗ 
ffel / vnd erhelt vns wunder barlich / vnd 
gibt vns endlich ewige Seligkeit / darin 
wir gantz von Suͤnden / Tod / Teuffeln / 
vnd allem elende frey ſind / vnd haben 
twiges Leben vnd ewige Gerechtigkeit. 
Von allen dieſen ſachen redet der 
HERR / da er ſpricht / Wenn euch der 
Son frey machen wird / ſo ſeid jr wars 
hafftiglich frey. | 
Ernach folget auch dieſe Frei⸗ 
heit / das Chriſten nichy ſollen beladen 
ein mit den Ceremonien / oder buͤrger⸗ 
lichen Regiment Moſt . Item / das ſie 
nicht ſollen gefangen ſein / mit Ceremo⸗ 
nien von Menſchen geordnet. Sondern 
ſollen wiſſen / das ſolche Ceremomien 
von Menſchen gemacht / nicht Gottes⸗ 
dienſt ſind. Das auch vnterlaſſung der 
ſelbigen nicht Suͤnde ſey. Wie S. Pau 
lus ſpricht zun Coloſſern am 2. Capitel / 
Niemand ſol cuch richten von vnter⸗ 
ſchicd der ſpeiſe / oder trancks / oder von 
Feicrt chen eic. Von 

im geſetze Moſe. 
Es iſt hoch noͤtig / das al⸗ 


le verſtendige Chriſtliche menſchen / da⸗ 


uon ein zimlichen verſtand haben / wie 
vnd warumb Gott das regiment Iſrael 
alſo mit weltlicher regierung / an einem 
gewiſſen ort / vnd vff beſtimpte zeit ge⸗ 
ordnet hat / Vnd iſt dieſes die furneme⸗ 
ſte vrſach. 

Gottes aller gnedigſter wille iſt / 


das wir ſeinen Son Iheſum Chriſtum 
erkennen / vnd vmb dieſes willen / ſamlet 


er jm fur vnd fur eine Kirche / in menſch 
lichem geſchlecht. 


Damit nu gewis were / wo der HE⸗ 
RR Iheſus Chriſtus ſolte geborn wer⸗ 


den / vnd predigen / leiden / aus dem to⸗ 


de widerumb in das leben vffer ſtehen / 
vii Mirakel thun / zum zeugms der Lere / 


hat Gott das vol Jſrael von allen Hei 


M my den 

den abgeſondert / vnd dicſem Volt ein 
eigen weltlich Regiment geſtellet / vnd ei 
nen Stam darin ernennet / aus welchem 
der Heiland Meſſias ſolt geboren wer⸗ 
den / vnd hat jnen ein platz eingeben / der 
wol bekant geweſen / zwiſſchen den be⸗ 
kandten vnd groͤſſeſten Koͤnigreichen / 
Aſſyxia/ Chaldea / Egypto / ſchier vff 
dem mittel der Erden. Vnd hat Gott 
groſſe Mirakel fur vnd fur / in dieſem 
Volck oͤffentlich gethan / Das man ge⸗ 
wislich wuͤſte / das dieſe einige Lere recht 
werc / weiche in dieſem Volck durch ſei⸗ 
ne Propheten gepredigt iſt / vnd das in 
dieſem Volck der Son Gottes erſchei⸗ 
nen wuͤrde / vnd ſein gros wunderbarlich 
Werck ausrichten. 


Dazu hat Gott alſo dieſem Volck 
ein euſſerlich Regiment gefaſſet / das 
vom Auszug aus Egypto / bis zum Lei⸗ 
den vnd zur pfferſtehung Chriſtt/ 
j 5 43 Jar geſtanden iſt. 

8 Vnd 

== Vnd iſt auch ein beſondere wol⸗ 

| that Gottes geweſen / das er alſo eine ge 

wiſſe Schule vffgerichtet / vnd ſo lange 

| zeit erhalten hat / Dauon man gewislich 
gewuſt hat / das darin goͤttliche warheit / 
vnd etliche rechte Lerer / fur vnd fur zu 
finden waren. 


Wo nu weltliche Regiment ſind / 
da muͤſſen Buͤrgerliche geſetz ſein / von 
gerichten vnd ſtraffen der groben la⸗ 
ſtern / von Erbſchafften / von keuffen 
vnd verkeuffen etc , 


Vnd damit dieſes Volck / mit 

offentlichen klaren vnterſchieden von 
den Heiden abgeſondert werc / ſind da⸗ 
bey viel Ceremonien / von vnter ſchied 
der Speiſe / von Feſten vnd Opffern / 
geordnet. Vnd die weil der Meſſias hat 
in dieſem Volck erſcheinen ſollen / ſind 
die Ceremonien zu gleich Bilder vnd 
erinnerung geweſen von Meſſia / Als 
das Oſterlamb etc. Vnd iſt in ſumma 
M v en ſeer 

ein ſeer ſchoͤn / zierlich Regiment gewe⸗ 
ſen / desgleichen ſonſt vff er den kein Koͤ⸗ 
nigreich geſcheniſt * 
Neben dieſen zweien teilen der Ge 
ſetz / die man nennet ludiciales vnd Cere 
moniales, hat dieſes Volck noch andere / 
weit hoͤher vnd noͤtiger gebot gehabt / 
Die nicht ein vergengliche Ordnung 
ſind / Sondern ewige weisheit Gottes / 
die mit einem ſeer ſchwachen namen ge⸗ 
nennet wird / Lex moralis. Vnd ſind die 
Zehen gebot. Die man aber verſtehen 
ſol / wie ſie Gott ſelbs durch den 
HERRN Chriſtum / vnd durch die 
Propheten vnd Apoſteln / erkleret hat. 


Nu hat Gott in dieſem regiment 
Iſrael / beſondere ſtraffen vnd gnad er⸗ 
zeigt. Vnd wie wol ein teil dauon geriſ⸗ 
ſen iſt / fo iſt doch Juda ſv {ang blieben / 
bis der Son Gottes vnd Heiland er⸗ 
ſchienen iſt / vnd in dieſem Volck oͤffent⸗ 
lich geprediget hat / vnd zeugnis on 

ben / 

ben / Mit groſſen Mirakeln / vnd iſt ein 
Opffer worden / vnd aus dem tode wi⸗ 
derumb in das leben vfferſtanden / vnd 
hat den Heiligen Geiſt geſendet etc, 


Darnach hat Gott dieſes Regi⸗ 
ment nicht lenger erhalten. Hat auch da 
mit der Welt ein ſchreckliche zeugnis 
vnd erinnerung / wie er den vnglauben 
vnd andere Suͤnden ſtraffen wolle / fur⸗ 
geſtellet. Vnd ſind Jer uſalem vnd ande 
re Stedte / durch die R6mer grauſam⸗ 
lich zerſtoͤret wor den. 


Damit ſind gefallen jre vergengli⸗ 
che Geſetz / ludiciales vnd Ceremonia 
les. Vnd iſt in keinen weg Gottes wil⸗ 
le / das man die ſelbigen widerumb vff⸗ 
richten ſol / Wie etlich mal vngelarte / 
vffruͤriſche Menner / ſich vnterſtan⸗ 
den haben / die gewoͤnlichen Roͤmiſchen 
Recht abzuthun / vnd mit den Landguͤ⸗ 

tern an 

fern andere ordnung zu machen. Wie 
Muͤntzer vnd Straus / mit falſchem 
ſchein des Jubilei furgaben / die Ecker 
ſolten frey ſein etc. 

Auch hat der Bapſt / nach den Le 
uit iſchen Ceremonien / affenwerck ge⸗ 
macht / Hat ſich zu Aharon gemacht / 
hat vnterſchied der Speiſe geboten. 
Hat furgeben / die Muͤnche weren Na⸗ 
zarei , 5 
Dieſe / vnd allerley dergleichen ſro 

thum zu verhuͤten / mus man dieſen war 
hafftigen vnd noͤtigen verſtand in der 
Kirchen erhalten / das die Leuitiſchen Ce 
remomien / vnd Buͤrgerlichen geſetze in 
Moſe / die nicht von Natur in aller 
Menſchen verſtand gepflantzt ſind / jr 
ende haben mit Jeruſalem / Vnd binden 
vns gantz nicht. | 
Dicſes haben die Propheten zunor 
alſo verkuͤndiget. Vnd haben die Apo⸗ 
ſtel ſemptlich / in Actis cap.) 5. ein ernſt⸗ 
lich Decret dauon gemacht. Vnd hat 
Paulus 

Paulus zun Galatern vnd ſonſt / ſich 
gnugſam dauon erkleret. 


So fragſtu nu / Dieweil das 
geſetz Moſe gefallen iſt / vnd iſt jtzund 
nicht Suͤnde Schweinen fleiſch eſs 
ſen / War umb ſind dieſe werck ſuͤnde / 
die wider die Zehen gebot ſind / Tod⸗ 
ſchlag / Ehebruch / ſtelen / falſche Eid 
thuns etc. | 
Darauff ſol man wiſſen / 
das dieſe Lere / welche genent iſt Lex 
moralis, oder Zehen gebot / in rechtem 
verſtand / nicht ein vergenglich Geſetz | 
iſt. Iſt auch nicht erſt mit Moſe ange⸗ [| 
fangen / Sodern es iſt die ewige / vnwan 1 
delbare weisheit in Gott ſelbs / vnd die | 
ewige Regel der Gerechtigkeit / in ſei⸗ ö 
nem Goͤttlichen willen / die er aus vn⸗ 
aus ſprechlicher guͤtigkeit / in die ver⸗ 
nuͤnfftige Creaturen gebildet hat / Vnd 
hat ſie dar nach allezeit / fur vnd fur in ſen 
ner Kirchen / von Adams zeiten an / mit 
| | ſeiner 

ſeiner Predig erkleret vnd erholet / das 

wrr wiſſen ſollen / wie er ſelbs iſt / Nem⸗ 
lich / weiſe / guͤtig / warhafftig / gerecht / 
keuſch / Vnd das er wolle / das die ver⸗ 
nuͤnfftige Creatur jm gleichfoͤr mig ſein 
ſol / Oarumb er jr dieſe hohe Weisheit 
mit geteilet hat / Vnd züͤrne grauſam⸗ 

lich wider alies / das dieſer ſeiner vnwan 
delbaren Weisheit widerwertig iſt / vnd 
zer ſtoͤre eo. Vnd iſt der halben dieſe 
Weisheit vnd Regel in Gott / fur vnd 

| fur /das warhafftige vnd ſchreckliche vr 
teil in Gott / wider die Suͤnde / das iſt / 
wider alles / das dieſer Weisheit wider⸗ 
wertig iſt. 


Darumb / wie dieſe Weisheit 
vnd Regel in Gott ewig iſt / folget / das 
Gott nicht gefellig iſt in ewigkeit / vnd 
iſt Suͤnd / was der ſelbigen weisheit vnd 
Regel in Gott widerwertig iſt. Als Ab⸗ 
goͤtterey / Todſchlag / Ehebruch / ſtelen / 
falſche Eid thun etc. | 


Vnd 

Vnd damit wir Menſchen die⸗ 
ſes vrteil wider die Suͤnde wuͤſten vnd 
gros achteten / hat Gott dieſe ſeine wei 
heit vnd Regel mit ſo vielen gro 


zeichen in der Aus fuͤrung aus Egypto 


den Menſchen furgetragen / vnd bezeu⸗ 
get / das ge wislich er ſelb alſo ſey / vnd 
wolle zerſtoͤren / was dicſer ſeiner Weis 
heit vnd ſeinem Willen widerwertig 


iſt, 

Vnd hat als ein weiſer Meiſter / 
die Summa ordenlich in zehen Spruͤ⸗ 
che gefaſſet / die man aber alſo verſtehen 
ſol / wie er ſie ſelb erkleret hat. Darumb 
brauchen wir dieſen namen / Zehen ge⸗ 
bot / ſo offt wir von dieſem ewigen / vn⸗ 
wandelbaren Geſetz reden. 


Was nu Suͤnde iſt wider dieſe goͤtt⸗ 
liche / ewige Weisheit / iſt ſuͤnde in ewig 


keit / vnd iſt Gott nicht gefellig. Das 


aber dennoch Gott vns arme Menſchen 
annimet / billicht er darumb die Suͤnde 
micht / 

nicht / Sondern er hat ſeinen gerechten 
vnd groſſen zorn derhalben vff ſeinen 
Son Jheſum Chriſtum ausgegoſſen / 
vnd deſſelbigen Leiden / der vnſchuͤldig 
war / fur vns zur bezalung angenomen , 


Dieſen heimlichen wunderbar⸗ 
lichen Rat / werden wir in ewigkeit bey 
Gott klerer erkennen / Dennoch ſollen 
wir in dieſem Leben / als die Kindlin an⸗ 
fahen / dieſe goͤttliche Lere zu lernen / vnd 
zu betrachten / Das wir bedencken / das 
Suͤnde eine grauſame ſchreckliche zerſts 

rung iſt. Vnd dagegen / das dieſes vber⸗ 
ſchwengliche groſſe Bar mhertzigkeit iſt / 
das vns Gott dennoch anmmet / doch al 
ſo / das ſein gerechter vnd groſſer zorn 
vber den vnſchuͤldigen vnd liebſten Son 
ausgegoſſen wird. Dauon redet Pau⸗ 
lus / da er ſpricht / Gratia exuberat ſu⸗ 
pra delictum, Die Gnade iſt mechtiger 
denn die Suͤnde. Vnd alſo werden wir 
frey / durch den Son Gottes / vom ewi⸗ 
. gen 

gen zorn / welchen dieſes goͤttliche Ges 
ſetz / das iſt / Gottes weisheit vnd gerech⸗ 
tigkeit vff vns hette ausgoſſen / wenn der 
HERR Chriſtus nicht Mittler vnd 
Verſuͤner worden were. 


Wenn nu S. Paulus ſpricht / wir 
ſind ledig von dieſem Geſetz / So verſte 
he / von der ewigen ſtraff / ſo wir durch 

glauben an den HERRN Chriſtum 
vergebung der Suͤnden / vnd Gnad er⸗ 
langen / vnd mit ſeiner Gerechtigkeit be⸗ 
kleidet werden. 

Vnd bleibet zu gleich Gottes 
ewige Weisheit vnd Gerechtigkeit / der 
wir forthin gehorſam ſein ſollen , Vnd 
wircket der Son Gottes ſelbſt in vns Le 
ben / vnd gibet ſeinen Heiligen Geiſt / 
das der gehorſam angefangen werde. 
Vnd zerbricht Gott dieſen ſuͤndigen 
Leib / damit er bezeuget / das jm die 
Suͤnde nicht ge fellig iſt / vnd das er ſie 

gewislich zerſtoͤret. : 

| | Darumb 

Darumb ſollen die Prediger d-- 
Zehen gebot vleiſſig predigen / vnd aus 
Gottes wort erkleren / Das man aus 
goͤttlichem zeugnis wiſſe / was Suͤnde 
ſey / vnd dagegen / welche werck Gott ge 
fellig ſind. Vnd ſollen dabey die Erloͤ⸗ 
ſung / Gnad vnd Seligkeit / die wir ha⸗ 
ben durch den Son Gottes / dem volck 
auch trewlich furtragen. 


Vom Ebcitand. 

Der Eheſtand iſt ein zuſamen 
fuͤgung / durch Gott mit beſonderem 
Rat vnd ausgedrucktem wort geor d⸗ 
net / vnd vnzertrenlich / allein zweier 
Menſchen / eines einigen Mans / vnd ei⸗ 
ner einigen Frawen / welchen Perſonen 
Gott die vermiſchung zugelaſſen hat / 
zur geburt / oder verbotene ver miſchung 
zu verhuͤten. 


Vnd iſt die ver ordnunge dieſes 
Standes im Paradis geſchehen / mit 
F die en 

dieſen worten / Es ſollen zwey ein fleiſch 
ſein / das iſt / vnzertrenlich zuſamen gefuͤ 
get. Vnd ſind als bald im Paradis / mit 
dieſen worten / alle andere vermiſchun⸗ 
gen auſſer dem Eheſtand verboten. Vnd 
hat der HERR Chriſtus dieſe wort er⸗ | 
holet / Matth. 9 / Vnd den Cheſtand wi ö 
derumb in dieſelbige erſte Ordnung ge⸗ 
richtet / vnd reguliret. | 

| So ſind nu alle vermiſchungen 
auſſer dem Eheſtand / ſuͤnde wider Gott. 
die Gott gewis lich ſtraffet in dieſem le⸗ 
ben / vnd in ewigkeit / in allen / die nicht be 
kert werden. Wie dieſe wort ausdruͤck⸗ 
lich ſagen / Ebreos 3. Die Hurer vnd 
Ehebrecher wird Gott ſtraffen / Vnd 
j. Cor. 6. Die Hurer vnd Ehebrecher etc. 
werden das reich Gottes nicht erben. 


Dieſes alles ſollen die Prediger 
mit groſſem er | den Leuten furtra-⸗ 
gen / vnd alle vnzucht / mit goͤttlichem 
wort / vnd anzeigung der Exempel / als 

N ij Dauids / 

Daude / des ſtams Ben Jamin / So⸗ 
doma / vnd anderer ſtraffen. 

So ſol auch durch weltliche Ober 
keit / ein ernſt erzeigt werden / vneheliche 
beywonungen / vnd Ehebruch / vnd an⸗ 
dere vnzucht / vnnachleſſig zu ſtraffen / 
vff das weniger Leut in vnzucht leben. 
Denn das iſt gewislich war / das von we 
gen ſolcher Suͤnden / gange Land ge⸗ 

ſtrafft werden / Wie mit dem Stam 
Ben Jamin / vnd mit Dauid geschehen. 
Vnd ſind zu allen zeiten viel Exempel. 


Wer nu nicht auſſer dem Ehe⸗ 
ſtande rein lebet / iſt Gott dieſen gehor⸗ 
ſam ſchuͤldig / das er in Ehelicher keuſch⸗ 
heit lebe. 


Oi iſt dieſes hie beſonder 
wol zu mercken Rechte geſetze 
vom Eheſtand / ſind allezeit / al⸗ 
lein in der warhafftigen Kirchen gewe⸗ 
ſen / da der Eheſtand durch beſondere 
Gottes gabe recht erhalten ſt Bey den 
Heiden / 

Heiden / ob gleich der namen des Ehe⸗ 
ſtandes blieben iſt / ſo iſt doch viel grauſa 
mer vnzucht dabey oͤffentlich zugelaſſen 
geweſen. Zu dieſer zeit / die Tuͤrcken ver 
keuffen jre Weiber wenn ſie wollen. 


In den Secten / haben die Teuffel | 
| vber die maſſen groſſe wuͤterey angerich | 
tet. Etliche haben ſeer heilig ſein wollen / | 
| haben den Eheſtand fur Stind gehals 
| ten / vnd allen denen verboten / die hei⸗ 
lig ſein wolten / Als Martion / Tatia⸗ 
nus / Hierax vnd andere. Martion hat 
einem Diacono in Cypro das Weib weg 
gefuͤrt / die nach etlichen jaren wider⸗ 
umb zu jrem Eheman komen iſt / vnd 
viel von derſelbigen Ketzer vnzucht an⸗ 
Dagegen andere Secten / als Car 
pocrates vnd andere / haben geleret / jre 
Geſellen ſolten die Weiber laſſen ge⸗ 
mein ſein. Wiewol nu dieſe vntugend al 
fo grob iſt / das es ſcheinet / als ſind ſolche 
N ij Hiſto 

Hiſtorien aus haſs ertichtet / ſo ſind ſie 
doch von ſolchen warhafftigen Leuten / 
als von Clemente Alexandrino ſo eigent 
lich beſchrieben / das nicht dauon zu zwei 
ueln iſt. Vnd hat ſich bey den Wider⸗ 
teuffern auch viel grober vnzucht zuge⸗ 
tragen. Dieſes alles iſt dar umb zu mers 
cken / das wir der Teuffel groſſe bosheit 
betrachten / vnd fuͤrſichtiger ſind / vnd 
dabey dieſes zeichen erkennen / Welche 
Secta den Eheſtand ſchendet / die hat 
des Teufels brandmal / wie aus druͤckuͤch 
geſchrieben iſt / . Timoth. 4, Vnd hat 
andere jrthum mehr. 


Aus dieſem allen iſt nu oͤffentlich / 
die weil der Bapſt / ſeine Biſſchoue / 
Thumherrn / Muͤnche vnd andere / die 
den Eheſtand verbieten / oͤffentlich wi⸗ 
der Gott thun / vnd vnzucht ſtercken 

vnd heuffen / das ſie Gottes vnd rech⸗ 
ter Kirchen feinde ſind / Vnd haben viel 
mehr jrthum vnd Abgoͤtterey. Denn 
vnzucht 

1 vnzucht wird gemeinigllch auch mit 
blindheit vnd vnſinnigkeit geſtrafft / wie 
Rom. j. geſchrie ben iſt. 


| Vnd fan dieſen groſſen ſchaden kei 

| ne Creatur begreiffen / den das Ehever⸗ 

bot gebracht hat. Daraus ſo viel vn⸗ 
zucht gefolget / rechte anruffung Got⸗ 
tes verhindert / Gottes erkentnis vers 
loſſchen / vnd die hertzen blind vnd vnſin 
nig worden / vnd viel hundert tauſent 
Seelen in ewige ſtraff gefallen ſind / vnd 
hat Gottes zorn gantze Land zerſtoͤret. 
Denn das kſt gantz gewis / das die groſ⸗ 
ſen ſtraffen / Krieg vnd ver wuͤſtungen / 
gemeine blindheit vnd finſtermus in der 
Lere / elend der Kinder vnd Nachkomen / 
durch die Welt gehen / furncmlich von 
wegen der Abgoͤtterey / Todſchlages vnd 


Vnzucht. 


Vnd ſollen die Prediger zu gleich 
rechte Lere vom Eheſtand / vnd von 
ij Gottes 


” 

Gottes zorn wider alle vnzucht / dem 
Volck furtrage. Vnd dabey ſelbs 
Gott bitten / vnd das Volck zu beten 
ver manen / das vns Gott / der reinig⸗ 
keit vnd Keuſcheit liebet / wolle gnedig⸗ 
lich regieren vnd bewaren / das wir nicht 
mit vnzucht befleckt werden / Sondern 
das wir jn mit gutem gewiſſen anruffen 
koͤnnen / Vnd nicht in blindheit vnd vn⸗ 
ſinnigkeit fallen / vnd andere leibliche 
ſtraffen vns zu ſchweer werden. Denn 
alſo iſt geſchrieben im buch der Weis⸗ 
heit / Cap. 8. Dieſes iſt auch weisheit / 
wiſſen / das Kcuſcheit Gottes gabe iſt / 
vnd dar umb habe ich jn gebeten. Vnd 
im Ehe ſtand Chriſtlich leben / iſt auch 
keuſcheit 


Vnd ſollen die Leut offt crin- 
nert werden / das ſie betrachten / war⸗ 
umb Gott dieſe Tugend ſo hoch vnd 
ernſtlich geboten — Nemllich / das wir 
dieſe Tugend verſtehen / vnd damit klas- 

| re 

re vnterſchied zwiſſchen Gott vnd den 
Teuffeln machen ſollen. Denn die weil 
wir Gott nicht mit leiblichen augen an⸗ 
ſchawen / vnd nicht mit vnſern henden 
ergreiffen koͤnnen / — 4 wir jn mit 
den augen des Glaubens anſchawen / 


vnd bedencken / wo er ſich geoffenbaret 


hat / vnd wie er ſich in ſeinem Wort zu 
erkennen gibet / vnd ſich von allen an⸗ 


dern dingen / vnd ſonderlich von den 


Teufeln / vnter ſcheidet. Nu iſt dieſe vn⸗ 


terſcheid ſeer klar. Die Teufel haben luſt 


an vnzucht / treiben dazu viel tauſent 
Menſchen / vnd thun ſolchs Goͤtt zu 
verdries / vnd zu verderbung der elen⸗ 
den Menſchen. Dagegen iſt Gott ein 
rein Weſen / vnd wil / das wir jm gleich⸗ 
foͤrmig ſein / Er wil vns auch ſelbs 
Keuſcheit geben / vnd Keuſcheit mit an⸗ 
dern gaben zieren / Wie er an Joſeph 
er zeiget hat. 

Dieſen vnterſchied ſollen wir in 
vnſerm Gebet betrachten / das wir den 
warhafftigen Gott anſprechen / der rein 
iſt / vnd Keuſcheit lie bet / vnd jn vnter⸗ 
ſcheiden von allen vnreinen dingen. 
Wrr ſollen auch als denn vnſer ſelb vn⸗ 
reinigkeit erkennen vnd beklagen. 


% | Vnd iſt viel heimlicher vnd ho⸗ 


Frawen / vnd von ordnung der Ehe. 
Denn Gott hette wol eine andere weiſe 
gefunden / dadurch Menſchen geboren 
weren. Er wil aber / das im Menſchli⸗ 
chem geſchlecht eine Kirche ſey / darumb 
hat er zwo Perſon erſtlich erſchaffen / 
vnd nemlich den Man vnd das Weib / 
das ein hertzliche / ordentliche liebe ſein 
moͤchte / Vnd bedeut der Man den ewi⸗ 

gen Son Gottes / vnd die Fraw / die 
— Natur / die er an ſich geno⸗ 
men hat / 


Ordinanden. 


men hat / Vnd die hertzliche liebe im 


Man gegen der Frawen / bedeutet die 
hertzliche Liebe im Son Gottes / gegen 
der menſch lichen Natur / vnd gegen vns. 


Vnd alle ſolche betrachtung / ſol 
vns bewegen / den Eheſtand zu ehren / 
als ein beſonder goͤttlich Werck / das 
aus hoher Weisheit alſo beſchloſſen iſt / 
vnd Gottes Weisheit preiſen. Zu die⸗ 
ſer Ehrerbietung gehoͤret auch / das 
Eheleut ſelb zuͤchtiglich vnd freundlich 
miteinander leben / vnd ſelbſt auch Got⸗ 
* tes Kirche ſind / wie Adam vnd Heua / 
Zacharias vnd Eliſabeth geweſen ſind. 


Was weiter vom E heſtand zu wiſ⸗ 
ſen iſt / wird zum teil hernach in den Kir 
chengerichten gemeldet. 


Ver⸗ 


— o 


Sermanung 


zu den wirdigen Herrn Paſtorn 
in allen Kirchen / das ſie das 
Volck von den Ehege⸗ 
luͤbden offt Chriſtlich 
erinnern wollen. 


7 Lle Menſchen ſol⸗ 

len offt betrachten / das 

Gott ein weiſe / warhaff 

tig / gerecht / wolthetig / 

fcuſch vnd rein Weſen 

ſt / wie er ſich in ſeinem 
Geſetz / vnd in oͤffentlichen ſtraffen klar 
lich geoffenbart hat / vnd iſt nicht zwei 
uel / nach Blutſchanden vnd andern ver 
boten vermiſchungen / folgen gewislich 

auch in dieſem kurtzen ſterblichen leben 
viel vnd groſſe ſtraffen / dadurch Gott 
ſcuien warhafftigen ernſten zorn erzei⸗ 

get / 


get / Wie wol viel gottloſer Menſchen 
nicht betrachten wollen / das Gott der 
ſtraffer ſey / die muͤſſen aber bald ernach 


in der ſtraff bekennen / das Gott gewis⸗ 


lich ein ernſten groſſen zorn hab wider 
dieſe vnd ander Suͤnden / vnd ſonder⸗ 
lich wider Blut ſchanden / Wie er in ſet 
nem Wort / vnd in den Exempeln an⸗ 
zeigt. Denn alſo iſt geſchrie ben im drit⸗ 
ten buch Moſe / Alle Menſchen / die die⸗ 
ſer grewel eine thun / werden aus dem 
volck vertilget werden. Vnd merck das 


ausdrucklich geſagt iſt / Alle Menſchen / 


hie iſt niemand ausgenomen / Keiſer / Ko 
nig / Fuͤrſten / Herrn vnd geringe Perſo 
nen / Man vnd Frawen etc. Vnd in den 
Exempeln von vertilgung der Stedte 
Sodoma vnd Gomorra etc. vnd des 
gantzen volcks Canaan / vnd in der ſtraff 


Dauids / iſt ausgedruckt / das Gott 


der Richter vnd Straffer ſey / Vnd iſt 
dieſes darumb geſchrieben / das wir alle 
in anderer ſtraffen dieſes erkennen / vnd 
bekennen / 


Examen der Ordinanden. Joz 


re 


Examen der 


bekennen / das Gott gewislich gegen⸗ 
wertig Richter vnd Straffer iſt / das 
ſich etliche bekeren / vnd das die andern / 
die ſich nicht wollen bekeren nach der 
leiblichen ſtraff in ewige angſt vnd 
ſchmertzen fallen. 


Von dieſem vrteil Gottes ſol 
man die Kirchen offt erinnern / vnd das 
Volck vnterweiſen / das ſie alle verbo⸗ 
tene vermiſchungen meiden / Vnd da⸗ 

bey wiſſen / das der Eheſtand Gott ge⸗ 
fellig iſt / vnd das man jn Gott zu ehren 
mit zucht / ehrerbietunz vnd Gottes 
anruffung anfahen / vnd fur vnd fur 
darin zuͤchtiglich / geduͤltiglich / freund⸗ 
lich lebe / das beide Eheliche Perſon ein 
Kirche Gottes ſein / mit eintrechtigem 
hertzen Gott anruffen / dancken / prei⸗ 
ſen / einander mit dem Gebet helffen / 
Kindlin vffzihen / vnd alſo in Gottes 
furcht vnd glauben jr leben zu einem fe 
ligen ende bringen moͤgen / das ſie auch in 
ewigkeit 


Ordinanden. 


ewigkeit in der himliſchen Kirchen ſich 
miteinander frewen vnd Gott dancken. 


Wie nu vom Eheſtand die Kir⸗ 
chen ſollen vnterricht werden / wiſſen ver 
ſtendige Prediger / vnd iſt hochnoͤtig / 
das rechte lere vom Eheſtand dem 
Volck offt furgetragen werde / den Jun 
gen vnd Alten zu gut / Doch iſt oͤffent⸗ 
lich / das in ſonderheit ſolchs dem n 
Volk ſeer noͤiig iſt. 


Vnd ſonderlich ſollen wir alle mer⸗ 
cken die erſte liebliche Eheſtifftung / da 
uon im erſten Buch Moſe im andern 
Capitel / dieſe wort ſtehen / Vnd der 
HERR hat die Heua fur den Adam 
gebracht. Hie ſtehet der Son Gottes 
ſelb / der mit Adam redet / vnd ſihet jn 
Adam / vnd hoͤret jn reden mit leiblichen 
ohren / vnd fuͤlet dic goͤttliche Rede / vnd 
jr krafft / vnd rechte Lieb im hertzen / das 
er weis / das jm Gott dieſe Jungfraw 
an die hand gibet vnd vertrawet / * ſie 

ein 

ſein Ehelich weib ſein ſol / als ſo ein eher 
licher gottfuͤrchtiger Vater ſeine liebe 
gott fuͤrchtige vnd zuͤchtige Tochter / ei⸗ 
nem gottfuͤrchtigen / ehrlichem Man / 
der ſie zur ehe begert / in Gottes namen 
ſelb an die hand gibet / vnd vertrawet / 
Wie ſolchs in ehrlichen vertrawungen 
in den Kirchen gewoͤnlich iſt. | 


Warum iſt nu dieſes alſo geſche 
hen vnd geſchrieben? Erſtlich darumb / 
das Gott mit dieſer oͤffentlichen rede 
vnd vertrawung hat wollen offenbaren 
vnd bezeugen / das er den Eheſtand ein⸗ 
ſetzt vnd ordnet / wie auch als bald die 
Regel darauff folget / darin alle andere 
vermiſchungen verboten ſind / Es ſol⸗ 
len zwo perſon / ein Man vnd ein 
Weib / ein fleiſch ſein / das iſt / vnzertren 
lich zuſamen gefuͤget ſein. 


Die ander vrſach iſt / das 
Gott offenbart vnd bezeuget / das er als 
Vater / 


— — — —— 


O rdinanden. 


Vater / bey den Eheleuten ſein wolle / 
wolle jnen vaterliche huͤlff thun mit na⸗ 
rung vnd ſchutz / wie er da dem Adam 
= cua den ſchonen Luſtgarten gi⸗ 
et. | 
Die dritte vrſach / das er of⸗ 


fenbart vnd bezeuget / das er auch als 


Vater ſtraffen wolle / ſo ſic ſich vngebuͤr 
lich halten. | | 

Die vierde vrſach / das ſie 
wiſſen ſollen / das alle andere vermiſchun 
gen / die Gott nicht billicht / verboten / 
ſuͤnd vnd ſtrefflich ſind / Darumb der 
HERR Chriſtus ſpricht / Was Gott 
zuſamen gefuͤget hat etc, 

Die fuͤnffte vrſach / iſt die be 
deutung / wie Gott die Junfraw zu 
Adam bringet / alſo ſol des natuͤrlichen 
Vaters be willigung vnd huͤlff ete dabey 
ſein / ſo die Kinder ehelich werden. 
Die ſechſte o. iſt die be⸗ 


deutung 

Examen der 
deutung von der Kirchen / das Gott mit 
dieſen Perſonen Adam vnd Heua / ſei⸗ 
ne kirchen in menſchlichem geſchlecht 
anfehet / vnd hat darumb zwo Perſonen 
geſchaffen / das ſie ein Kirche ſein ſollen / 

Gott ſemptlich anruffen vnd preiſen / 
Vnd ſind viel hoher Lere in den ſelbigen 
kurtzen worten gefaſſet / da der Text 
ſpricht / Vnd der HERR hat die Heua 

fur den Adam gebracht. | 


Dieweil aber das Volck vnuor⸗ 
ſichtig iſt / vnd viel in verbotenen graden 
der Sipſchafft oder Sch wagerſchafft / 
ſich zu freien vnterſtehen / iſt offt bedacht 
worden / das die Paſtores alle jar ein 
mal oder zwey mal dem volck erinne⸗ 
rung thun / mit welchen Perſonen kein 
Ehe ſein kan / Dauon ſolten die Paſtores 
das ) 8. Capitel im dritten Buch Moſe 
dem Volck furleſen / vnd in rechtem ver 
ſtand erkleren / vnd moͤgen dieſe folgen⸗ 
de erinnerung alſo dabey thun. 


Ordinanden. 


Die erſte Regel von Sip⸗ 
ſchafft / alle vermiſchung zwiſſchen Va 
ter / Tochter / Kindskind. Item zwiſſchen 
Mutter / Son vnd Kindskind / hat 
Gott vnwandelbarlich verboten / vnd 
ſtrafft ſie mit den ſchrecklichſten leibli⸗ 
chen ſtraffen / vnd ſo nicht bekerung ge⸗ 
ſchiet mit ewigen ſtraffen / Vnd dieſe Re 
gel in der rechten Linien / vff vnd nider / 
bindet alle Perſonen. 


, Die ander Regel / Alle ver⸗ 
miſchung zwiſſchen Bruder vnd Schwe 
ſter / Item / zwiſſchen dir vnd deins Va⸗ 
ters / Item / deiner Mutter / Bruder 
oder Schweſter / iſt verboten. Daraus 
klar iſt / das keiner ſeines Bruders oder 
ſeiner Schweſter tochter nemen ſol / vnd 
keine jrs Bruders oder Schweſter ſon 


haben ſol / Die weil denn dieſe Frage offt 


furfelt / ſollen die Paſtores die Leut deut 
lich vnterrichten / das dieſe vermiſchung 
im goͤttlichen Geſetz 8 verboten iſt. 


1 
1 
/ 
[ 

Die dritte Regel / Wiewol 
goͤttliche Recht zugeben / das zwiſſchen 
zweier Bruͤder oder Schweſter kinder 
ein Ehe ſein moͤge / ſo iſt doch vmb zucht | 
willen / in gemeinen Landrechten dieſer 
grad auch verboten / Dauon ſollen die 
Leut erinnert werden. | 


Auch iſt in der Landordnung dies 
| ſer Land verboten/in tertio gradu in 
| Linea inæquali zu freien / Nemlich / du 
| | ſolt nicht deines Vaters / Bruders oder 
| Schweſter kinds kind nemen , 


| Von Schwagerſchafften. 
| Die erſte Regel / alle ver⸗ 
miſchung zwiſſchen dir vnd deines Wa 
bes Mutter vnd Grosmutter. Item / 
zwiſſchen deinem Weib vnd deinem 
| Vater / vnd ſeinem Bruder vnd Gross 
vater. Item zwiſſchen ſtiff Vater vnd 
ſtiff Tochter. Item / zwiſſchen ſtiff Mut⸗ 


ter 

ter vnd ſtiff Son. Item / zwiſſchen dir 
vnd deines Weibes ſtiff Mutter. Item / 


zwiſſchen deinem Weib vnd deinem 
ſtiff Vater / iſt in goͤttlichem Geſetz ver⸗ 
boten. 

Die weil denn fragen furfallen / 
ob der ſtiff Vater nach abſterben ſcines 
Weibs / die ſtiff Tochter nemen moͤge e 
Iſt antwort / das dieſes ausdrucklich in 
Gottes geſetz verboten iſt. 


Item / der ſtiff Vater ſol auch der 
ſtiff Tochter tochter nicht nemen. 


Weiter wird gefragt / ob er moͤ⸗ 


ge ſeines ver ſtorbenen ſtiff Sons nach⸗ 


gelaſſene Widfraw nemen? Dauon 
ſpricht der Text in Keiſer lichen rechten / 
das dieſe vermiſchung auch verboten 
ſein ſol. Digeſtis, de Ritu numptiarum, 
Lege, uxorem. Dieſes iſt darumb zu 
erinnern / denn dieſe Frage offt an die 
Paſtores vnd Conſiſtoria gelanget. 

| O nj Die 

\ 

Die ander Regel / In goͤtt + 

lichem Geſetz iſt auch die vermiſchung 

verboten / zwiſſchen dir vnd deines Va 

ters oder Mutter bruders Weib / 

Vnd alſo zwiſſchen einem Weib vnd 

— Vaters oder Mutter ſchweſter 
an * 


Die dritte Regel / In gemei⸗ 
nen Landrechten iſt aus gutem grund 
der vermiſchung verboten zwiſſchen dir 
vnd deines verſtorbenen Webs ſchwe⸗ 
ſter. Item / zwiſſchen einer Frawen vnd 
jres Mans bruder / Ein man ſol nicht 
zwo Sch weſtern nemen. Item / ein 
Weib ſol nicht zween Bruͤder nemen . 
Dieſe Frage iſt auch etlich mal furgefal- 
len. 


Vnd der Text in Moſe verbeut 
aus druͤcklich ver miſſchung zwiſſchen dir 
vnd deines Weibes ſchweſter oder bru⸗ 
der Tochter. 

Die vier de 


Die vierde Regel / Zweon 
Bruͤder muͤgen zwo Schweſtern ehe- 
lich haben / als Joſeph vnd Cleophas 
ſind Bruͤder geweſen / die haben zwo 
Schweſtern gehabt / die ove 
Mariam / vnd jre Schweſtek . Alſo 
moͤchſtu deines Schwagers ſchweſter ne 
men. ; 

Dieſe Regeln / oder der gleichen / 
die an jeden ort die Conſiſtoria beden⸗ 
cken / ſind dem Volck jarlich ein mal 
oder zwey neben dem js Capitel; im 
dritten Buch Moſe fur zu lefen / die 
jungen Leut von Gottes willen vnd 
zorn in dieſen ſachen zu ermneren / Vnd 
ſollen die Paſtores ſelb bey den Conſi⸗ 
ſtorien rat ſuchen / wenn ſachen furfal⸗ 
len / da von ſie zweiueln. 


Vnd iſt ſeer not / offt dem Volck 
rechte lere vom Eheſtand vnd Chriſt⸗ 
licher vnd Gott gefelliger keuſcheit vnd 
remnugkeit fur zutragen / Vnd ob gleich 

O mj ſolchs 

ſolchs nicht bey allen Ve nſchen beſſe⸗ 
rung wircket / ſo liſt doch Gottes wort 
in ſeiner Kirchen nicht gantz vergeb⸗ 
lich / Er wil etliche dadurch bekeren / 
vnd etliche im guten ſtercken / Wie die 
Predigt ſpricht Matth.) 3. vom Sa⸗ 
men / der vff vngleiche felder felt , 


Vnd iſt gewislich war / das 
vleiſſige betrachtung von Gottes ge⸗ 
bot vnd von den ſchrecklichen ſtraffen / 
in vielen hertzen gute frucht bringt / 
Dar umb auch Gott beſonder dieſe Le⸗ 
re offt verkuͤndigt vnd erholet hat. 
Dieſes alles iſt ja darumb geſchehen 
vnd geſchrieben / das mans fur vnd fur 
predigen vnd betr achten ſol / So ſpricht 
auch der Son Gottes ſelb zu Abra⸗ 
ham / Er wolle jm ſagen / das er Sodo⸗ 
ma vmb der Suͤnden willen vertilgen 
wolle / Denn Abraham werde dieſes 
vrteil Gottes ſeinen Kindern vnd 
Kindsfkindern trewlich predigen. Dar⸗ 
umb 


umb ſollen wir dieſe Lere auch offt an⸗ 
dern furtragen / vnd ſelb betrachten. 


Vnd iſt dieſes ſeer wol zu mers 
cken / das bey keinem abgoͤttiſchen volck 
in der gantzen Welt / rechte Lere vom 


Eheſtand vnd — blieben iſt / denn 


allein in der warhafftigen Kirchen Got 
tes / da hat Gott ſein Gebot erhalten / 
Vnd iſt dieſes ein beſondere hohe ehre 
der warhafftigen Kirchen / vnd iſt ein 
oͤffentlich Zeugnis wider alle Abgoͤtti⸗ 
ſche / das allein dieſes Heufflin / Gottes 
volck ſey / bey welchem dieſe ſeine war⸗ 
heit geblieben iſt. 


S. Paulus ſetzt dieſes auch fur 
ein Zeichen vnd Kennfehnlin der Ketzer 
vnd Rottengeiſter / das ſie die Ehe ver⸗ 
bieten / vnzucht billichen vnd ſtercken 
werden / als Martion vnd andere / die 
Ehe gantz verboten haben allen Men⸗ 
ſchen. Carpocrates e 

v als 

als ein heilig wer gelert / das die Wei⸗ 
ber gemein ſein ſolten / Wie nu in den 
ſelbigen dieſe j rthum / Teuffels brand⸗ 
mal geweſen ſind / dabey die Gott fuͤrch 
tigen erkennet haben / das Martion / 
Carpocrates vnd dergleichen / nicht 
Gottes Kirche ſind / Alſo ſoltu jtzund 
auch wiſſen / das Bapſt vnd Biſchoff / 
die den Eheſtand verbieten / vnd Wi⸗ 
derteuffer / die ſonſt den Eheſtand zer⸗ 
re iſſen / nicht Gottes kirche ſind / Vnd 
iſt dieſer troſt in vnſern Kirchen gros 
zu achten / das Gott rechte Lere / vnd 
recht beſtelte Gericht von dem Eheſtand 
in vnſern Kirchen gibet / Er wolle auch 
gnade geben / das viel Menſchen rechter 

Lere folgen / vnd jn in Chriſllicher 
keuſcheit anruffen. 


Vber dieſes alles / iſt dieſes auch 
zu betrachten / das Gott wil / das man 
dauon recht predigen ſol / zum vrteil wi⸗ 
der die vn einen Teufel. 

Dieſe 


— —, 

Dieſe kurtze erinnerung iſt hie an⸗ l 
gehengt / vnd wolle ein jeder ſelb das | 
goͤttlich Vrteil betrachten / . Corinth. ; 

Hurer / Ehebrecher / vnd Blutſchen⸗ 
der etc. werden das reich Gottes nicht | ; 
erben / Vnd wolle Gott gehorſam ſein / ; 
vnzucht flihen / vnd Gott vmb gnad ; 
vnd halff zur keuſcheit anruffen. | 
5 


Es iſt auch alle weltliche Ober⸗ 
keit ſchuͤldig / oͤffentliche Ehebruch / vnd ; 
andere oͤffentlich onzucht ernſtlich zu | 
ſtraffen. Der allmechtige / warhafftig f 
Gott / Vater vnſers HERRN Iheſu 
Chriſti / der gewislich keuſcheit liebet / 

wolle vns alle gnediglich regieren 1 
zu ſeinem gehorſam zu als | | 
len Geboten / N 


Amen. 

Yon weltlicher 
Oberkcit . 
Ob die Widerteuffer recht ſa⸗ 
gen / das weltliche Oberkeit / 
gericht / vnd rechtmeſſige ſtraf⸗ 
fen / eitel Suͤnde ſey / vnd das 
ein Chriſtlicher Menſch nicht 
ſol weltliche Regierung has 
bene | 
Antwort/Dieſelere der Wi⸗ 
derteuffer / iſt gewislich Teufliſche luͤ⸗ 
gen / vnd leſterung wider Gottes weis⸗ 
heit vnd gaben / Vnd iſt vrſach zu Vff⸗ 
rhurn / mord / vnd zerſtoͤrungen. Vnd 
ſollen die Leut vleiſſig bericht werden / 
von beiden Emptern / dem Predig⸗ 


ampt / vnd der weltlichen Regierung / 
vnd von vnterſchied der ſelbigen. 


Sage vnter ſchied. 


— —__ 

Das Predigampt iſt ein be⸗ 
fehl / den Gott mit ausgedruckten wor⸗ | 
ten geben hat / das heilig Euangelium | 
zu predigen / Sacramenta zu reichen / «} 
Sinden zu vergeben / Prediger ſampt | 
der Kirchen zu ordnen / Suͤnde zu ſtraf⸗ 
fen / allein mit Gottes wort / vnd nicht 1 
mit leiblicher gewalt. Vnd iſt Gott 1 
durch dieſes Ampt krefftig / Gibet ver⸗ ö 
gebung der Suͤnden / Heiligen Geiſt / f 
Leben vnd Tr oſt / vnd ewige Seligkeit. 


Von dicſem befehl redet der 


HER Chriſtus / Johan. 2 0. Wie 
mich der Vater geſand hat / alſo ſende #1 
ich euch. Jn dieſen worten iſt klar ausge | 


druckt / erſtlich / das die goͤttliche Maie⸗ 
ſtet ſelbſt das Predigampt eingeſetzt hat / 214 
Vnd dazu den Son erſtlich geweihet / {| 
der den Vetern vnd Propheten ſcin 14 
Wort geoffenbaret hat / vnd hat er⸗ 
nach ſichtbar in menſchlicher Natur ge 
predigt / vnd die Apoſteln a 10 

fehl gethan / fur vnd fur Prediger zu be⸗ 
ruffen. Vnd bleꝛbet doch allezeit der 
Son Gottes Hohe prieſter/der das Pre 
digampt erhelt / Iſt krefftig dadurch / 
Wie Ephe. 4. geſchrieben aſt / Er ſitzt 
zur rechten hand des ewigen Vaters / 
das er gaben ſende den Menſchen / Pro⸗ 

pheten / Apoſteln / Hirten vnd Lerer , 


Weiter / in worten Joh. 20. 
iſt begriffen / das goͤttliche Maie ſtet wil 
krefftig ſein / durch der Apoſteln vnd al⸗ 
ler beruffenen / predigt / Wie ſie durch 
die predigt des HERRN Chriſti ſclb 
krefftig geweſen iſt. 

Zum dritten / Iſt in dieſen 
worten auch angezeigt / das das Predig⸗ 
ampt nicht weltliche macht vnd leib⸗ 
licher zwang iſt, 

um vierden / Was es pre⸗ 
digen ſol / Nemlich / was der YERN 
Chriſtus ſelbſt gepredigt h hat. Dis alles 
iſt acfaſſet in diche rede / Wie mich der 
Vater geſand hat. Welt⸗ 


O rdinanden. 


Eltliche Oberkeit iſ ein 
Ampt / das Gott im gangen 
menſchlichen geſchlecht geord⸗ 


W 


net hat / vnd ſelb erhelt / ſtarck oder 


ſchwach / in groͤſſern oder kleinern zer⸗ 
ruͤttungen / zu erhaltung euſſerſicher 
zucht / nach allen Gottes geboten / Vnd 
die Vngehorſamen zu ſtraffen mit leid⸗ 
lichen ſtraffen / vnd mit dem Schwert. 
Dadurch Gott beides ausrichtet / Er⸗ 
innert alle Menſchen mit dieſenſtraffen / 
das er weiſe vnd gerecht iſt / Vnd reu⸗ 
met die Blut hunde weg / dadurch die 
Teuffel gerne wolten das gantz menſch⸗ 
liche Leben zerſtoͤren. N 


Vnd iſt hie beides wolzu mercken / 
Es iſt leider viel groſſer / jemmerlicher 
vnordnung / vnruhe vnd zerruͤttung im 
gantzen menſchlichen geſchlecht / ſtoltz / 
vnzucht / raub / mord / vnrechte kriege etc, 
Denn die ſuͤndige Natur iſt wild vnd 
freuel / dabey treiben die Teuffel viel 

Menſchen / 

Menſchen / vnd wolten gerne alles vers 
wuͤſten / machen Tyrannen / Vffrhuͤrer / 
Moͤr der ete. | | 


Dieſe boͤſe ding ſind nicht von 
Gott / ſondern von Teufeln/ vnd von 
der ſuͤndigen menſchlichen Natur / die 
wider Gottes ordnung ſtreiten. Als 
wenn viel Wolffe vnter die Schaff ko⸗ 
men / vnd der Hirt mit den Hunden weh 
ret / ſo viel er kan / vnd errettet etliche 
Scheflin. 


Aſo / wie wol ſolcher jamer gros 
iſt / ſo ſind dennoch die rechten Geſetz / 
goͤttliche Weisheit / vnd ſind gericht 
vnd ſtraffen / vnd erhaltung des menſch 
lichen geſchlechts / ſo fern das nicht al⸗ 
les wuͤſt werde / Gottes werck. Der iſt 
der Hirte / vnd ſind etliche trewe Re⸗ 
genten ſeine 4 er die Wol 
ffe wegtreibet. Als durch Dauid / wer⸗ 


den weggetrie ben Goliath / die Edomi⸗ 
ter / Syrer etc. 


Vnd 

Vnd ſollen wir dieſes werck Got⸗ 
tes erkennen / vnd wiſſen / ſo dein Leib / 
Weib / Kindlin / Wonung / Narung / 
Stad / Kirch / Regiment / bleiben / Das 
ſolcher ſchutz gewislich Gottes werck 
iſt / Vnd ſolt jm dafur dancken / jn prei⸗ 
ſen / vnd jm gehorſam ſein. Vnd ſolt eben 
darumb deſte trewlicher den Regimen⸗ 
ten gehorſam ſein / dieweil Gott dieſes ge 

offenbaret vnd bezeuget hat / das rechte 
Geſetz ſeine Weisheit ſind / vnd das ge⸗ 
richt vnd ſtraff ſeine Werck ſind. Vnd 
das ſein wille iſt / das die Menſchen alſo 
regiert werden / vnd das dieſe ordnung 
in der vernuͤnfftigen Creatur ſey / Ober 
keit vnd Vnterthanen / vnd das wir 
nicht one Ordnung / alle gleich vnd frey 
ſein ſollen / Wie die Wolffe durch einan 
der lauffen. 

Vnd iſt hie not / vnter ſchied zu 
mercken / zwiſſchen Gottes ordnung / 
vnd den Perſonen / wie in viel andern 
ſachen. Gold vnd Silber iſt Gottes 

Y creatu / 

creatur / ob gleich viel Menſchen das 
Go d ond Silber misbrauchen. Ehe⸗ 
ſtand iſt gewislich Gottes ordnung / ob 
gleich viel den Eheſtand misbrauchen / 
vnd Geld dadurch ſuchen etc. Alſo ſind 
Geſetz / Gericht / vnd rechtmeſſige ſtraf⸗ 
fen / gewislich Gottes werck / ob gleich 
ſeer viel boͤſer Regenten ſind / die jren 
ſtand vnd hoheit misbrauchen. Nero 
vnd Caligula / vnd ſeer viel andere Ty⸗ 
rannen / ſind gewislich eitel Teuffels gru 
ben / fur jre Perſon / gleich wol iſts Got⸗ 
tes werck / das die Welt in eine ſolche 
Monarchey / die zeit gefaſſet war. Vnd 
waren rechte Geſetz / Gericht / vnd 
rechtmeſſige ſtraffen im Reich / auch 
Gottes werck. Vnd waren etliche trewe 
Menner in der Landregierung. 


Das aber Nero Paulum vnd Ti 
motheum / vnd andere Heiligen toͤdten 
leſſt / vid viel grauſamer Laſter hat / 
das ſind werck ſeiner eigen Perſon / _ 

er 

der Teufel in jm. Vnd ſollen nicht ge⸗ 
rechnet werden in die or denliche Regie⸗ 
rung / welche bleibet ernach / ob gleich 


Nero ſich ſelb erſtochen hat etc. 


Dieſe vnterſchied der Perſonen 
vnd der Goͤttlichen ordnung / iſt ſeer noͤ⸗ 
tig in dieſer ſach zu mercken / das man 
beides erkenne / Vrſach der groſſen zer⸗ 
ruͤttungen / vnd zerſtoͤrungen in dieſem 
leben / Vnd der erhaltung menſchlichs 
geſchlechts in ſolchem elend. Vnd iſt die 
ſe betrachtung eine beſondere hohe Weis 


heit / die in goͤtt licher Lere geoffenbaret 


iſt. Menſchliche weis heit kan dieſe vn⸗ 
gleiche ding / on Gottes offenbarung 
nicht finden / wie in ſolchem grauſamen 
vnd teglichen ſtuͤrmen aller Teufeln vnd 


* bofer Menschen in den Regimenten/ 


dennoch das menſchliche geſchlech 
durch Gott erhalten wird. 
Nu zweiuelt menſchliche ver⸗ 


nunfft one Gottes wort / wenn ſie ſo viel 
| 1 vnd 

vnd mancherley zerruͤttungen / krieg vnd 
zer ſtoͤ rungen anſchawet / Gedenckt was 
vbrig bleibe / das bleibe alſo one Gottes 
zuthun . Dagegen ſollen wir etliche 
Spruͤch wiſſen / vnd feſtiglich gleuben / 
das Gott der Erhalter / Hirt vnd 
Schutzherr ſey / wo noch Menſchen 
vbrig bleiben in Buͤrgerlichem Leben / 
vnd haben rechte Geſetz / Gericht / recht⸗ 


meſſige ſtraffen / zucht / Kirchen / vnd das 


die ſe Gaben / fo viel jr vbrig iſt / gewis⸗ 
lich Gottes gaben vnd werck ſind / 
Wiewol das anſchen der guten Ord⸗ 
nung / viel geringer ſcheinet / denn die 
groſſen zerruͤttungen vnd zerſtoͤrungen. 
Wir ſollen aber Gottes gegenwertig⸗ 
keit / aus ſeiner Lere / erkennen. 


Vnd iſt dieſer Artickel beſonder 
mit vielen worten erkleret / durch S. 
Paulum / Rom. 3. Dieſelbigen Spruͤ⸗ 
che zeugen / das rechte Geſetz / Gericht / 
vnd rechtmeſſige ſtraff / Gottes weisheit 
vnd 

vnd werck ſind. Denn da nennet Paulus 
das Ampt der weltlichen Regierung 
ausdruͤcklich / Gottes ordnung / vnd die 
Regierung / Gottes dienerin. Vnd 
ſpricht / Das Ampt / ſo lange es bleibet / 
iſt von Gott geordnet. 


2. Paral. 26. Das Richterampt / 
das euch befohlen iſt / iſt nicht der Men⸗ 
ſchen / ſondern Gottes ampt. 

Daniel. 2. Dieſes ſind Gottes 
werck / die Reich andern geben / oder er⸗ 
halten. | | 

Pſal.1 27. Wenn Gott die Stad 
nicht bewaret / ſo wachet der vergeblich / 
der ſie wil bewaren. 


Prouer. 6. Wage vnd Gewicht / 
ſind Gottes gerechte ordnung. 


Mit dieſen Spuͤchen / ſollen wir 
den glauben ſtercken / das wir wiſſen / 
das Gott der Erhalter iſt guter Regi⸗ 
ment / Vnd jn darumb bitten / Vnd in 
P nj allen 


1 

allen Emptern/ vnd im gehorſam / deſte 
demuͤtiger vnd vleiſſiger ſein. 


Aus dieſem allen iſt nu klar / das 
das weltliche Regirampt / ein gut werck 
iſt. Denn es iſt von Gott geordnet vnd 
geboien / Vnd koͤnnen Chriſiliche Men 
chen darin mit gutem gewiſſen leben. 
Ja dieſe groſſe laſt wird ein hoher Got⸗ 
tesdienſt / wenn das hertz d abey rechten 
glauben hat / vnd richtet ſeinen dienſt zu 
Gottes ehre / wie Dauid / Ezechias / Jo 
ſias etc. „ 

Welche werck hat Gott / als 
die furuemeſten / der welt⸗ 
lichen Oberkeit befohlen? 

Aut wort / Wit wol die welt⸗ 
liche Oberkeit ſelb geſetz vnd vernunfft 
hat / wie ſie jr Ampt fuͤren ſol / Gleich⸗ 
wol ſollen wir in gemein anzeigen / wel⸗ 
che werck jr Gott furnemlich befohlen 


Dat 


hat, 


Das erſte / Alle weltliche 
Oberkeit ſol erſtlich ſein / die Stimme 
des gantzen Goͤttlichen ewigen Geſe⸗ 
tzes / das man nennet Legem moralem, 
oder Zehen gebot / zu vnterhaltung euſ⸗ 
ſerlicher Zucht. Vnd alle Oberkeit iſt 
dieſem goͤttlichen Geſetz ſelb vnterwor⸗ 
ffen / vnd fur allen andern wercken dazu 
geordnet / das ſie dieſe goͤttliche Weis⸗ 
heit vnd Gerechtigkeit / den Menſchen 
furtragen ſol / vnd befand machen. Eſa.3 
Sott wird die Fuͤrſten fur ſein Gericht 

fuͤren. 


Das ander werck iſt / das ſie 
Execution thue / vnd ernſtlich ſtraffe / 
mit leiblichen ſtraffen / alie die euſſer⸗ 


lich wider daſſelbig goͤttlich Geſetz 
thun / Rom. 3. Dazu tregt ſie das 
chwert. 


Nu wiſſen auch die Heiden / das 
vmb friedes willen not iſt / vnrechte 
Þ nm Todſchleger / 

Todſchleger / Diebe vnd Reuber zu 
ſtraffen / vnd ſind dic Heidniſchen geſes 
dauon wol bekand. Aber dieſes iſt allein 
ein ſtuͤckun vom Ampt. Sondern die 
weltliche Oberkeit iſt Gott dieſen dienſt 
ſchuͤldig im gantzen goͤttlichen / ewigen 
Geſetz / das iſt / Erſtlich alle euſſerliche / 
erkandte Abgoͤtterey / Zeuberey / Eid⸗ 


bruch / Gottesleſter ung / oͤffent liche Ke⸗ 


tzerey / ſollen ſie abthun vnd ſtraffen / 
Vnd dagegen rechte Lere von Gott 
pflantzen laſſen / vnd helffen erhalten / 
Deut. 27. Ir ſolt die Abgoͤtter vertil⸗ 
gen / jre Altar einreiſſen etc . Im dritten 
Buch Moſe / Cap. 24. Wer Gottes 
Namen leſtert / ſol getoͤdtet werden. 


Darumb iſt auch weltlicher Ober 
keit geboten / das ſie rechte erkentnis 
Gottes / vnd rechte anruffung lerne. 
Pſal.2. Vnd nu jr Koͤnige vnd Richter 
vff erden / lernet. Vnd / Kuͤſſet den Son 


Gottes ete. 
Darnach 


Ordinanden 17 


Darnach ſol auch die ſtraffe wi⸗ 


der vngehorſam in andern Goͤttlichen 


geboten folgen. Vnd in ſumma / die 
Oberkeit ſol beide tafeln der Zehen ge⸗ 
bot / Gott zu ehren / in erhaltung euſſer⸗ 
licher zucht / handhaben / mit ernſtlicher 
Executio , . 

Vnd zu dieſer Execution in allen 
geboten / hat Gott der weltlichen Ober⸗ 
keit / macht / guͤter vnd waffen gegeben. 
Vnd gebeut den Vnterthanen gehor⸗ 
ſam / zu erhaltung zucht vnd friedens / 
Vnd iſt Gott ſelb der oͤberſt Feldheubt⸗ 
man vnd Schutzherr / braucht aber 
trewe Regenten / als ſeine Werckzeug. 
Denn er wil alſo das menſchliche ge⸗ 
ſchlecht / nicht one mittel / ſondern durch 
vnſere arbeit regieren / das wir jn auch 
erkennen lernen / vnd jm dienen. 


Das dritte werck iſt / Das 
die hohe Oberkeit in jren Herrſchafften 
auch macht hat / eigne Geſetz in welt⸗ 

ÞP v lichen 

lichen ſachen zu machen. Die doch nicht 
widerwertig ſind den goͤttlichen Geſe⸗ 
tzen / Sondern helffen zu er haltung der 
goͤttlichen Geſctz. Als Gott ſpricht / 
Du ſolt nicht ſtelen. Da mag vnd ſol die 
Oberkeit vernuͤnfftiglich ordnen / wie 
es mit den Landguͤtern ſol gehalten wer 
den / Welches Eigenthum oder Lehen 
it etc. Dazu haben die Herrſchafften 
eigne Buͤcher / Wie das Romiſche 
Reich die Keiſerlichen recht hat. 


Vnd iſt war / das weltliche Ober 
keit / zu dieſer leiblichen regierung / vnd 
zum frieden / vernuͤnfftige Geſetz zu 
machen macht hat. Sie ſol aber nicht 
ein Goͤtzen vffrichten / wie Nabugdo⸗ 
noſor / vnd eigne Lere von Gott / oder 
INTERIM, oder Gottesdienſt / 
auſſer Gottes wort ertichten. Denn da 
mit greiffet ſie viel zu weit / auſſer jrem 
befehl. 


Das 

Das vierde werck iſt / das 


ſie trewlich / vnd gleiche Exectution thun 
ſol / auch dieſer jrer eignen geſetz von 
leiblichen ſachen. Denn geſetz one Exe⸗ 
cutio / one — vnd one ernſte ſtraf⸗ 
fen / iſt nur ein ſpot / Sondern Gottes 


wille iſt / das ein eiuer vnd zorn in der 


Herrſchafft ſey / wider Vntugend. 


Vnd iſt der alte Spruch gewislich war / 


Nulla eſt utilitas Ciuitatis, quæ non 
habet neruos contra iniuſta facien- 
tes. 


Es ſol auch die Oberkeit ſelb 
gleieh foͤrmig leben / goͤttlichen Geſe⸗ 
tzen vnd den Rechten / die durch orden⸗ 
liche Autoritet / zu zucht vnd frieden ge 
macht ſind. 


Vie dem nu geredt iſt / von 


pflicht vnd wer cken der Ober⸗ 
keit / fol man auch dem Volck 
die regel Pauli furtragen / Das die 
Vnterthanen 


2 
* . 


werden durch das Schwert vmbkomen. 

Vnterthanen der weltlichen Oberkeit 
gehorſam ſchuͤldig ſind / Alſo / das vnge 
horſam ſuͤnd wider Gott ſey / vnd das ge 
wiſſen vnrein mache. 


Dieſes iſt das goͤttlich Band / 
damit die Regiment gefaſt vnd bewart 
ſind / vnd helt alle gott fuͤrchtige Men⸗ 
ſchen in willigem gehorſam gegen der 
Oberkeit vmb Gottes willen. Dazu be 
dre wet es alle gottloſen / das Gott die vn 
gehorſemen ſtraffen vnd ſtuͤrtzen werde. 
Denn ſo der heilig Geiſt ſpricht / das vn 
gehorſam das gewiſſen vnrein mache / iſ 
dieſes der verſtand / das Gott warhaff⸗ 
tiglich zuͤrne / wider ſolche vngehorſame / 


vnd werde ſie ewiglich ſtraffen / ſo ſie 


nicht bekert werden. | 
Auch hat der HERR Chriſtus 
dicſe Regel geben von zeitlicher ſtraffe / 
die begreifft beide / Tyrannen vnd Vff⸗ 
rhuͤrer / Alle / ſo das Schwert nemen / 


Das iſt / 

Das iſt / Wer das Schwert ſelb nimet / 
auſſer Goͤttlicher ordnung. Als Tyran⸗ 


nen / ſo ſic die Leut wider Goͤttliche ge⸗ 


ſetz toͤdten / oder Vffrhuͤrer / die ſchuͤldi⸗ 
gen gehor ſam nicht halten wollen / dieſe 
werden auch in dieſem zeitlichen leben ge 
ſtrafft vnd geſtuͤrtzt. 


Jeſe Erinnerung 
2 vnd Anleitung iſt alhie ge 
ſetzt / damit die Ordinanden vnd 
andere wiſſen / wo von das Examen fur⸗ 
nemlich gehalten wird. Vnd das die 
Prediger / ſich vnd die Zuhoͤrer geweh⸗ 
nen / die Chriſtliche lere in ein ſumma zu 
faſſen / vnd die Heubtartickel bey ſich 
ſelb offt vnd vleiſſig betrachten. 
Denn Chriſtliche lere iſt eine ho⸗ 
he Weisheit / die keine Creatur ergruͤn⸗ 


den kan. Vnd wir werden in ewiger an⸗ 


ſchawung Gottes daran lernen. Gleich⸗ 
wol wil jm Gott alſo eine Kirchen ſam⸗ 
len / 

len / vnd nicht anders / das in dieſem elen⸗ 
den / ſchwachen leben / der anfang dieſer 
Weisheit in vns / durch Gottes gnade 
leuchte. Dazu iſt hoch noͤtig / die Lere 
vleiſſig zu hoͤren / zu leſen / vnd zu be⸗ 
trachten. Dieſes iſt der einige weg / zu 
Gottes erkentms / Nemlich / ſeine Lere 
recht lernen. c 


Vnſer gemuͤt iſt auch nicht / ein an⸗ 
dere Lere anzunemen / oder furzugeben / 
denn allein die einige ewige Lere / die Gott 
leiner Kirchen / durch ſeinen eingebornen 
Son geoffenbaret hat / die in der Pro⸗ 
pheten vnd Apoſteln ſchrifft gefaſſet iſt / 

nd in dieſem verſtand / der in den 
Symbolis / Apoſtolico / Niceno vnd 
Athanaſij ausgedruckt iſt / Mit welchen 
gleich ſtummen Lutheri Catechiſmus 
vnd Confeſſio / vnd die Confeſſio / dem 
Keiſer zu Augſpurg vberantwortet / An 
no jy 30. Vnd wie dieſe Lere durch Got 
tes gnad / eintrechtiglich in den Kirchen 
der 

der Sechſiſchen lande / als zu Lubeck / 
Hamburg / Luͤneburg / vnd andern der 
gleichen geprediget wird. Mit welchen 
wir/Gott zu ehren / vnd zu vieler Men⸗ 
ſchen ſeligkeit / begeren eintregtigkeit zu 
alten 
e Vd bitten den HERRN 
Iheſum Chriſtum / er wolle vns gne⸗ 
diglich regieren / das wir eins ſind in 
Im / zu Gottes ehre / vnd vns zu ewi⸗ 
ger Setigkeit / wie er ſelb fur vns 
in ſeinem Leiden gebeten hat / 


AMEN. 

